呢條公式去到17世紀先至有人砌到出黎。雖然喺1585年，數學家Simon Stevin係佢嘅著作L'Arithmetique入面已經有提到點樣解二次方程，但係佢就係用文字表達出嚟，而唔係用數學式。最後，數學家用咗四十幾年先可以正式解到。


虛數係 Rafael Bombelli 響1572年嗰時定出來。嗰陣時，呢啲數無人會諗過係存在，而且畀人認定唔係假就係廢嘅。開始嗰陣，好多數學家開始都唔係咁易接虛數。好似笛卡兒寫佢本 《幾何學》時，就指出呢詞係有貶義。


假如家吓有兩個隨機變數 X 同 Y，而收訊息嗰個人知道 X 同 Y 唔係獨立，而係有相關嘅－即係 Y 嘅數值係乜能夠一定程度上預測 X 嘅數值係乜。喺呢種情況下，假設而家嗰個人經已知道咗 Y 嘅數值，但要預測 X 嘅未知數值，呢種情況下嘅訊息熵就係所謂嘅條件熵，而喺知道 Y 嘅數值之下預測 X 嘅訊息熵就係「X 喺 Y 上嘅條件熵」。


假設有兩個probability distribution P同Q，P代表由某啲觀察得出嚟嘅data，而Q代表某啲攞嚟approximate P嘅model或者description。噉樣呢，個Kullback–Leibler Divergence就可以畀人演繹為用一個爲Q而optimize嘅code嚟encode P嘅sample所需嘅咇士數量同埋用一個爲P而optimize嘅code嚟encode P嘅sample所需嘅咇士數量依兩個數量之間嘅平均差值。


率失真理論係資訊理論嘅一門，專門研究喺一條通訊管道當中傳嘅訊號每個符號最少要有幾多個位元先可以令到收訊人能夠可靠噉得知傳訊人想傳嘅內容，即係研究「喺冇明顯噉損失資訊嘅情況下，數據壓縮最盡可以壓得幾勁」。


一條二元對稱頻道係指一條通訊頻道每個符號得兩個可能數值，而收到嘅每個符號都有 p 咁大機率會同傳出嘅符號唔同。例如係數碼電腦噉，一部數碼電腦會傳一大柞「0」同「1」做訊號，而收到訊號嘅另一部電腦會解讀呢啲碼，再將收到嘅資訊顯示俾個用家睇，一般嚟講 p 嘅數值低得好緊要，所以大多數時間收到嘅訊號都會同傳出嘅訊號一樣。


隨機種子係指用嚟交俾一個擬亂數產生器做 input 嘅數值。喺最基本嗰種做法當中，個擬亂數產生器會攞隨機種子，搵一條複雜嘅式計一個數值出嚟，因為條式嘅複雜性同埋隨機種子嘅數值近乎隨機，最後個擬亂數產生器出嘅數值望落會似一個隨機數值。


布拉迪斯拉發係斯洛伐克首都，亦係該國最大嘅城市，面積大約367平方公里，人口大約46萬。布拉迪斯拉發鄰近多瑙河畔，位於斯洛伐克、奧地利同匈牙利嘅接壤處。布拉迪斯拉發離維也納只有60公里，搭火車去維也納，只係需要一個鐘頭左右。


瑞典喺1873年加入咗斯堪的納維亞貨幣聯盟之後發行咗瑞典克朗，取代本來用緊嘅 riksdaler。貨幣聯盟成員國丹麥同埋挪威都發行咗叫「克朗」嘅貨幣，三種克朗都同金價掛鈎，重互相自由流通。呢個貨幣聯盟喺第一次世界大戰嗰陣時解散咗，三種克朗唔再自由流通，但係重係各自嘅法定貨幣。


伯恩喺1191年建城，到而家已經有800幾年歷史。初初起伯恩嗰陣時，統治者Berthodv公爵忽發奇想，決定出城去打獵，用捉到嘅第一隻野獸做城名。結果佢首先打到一隻熊，從此伯恩嘅州徽、市徽都係以熊做圖案，伯恩到而家都重畀人叫做「熊之城」。


新土耳其里拉係土耳其同埋塞浦路斯島北部嘅法定貨幣，ISO 4217代號為TRY。因為本來嘅土耳其里拉面值太大，攪到用嗰時好唔方便，又令貨幣貶值，於是進行貨幣改革。2005年1月1號開始新土耳其里拉代替咗本來嘅土耳其里拉，但係舊貨幣重一路流通至2005年底。


薩丁島，有譯撒丁島、沙甸島、沙甸尼亞，係意大利西南部一個島，亦係僅次於西西里島嘅地中海第二大島，喺法國科西嘉島南面。佢同時係意大利一個大區，首府卡利亞里。薩丁島係著名嘅休閒勝地，好多人會嚟度假。而沙甸魚亦係最初喺薩丁島捕獲而得名。


直布羅陀海除咗有佢嘅內陸風暴之外，重成日吹東風或西風嘅，因為佢有從西邊去到東邊嘅洋流，喺海峽度唔停噉猛咁輸啲水入去地中海度。而地中海入面比較鹹同埋比較重嘅海水，就喺122米深嘅海水度流咗入大西洋嗰邊，而且入得比較多，出得比較少。


直布羅陀海峽因為同地中海、大西洋接埋一齊。佢係地中海地區經過大西洋再去到南歐、北非同埋西亞嘅緊要路線。喺1889年嘅蘇伊士運河通咗航之後，尤其係波斯灣嗰邊嘅油田攞咗開發之後，佢重係一個好緊要嘅戰略地位。


黑洞嘅事件視界同物質嘅逃逸速度有啦掕，逃逸速度就係一個物體脫離黑洞引力所需要達到嘅速度。當物質越嚟越近黑洞，要喺黑洞引力當中走得甩所需要嘅速度就越大。事件視界係黑洞周圍嘅一個引力閾值，喺呢一刻逃逸速度超過光速。


以偏概全係一種邏輯謬論，即係話以少量數據去對整體作出立論，又或者根據有利嘅條件選擇性咁去抽出立論嘅對象，例如有人喺街見到一個差人講粗口，然後就話差人都係爛口，但其實只係見過一個差人講粗口，而呢一個差人嘅行為並唔代表所有差人都係咁，即係話根據一個例子或者小量例子就對整體作出結論，就為之以偏概全。


事前數據處理喺機械學習同數據探勘等領域上係攞到數據之後要做嘅第一個步驟。喺搜集數據嘅過程之後，個研究者手上會有一個數據庫，個數據庫嘅數據包含咗每一個個案喺每個變數上嘅數值。喺現實世界當中，搜集數據過程都係唔完全受控嘅，所以搜集到嘅數據幾乎梗會出啲錯，例如係某幾個個案喺某個變數上嘅數值唔見咗或者有啲擺明冇可能嘅數值，等等。


例如有經濟學同管理學方面嘅學者試過喺美國伊利諾伊州嘅一間工廠嗰度做過個噉嘅實驗。喺呢個實驗當中，啲研究者想研究「俾人睇住」會點樣影響工人嘅生產效率－佢哋研究嘅總體係「世界上所有嘅工人」，但佢哋冇可能一次研究嗮咁多工人，所以只係攞咗一小部份嚟研究－嗰間工廠嘅工人。


密碼，喺珠三角嘅粵語區又有叫暗號，喺香港又叫通行碼，係一種常用嚟驗證人嘅身份嘅技術。一串密碼會係一段符號，預咗淨係有權限嘅人先至會知嘅，每當一個人例如「想入有權限嘅人先入得嘅地方」或者「想睇有權限嘅人先可以睇嘅檔案」嗰陣，就會畀人或者個系統問佢「段密碼係乜？


密碼依一個概念有好耐歷史。譬如古時啲人行軍打仗，會想防範有敵軍混入，所以入親軍營都實要講啱密碼先至會畀入。到咗廿一世紀初資訊科技普及嘅年代，密碼就廣泛噉畀人用嚟做電腦戶口嘅身份驗證，而「密碼要點整先至安全」仲成為咗電腦保安領域上嘅一條重大問題，甚至仲有依方面嘅工作者提倡應該搵第啲方法取代密碼做驗證身份嘅主要手段。


公元前 405 年，雅典同斯巴達之間嘅比羅波耶戰爭就快結束，斯巴達軍隊一直領先緊，準備出最後一擊嚟搞掂雅典。嗰時原來企喺斯巴達嗰邊嘅波斯帝國突然改變態度話唔幫斯巴達，諗住喺雅典同斯巴達打起身嗰陣倒戈。


嗰時斯巴達就一定要搞清楚波斯帝國下一步嘅戰略，就喺嗰時捉咗一位從波斯帝國返嚟雅典送信嘅雅典信使。斯巴達啲兵搜咗呢位信使身，點知摷來摷去凈係得條寫住亂序希臘字母嘅腰帶。斯巴達軍隊嘅統帥賴山達覺得條腰帶入面啲字有輘輷，後嚟佢研究咗好耐，試過將腰帶入面啲字用各種方法嚟重新排過都破解唔到，就喺賴山達開始失去信心嗰陣，佢無意噉將條腰帶捹到去手頭嘅劍頂嗰度，隨即發現腰帶入面嗰啲立立亂嘅字母即刻變成咗一段有意義嘅文。


呢個正係雅典間諜送返嚟嘅一份情報，佢話畀雅典知波斯軍隊準備喺最後一次打斯巴達嗰時突然打返斯巴達軍隊轉頭。而斯巴達軍隊由於破解咗呢份情報，先至改變作戰計劃，好快脆就搞掂咗冇乜防範嘅波斯軍隊。最後斯巴達軍隊返咗嚟雅典先至慶祝佢哋最後贏咗呢場仗。


函數同數列有一個重要嘅連繫，而呢個連繫係可以同一條定理概括咗佢，就係函數數列要求。呢個定理，可以將數列嘅全部特性，主要係數列極限嘅特性，轉移到函數極限上面。最方便嘅用途就係證明函數限極計算嘅方法。利用呢條定理去證明函數其他有關嘅定理，會叫做利用軟功夫嘅方法。


變分法係泛函分析入面嘅一個工具，相當於喺無限維嘅空間入面做微積分。變分法嘅目的係搵極值函數，佢哋令到個泛函可以達到最大或最細值。最快降線問題就係一個應用變分法好好嘅例子。極小曲面嘅研究入面都有用到變分法。


向量空間，又可以叫綫性空間，係指一個由「向量」組成嘅集合，當中呢啲向量可以加埋一齊或者俾純量乘大乘細－簡單講，一個向量空間就係由好大拃向量結合形成嘅空間。向量空間有得按好多唔同嘅準則分類，例如係按照「乘得落啲向量度嘅純量係實數定虛數」分做實向量空間同複向量空間噉，又可以按照上邊嘅額外結構分做代數、拓樸向量空間、巴那赫空間等等。


例如牛頓力學將位移同速度等嘅物理量想像成向量，並且靠呢啲概念分析物體點樣郁動，分析過程會用到數學上對「向量之間可以作出乜嘢運算」嘅知識，而呢啲力學分析跟手又對工程學有用，可以攞嚟分析汽車加速等嘅現象。


向量空間嘅概念起源於仿射幾何學，透過喺二維同三維空間到用座標嚟表示啲點。大約 1636 年嗰陣，法國數學家笛卡兒同埋費馬透過聯繫二元方程式同埋平面曲線，爲分析幾何學奠基。喺 1804 年，爲咗唔用座標嚟得到幾何上嘅答案，Bolzano 引入咗一啲點、線同面上嘅一啲操作，呢個就係向量嘅前身。


之後喺 1827 年莫比烏斯提出嘅重心座標亦都用到呢啲操作。向量嘅定義嘅基礎喺 Bellavitis 嘅「雙點記號」，佢係有向線段，一邊係原點，另一邊係目標點。之後，Argand 同 Hamilton 考慮用向量嚟表示複數同埋四元數。


喺 1857 年，Cayley 引入矩陣記號，大大簡化咗線性映射嘅運算，喺同一段時間，Grassmann 研究莫比烏斯開創嘅重心演算，喺佢嘅成果入面，見到線性獨立、維度同埋純量乘法嘅概念。事實上 Grassmann 1844 年嘅成果唔單止包含向量，因爲佢仲考慮埋向量乘法，呢種結構依家叫做代數。


Banach空間同Hilbert空間係完備嘅拓撲向量空間，佢哋嘅拓撲結構分別係由範數同埋內積帶嚟嘅。泛函分析入面我哋會研究呢兩種空間，主要研究無限維空間，因爲有限維上面所有範數畀嘅拓撲結構都係一樣嘅，所有數列嘅收斂條件都係一樣嘅。


用三角函數嚟逼近就係 Fourier分析入面研究嘅嘢，對工程學好有用。更一般、更抽象嚟講，呢啲定理係描述緊一啲基。喺 Banach空間或者 Hilbert空間入面，一個集叫得做基若且唯若佢嘅生成空間嘅閉包係成個空間。


一個分佈係一個連續線性映射，畀一個「測試函數」佢、佢會畀返個數字你嘅，當中個測試函數通常係一個光滑函數，而且係緊支撐嘅。用返上面嘅術語，分佈空間係測試函數空間嘅連續對偶空間，當中測試函數空間上面嘅拓撲唔單止反映緊


喺一幅曲面上面，一點嘅切平面係一個向量空間，當中個原點對應住切平面同曲面嘅接觸點嘅。切平面係喺嗰一點附近，對幅曲面最好嘅線性近似。就算係嵌入咗三維空間入面嘅曲面，一般嚟講切平面都係無一個特別嘅、優先嘅基嘅，所以切平面一般都係用一個抽象嘅向量空間嚟描述，而唔係一個實向量空間


一般嚟講，因為空氣嘅導熱指數低，我哋可以假設空氣喺進行垂直方向運動嘅時候唔會同周圍環境交換熱，即係空氣會進行絕熱過程。由此我哋會有三種氣溫垂直遞減率，分別係乾絕熱垂直遞減率、飽和絕熱垂直遞減率同埋環境垂直遞減率。


飽和絕熱垂直遞減率係指當空氣裏面水汽飽和，上升嘅時候進行絕熱冷卻嘅氣溫垂直遞減率。喺呢種情況下，由於水汽凝結時會釋放大量潛熱，飽和絕熱垂直遞減率嘅數值會比乾絕熱垂直遞減率細好多。而且，飽和絕熱垂直遞減率亦會受到溫度影響。


傳熱，熱學一門，熱由一處傳去另一處，亦即傳能傳熵。方式有熱傳導，有熱對流，有熱輻射。相變亦涉及傳熱。工藝來講，兩物理系統之間，點樣生熱、用熱、轉熱同埋換熱。種種物料，各有特性，凍又好，熱又好，點樣達到傳熱。


微狀態係統計力學等領域上嘅一個概念，指已知個系統處於某個宏狀態，個系統可以有嘅可能狀態，例如「已知個系統溫度係咁多咁多，粒子 A 喺位置 X 而粒子 B 喺位置 Y...」、「粒子 A 喺位置 Y 而粒子 B 喺位置 X.


熱平衡指嘅係熱力學系統有可能處於嘅一種狀態，如果話兩個熱力學系統之間成熱平衡，意思即係話就算嗰兩個系統之間容許熱嘅流動，兩者之間整體上都唔會有任何能量嘅流動－就算有能量流動，「由 1 去 2 嘅能量流動」都會同「由 2 去 1 嘅能量流動」互相抵消，整體上兩者帶嘅能量都冇變。


簡單嚟講，乜嘢能量都好，要由一挺形式轉到另外一挺形式，個過程入便總係會有一部分嘅能量損失唔見，冇辦法100%原原本本噉轉化。熵值顯示響能量轉化過程入便失去咗幾多能量。因能量喺轉換形式嘅過程入便一定會有損耗，所以響呢個過程當中熵實會變多。


比潛熱就係指每單位質量嘅嗰隻物質需要做嗰樣溫度不變過程所需嘅能量，例如水蒸發過程嘅比潛熱就係指「1 kg  100°C 嘅水變嗮做 100°C 嘅水蒸汽所需要嘅能量」，即2.26*10^6J/kg。注意每隻嘢嘅比潛熱都係唔同


根據熱力學第二定律，一個封閉系統當中嘅熵永遠唔會跌，只有可能維持不變或者升。呢條定律意味咗，搵個封閉系統，隨住時間過去，佢內部嘅粒子同能量頂櫳維持唔郁，而喺現實多數會慢慢走位，會漸漸趨向熱力學平衡－熵數值最大化嘅狀態。


因為噉，宇宙嘅總熵會係噉升，而如果宇宙最後真係完全變成熱力學平衡，根據物理學家計算，宇宙最後會變成溫度分佈完全平均，而且溫度接近絕對零度嘅空間，唔會再有任何作功，更加唔會有生命－而呢個情況就係假想中嘅熱寂。


玻璃係一種材料，透明、喺一般地球環境下呈固體、硬淨得嚟脆，有好多工業上、科技上或者日常生活裝飾上嘅用途，例如可以用嚟整窗、透明枱面、光學晶片等等。嚴格啲噉講，响化學同材料科學等嘅領域上，「玻璃」係一種相態，定義上係指一啲將滐嘅液體材料好快噉降溫而形成嘅固體，當中快速降溫嘅過程令到隻材料冇時間結晶，而期間嗰隻材料要出現咗玻璃轉化先可以算係玻璃－指啲原子或者分子保持喺好似液體狀態嗰陣咁隨機嘅排列。


一般玻璃裏面，七成都係二氧化矽。而原料係沙，或者係石英砂，裏面百分之百係結晶二氧化矽，以石英形態出現。不過就算好純嘅石英，都有微量，少過一個百份比嘅氧化鐵，搞到佢有色。工廠工序可以將佢降到少於萬分之五。


現代鉛筆嘅芯由石墨粉、黏土粉加水撈均，整成一條長賴賴、好似意粉嘅嘢，跟著放條嘢入個窯度燒，燒好嗰條嘢浸入熱油或者蠟裏面，等啲蠟滲咗入去啲窿仔度，可以寫得順啲，呢啲叫「筆芯」。跟著用杜松或者雪松木板𠝹幾條嘅坑，放啲筆芯落去，再將一塊一樣有坑嘅板黐上去，切開就變成一支支嘅鉛筆，就整完。


因為日本呢間因為賣鉛心筆，間公司賺到錢，所以索性公司名改做Sharp，即係尖咁解。因為咁，日本同韓國就叫鉛心筆做Sharp Pencil。同時間，美國人Charles R. Keeran亦都差唔多時做出現代鉛心筆雛形，兩人嘅發明，就係現代鉛心筆嘅開端。


原子筆響1940年代尾發明，當時美國用原子彈贏咗二戰無幾耐，「原子」就做咗「高科技」嘅代名詞，商人就好興將新產品加「原子」兩個字，譬如原子褲、原子褸、原子腰帶、原子粒收音機噉，所以當時呢種新發明嘅筆就叫「原子筆」。


製造經濟可靠嘅原子筆，係嚟自實驗、現代化學、同埋20世紀精密製造科技嘅結合。好多國際專利見證咗一啲失敗嘅嘗試，想令原子筆可以賺錢同廣泛噉用。甚至有人認為一個出自Galileo Galilei喺17世紀嘅設計，其實就係原子筆嚟。


喺1900年至1940年之間，好多人都好想改進寫字嘅工具，尤其係改進鋼筆或者搵一啲代替嘅工具。Slavoljub Eduard Penkala喺1907年發明咗固體墨水嘅鋼筆，德國一位叫 鮑姆掏  嘅發明家喺1910年出咗原子筆嘅專利，同埋另一種原子筆設備嘅專利就喺1916年俾Van Vechten Riesburg得到。


喺呢啲發明度，墨水係放喺幼管入面，而管嘅最尾就有一粒細珠阻住，粒細珠會保持喺個位度，唔會滑咗入去幼管入面或者跌咗出嚟。  The ink clung to the ball, which spun as the pen was drawn across the paper.


另外有一種擦膠，叫做沙膠，專用來擦原子筆字。原子筆墨會滲響紙嘅表層，而沙膠通常硬身，擦落好似有沙咁，可以擦得甩紙表層，連帶擦埋原子筆跡。不過，擦完通常連紙都會薄埋，唔小心重擦穿張紙。因為咁，貪方便嘅會用塗改液，改錯帶。


墨嘅水分及膠嘅成分唔同，會影響到墨嘅黏度。喺唔同場合使用嘅墨，佢嘅黏度都唔一樣。另外，初初整好啲墨嘅水分亦都比較多。另外有啲存放時間比較長嘅墨，佢哋嘅緻密度較高，並且經過長年累月嘅乾燥，令到墨色嘅立體感更高。


斬取松木必須將松樹幹底部鑽窿，點火烤樹幹，畀松香流淨，即使殘留一點松香，燒出嘅松煙，質量唔好。將松木斬塊堆入竹棚，從竹棚前端點火，連燒幾日，松煙從竹棚前端向竹棚後端彌漫，冷卻之後就可以入竹棚刮取松煙。


將量角器放喺角嘅上面，量角器嘅中心點疊住角嘅頂點，零刻度線同角嘅一條邊疊埋，角嘅另一條邊所對喺量角器上面嘅刻度，就係呢個角嘅度數。不過要注意嘅係，如果你將量角器右邊嘅零刻度線同角嘅一條邊疊住，睇角嘅另一條邊所對量角器刻度嘅時候，係睇內圈嘅刻度，如果你將量角器左邊嘅零刻度線同角嘅一條邊疊住，角嘅另一條邊所對量角器上面嘅刻度，要睇外圈嘅刻度。


先畫一條射線，量角器中心點同射線嘅端點疊埋，零刻度線同射線疊住，你要畫幾多度嘅角，就喺量角器上面刻度嘅地方點一點，跟住喺畫嘅射線端點做起點，將你之前畫嘅點，再畫另一條射線。同樣要留意嘅係，喺點嗰點嘅時候，要睇清楚量角器右邊嘅零刻度線定係量角器左邊嘅零刻度線同射線疊住，以確定係睇量角器上面內圈定係外圈嘅刻度。


魚尾夾係一個夾紙嘅夾。係用一塊長方鋼片，拗成等腰嘅三角柱體。鋼片兩條夾口邊會卷起，等佢唔好夾爛張紙。魚尾夾之所以夾到嘢，就係靠夾本身個底，鋼片底兩面灣嘅張力，令到個夾埋。夾口兩條卷邊，亦都會各自彈住兩條鋼綫。


魚尾釘係一種釘，多數係銅做嘅，可以用來釘埋幾張紙，又或者釘上咭紙度。佢一樣有釘頭，不過就唔釘身就兩條扁身嘅銅片。如果將兩條銅片擘開，就會好似魚尾咁款。呢款釘因為係軟身，只要用手拗就可以釘嘢，唔使用其他嘢幫手。


今時今日，獨立一張嘅過底紙已經好少見。影印機已取代咗佢復印文件嘅功能，不過而家，「過底紙」變咗一式多份嘅文件、收據嘅一部分，好似買嘢畀錢用信用咭，印出嚟嘅一式多份嘅收據，上面嘅資料同個簽名就係靠紙背面嘅墨過落張底度。


複製保護喺軟件工程上係指為咗防止啲人用翻版而喺隻軟件入面落嘅一啲措施。複製保護係頗具爭議性，被認為係令畀錢買正版嘅用家帶來不便，甚至試過整壞畀錢用家嘅資料，反而真係用翻版嘅人因為用嘅係 ｢拆｣咗嘅版本，根本唔會受到複製保護影響。


好似噉嘅系統能夠做到得體降級－就算有嘢出咗故障，個系統都能夠或多或少噉繼續運作－「表現會降級，但降起級上嚟得體」噉解。要留意嘅係，上述呢度係講緊「個系統最理想要有呢啲特性」－喺現實世界嘅某啲情況下，呢啲特性好多時一係冇可能達到，一係有可能達到但要花費嘅資源量大得滯，所以設計者唔會嘗試追求。


可行度研究嘅過程會同時用到技術同經濟方面嘅考量－一個開發計劃如果過唔到可行度研究，可以係因為現有嘅技術做唔到啲需求，亦都可以係因為現時嘅技術係就係做到啲需求，但要用嘅成本極高，負責做呢個開發計劃嘅單位唔肯揼咁多本去做。


軟件畫則，又叫程式畫則，係寫電腦軟件之前嘅圖則，講解軟件各部份，有乜特性同細節，同埋佢哋之間嘅關係，以及點樣運作。就好似起樓之前要畫則一樣。專做軟件畫則嘅人，叫軟件畫則師。同現實起樓唔同，軟件係抽象概念，並無實體，畫則只係抽象圖則。


軟件畫則，由電算而來。電算早年就解難，考慮複雜程度。難題可以由演算法、資料結構，再加以概念按門歸納，分而治之而破解。未有軟件畫則之前，二十世紀，八十年代中，軟件工程界嘅先驅，就開始運用類似原則，編寫軟件。


雖則只方格同綫嘅砌圖。踏入九十年代，業界就注重軟件編寫原則，諗緊規範同歸納，以概念形式，令到軟件出來無咁複雜。軟件雖則由電算而來，電算係數學分門，結合電子學，有科學元素，之但係，因爲軟件解難，因各人而不同，寫起來就因應人唔同需要，而唔同人有唔同解法，呢方面就有藝術元素。


綜合開發環境係指設計嚟幫人開發軟件嘅應用程式。一般嚟講，一隻 IDE 會有返個圖像用家介面，將啲重要嘅資訊清楚噉顯示嗮畀用家睇，而且基本上會有齊嗮寫程式架生嗰啲主要功能，包括 debugger、手稿語言同埋源碼編輯器.


例子可以睇吓 Unity 等嘅遊戲引擎。遊戲引擎係設計嚟俾人開發電子遊戲嘅 IDE，會有齊嗮啲畀人用嚟開發遊戲用嘅配套，包括係電子遊戲成日用嗰啲聲效、圖像技術同物理模擬，而且仲會將呢啲嘢擺喺個圖像用家介面當中，隻 IDE 有若干個視窗，一個視窗顯示手上有嘅檔案、下一個視窗顯示隻遊戲個虛擬世界、下一個視窗用文字型式列出個世界有嘅物件同每件物件嘅名.


一般嚟講，一隻 IDE 會有返個圖像用家介面，將啲重要嘅資訊清楚噉顯示嗮畀用家睇，而且基本上會有齊嗮寫程式架生嗰啲主要功能，包括 debugger、手稿語言同埋源碼編輯器... 等等，令用家有得一站式噉做嗮開發軟件要做嗰啲工作，唔使整整吓轉去第隻軟件度。


簡單例子有檢查吓隻軟件嘅源碼，確保段源碼完全冇任何多餘嘅碼－想像家陣編寫緊一隻網上遊戲嘅程式，隻遊戲好受歡迎，有數以十萬計嘅玩家，如果個程式嘅源碼當中有一行多餘嘅碼，噉十萬幾位玩家玩起上嚟部伺服器就要行多十萬幾行多餘嘅碼，會搞到部伺服器嘅負責大咗好多。


上面攞嚟做例子嗰個程式好簡單。就算做咗最佳化，齋靠肉眼睇唔多覺佢行得快咗。不過專業軟件工程上整嗰啲軟件，好多時閒閒哋成幾萬行碼咁長，有啲甚至仲有成上億行碼。對於噉嘅軟件嚟講，如果佢哋每 50 行碼就要嘥多 10 毫秒行，已經會對佢實際用嗰陣嘅表現造成明顯影響。


... 呀噉。軟件維護呢家嘢可以好撈絞－現實嘅軟件好多時都複雜得好交關，喺開發期間想改經已好容易搞到出 bug，而想改一隻複雜得嚟仲要係有客喺度用緊嘅軟件，就更加難搞，而且對有返咁上下舊嘅軟件做維護可能會有「隻軟件同現時嘅軟硬件唔相容」等嘅問題。


瀑布模型係一個好理想嘅模型，但現實係唔理想嘅－喺現實嘅應用上，通常啲軟件工程師會整隻軟件會整整吓發現新嘅要求，所以喺出街之前要返去「搞清楚要求」嗰一步嗰度，而且好多時一隻軟件整起上嚟會有好多個唔同嘅部份，唔同部份處於唔同階段。


因為噉，廿一世紀初嘅軟件工程都唔會靠瀑布模型嚟做，不過進階嘅軟件開發過程模型－專業嘅軟件工程師做嘢嗰時實際會用嘅－好多時都係建基於瀑布模型之上嘅，簡單嘅例子有喺呢個模型之上添加「喺邊個階段發現到有錯，就返去之前嗰個階段嗰度」噉。


增進建造模型係軟件開發嘅一種做法，指將想整嗰隻軟件分做若干部份，然後重複「整其中一部份→攞嗰部份俾消費者用同攞意見→準備整下一部份」噉嘅步驟，一路直至整好成隻軟件為止。一般認為，呢種做法能夠有效噉喺大型嘅軟件開發項目當中減低風險。


快速應用程式開發係軟件開發嘅一種做法，指將想整嗰隻軟件分做若干個獨立嘅部份，然後將嗰幾部份分別交俾各自獨立嘅團隊負責整。呢種做法最啱攞嚟開發一啲各部份能夠各自獨立運作嘅軟件，而且彈性大－因為隻軟件嘅唔同部份係獨立噉嚟整嘅，所以就算其中一個部份搞唔掂，其餘嗰啲部份都冇咁易受到拖累。


搜尋器、又叫搜尋引擎、搜索引擎，係電腦入面幫人搵資料嘅系統。搜尋器會預先自動收集好多資料，用家只要入個關鍵字，搜尋器就會顯示相關嘅結果。譬如維基百科右上角有個欄位，用家入個關鍵字，維基百科嘅搜尋器就會搵出同關鍵字有關嘅文列晒出嚟。


硝酸係腐蝕酸同強氧化劑，對人嘅主要危險係化學燒傷，會酸水解蛋白質同油脂，跟住分解生物組織。濃硝酸同人皮嘅角蛋白反應，染黃人皮，爾啲黃漬中和後變橙。佢毋係致癌物或突變原，systemic影響unlikely。


鑽石係碳其中一隻同素異形體，亦都係地球上硬度最高、光澤絕倫嘅天然礦石物料。佢硬、透明兼且光色散度高，高質素嘅會用嚟整珠寶，質素低啲嘅可以響工業上用嚟做切割。鑽石唔易磨損，只會畀其他鑽石，同幾隻物料刮得花。


道耳頓喺氣象學方面有所研究，佢喺氣象日記入面記錄咗超過200,000個觀測結果。1801年，道耳頓咗一篇名為《氣體所佔嘅體積同佢溫度成正比》嘅論文，同法國物理學家雅克·查理斯早幾年嘅提出嘅定律相同。佢亦提出咗部分壓力定律，即道耳頓分壓定律。


道耳頓同佢嘅兄弟都有色盲，佢喺1794年喺曼徹斯特文學及哲學學會發表咗一篇關於色覺異常嘅論文。雖然佢嘅色盲理論後來被證明係錯誤嘅，不過佢對色覺缺陷嘅研究喺佢去世後獲得認可。好多語言中都將色盲叫做「道爾頓症」。


硬度，喺材料科學度係指「固體材料抗拒永久形變嘅特性」。材料局部抵抗硬物壓入佢表面嘅能力叫做硬度。固體對外界物體入侵嘅局部抵抗能力，係比較各種材料軟硬嘅指標。由於規定咗唔同嘅測試方法，所以有唔同嘅硬度標準。


陰極係電流流出到外部電路嘅極，也即係電子從外部電路流落嚟嘅極。喺電化學當中，佢係發生還原反應嘅電極。相對地，陽極就係發生氧化反應嘅電極。喺電解池度，陰極係有過量負電荷嘅線或者板，所以陽離子會趨向陰極方向移動，跟住喺陰極度發生還原反應。


化學符號係化學入面用嚟表達化學元素或者官能基嘅拉丁字母符號，當中代表化學元素嘅符號多數都用一到兩個字母，唔少都源自元素拉丁文或者希臘文嘅縮寫。表達分子同化合物有時會用到數字，譬如水嘅化學符號係 H2O。


蒸餾係一種攞嚟將液體混合物分開嘅方法，原理係混合物入面嗰啲唔同嘅化學物質保留咗各自嘅物理特性，所以沸點通常都會唔同，所以想像如果將隻混合物慢慢噉加熱，沸點低啲嘅液體會蒸發先－於是研究者就可以分開噉冷凝收集每隻物質。


配位共價鍵，通常簡稱配位鍵，講嘅係兩個原子共用緊嘅電子，其實係由一個原子供應嘅。好似一氧化碳噉樣，如果碳同氧之間得雙鍵，噉碳未夠八粒電子，所以氧供應一對電子畀碳，就係所謂配位鍵啦。重有水合氫離子、銨離子等例子。


電線，又寫電綫，金屬線造，可以通電。再包絕緣皮，就唔會漏電。包咗之後，金屬部份就叫綫芯。內裏電比喻以水流咁叫電流。可以幾條電綫再包絕緣，都叫電綫。電綫一端兩端，通常加上接口，因用途而形制唔同，花款繁多。


烹飪又叫煮食，又或者叫廚藝，係指將食材經過處理並加熱製作成為食品。烹飪方法有好多種，可以好簡單亦可以好複雜，而用料嘅組合同份量又可以有好多變化，想成為專業噉煮嘢食嘅人往往要用閒閒哋幾年咁耐嘅時間學師。


置換反應係一種元素或化合物嘅離子根同另一種離子化合物發生嘅反應，屬氧化還原反應嘅一種。響呢種反應度，還原性或氧化性比較強嘅物質會同相對較弱嘅物質進行置換。如果想知邊樣嘢會被人置換出嚟，就要睇吓金屬活性序。


單分子親核取代反應係親核取代反應嘅其中一種，又可以叫做SN1反應，其中S代表Substitution ，N代表Nucleophilic ，而個1字講緊嘅係，渠嘅速率控制步驟只係關一種分子事。佢係由克里斯托夫·英果爾德等化學家於1940年第一次提出。


之後，碳陽離子好快咁同親核體反應。由於碳陽離子係sp2雜化嘅，有個平面三角形嘅形狀，所以親核體有兩個地方可以進攻，即係平面嘅上面同下面。所以如果碳陽離子本身有手性，咁樣反應可以得到一個外消旋混合物，入面有兩種光學異構物，一個叫做構型轉化產物，另一個叫構型保持產物。


雙分子親核取代反應，係親核取代反應嘅其中一種，可以叫做SN2反應，其中S代表Substitution，N代表Nucleophilic ，個2字代表渠嘅速率控制步驟關兩種分子事。渠喺無機化學入面叫交換機理。


茶餐廳，俗稱茶記，係一種香港起源嘅快餐食肆，提供揉合咗香港特色嘅西式餐飲同埋部分粵式食品，係香港平民化嘅飲食場所。隨住香港人口嘅移動同埋香港文化嘅傳播，香港以外嘅地方都唔難搵到茶餐廳嘅蹤影，中國大陸、海外嘅唐人街有茶餐廳算係好平常。


喺第二次世界大戰之前，香港一啲住宅區嘅附近有唔少大牌檔，呢啲大牌檔主要提供油炸鬼、叉燒包等粵式早餐。戰後，香港受到西式生活嘅影響，由於當時淨係得高級餐廳會提供西式食物，而呢啲餐廳收費昂貴、而且唔係咁歡迎華人。


冰室本來係以提供咖啡、奶茶、紅豆冰等飲品為主，同時提供三文治、奶油多士等小食。部份冰室更加設有麪包工場，製造新鮮菠蘿包、蛋撻等揉合咗本地同埋西洋特色嘅餅食。後來冰室提供嘅食品種類逐漸增加，演變成為今日嘅茶餐廳。


大部分嘅茶餐廳會有埋車仔麪、同各種即食麪等麪食供應。即食麪通常都係採用價錢較為平價嘅「頂好大光麪」，亦有越來越多茶餐廳選用日本出嘅日清出前一丁。除咗出前一丁之外，即食麪喺茶餐廳都俾人統稱叫做「公仔麪」。


香港嘅電視節目、電影、音樂錄影帶等，往往都有喺茶餐廳裡面拍攝或者以茶餐廳作為背景嘅情節，可見茶餐廳嘅普及程度係幾咁深入大眾。例子有香港制作嘅動畫－麥兜系列、梅艷芳同鄭秀文喺2002年合唱嘅一首叫做《單身女人》嘅音樂錄像。


1997年香港主權移交咗之後，唔少政府高官都曾經公開咁表示對茶餐廳食品嘅愛好，呢個亦係作為支持香港本土文化、貼近普羅大眾生活嘅一種表示，好似前財政司司長梁錦松咁就係一個例子。部分藝人同埋某啲名人亦都好鍾意去茶餐廳一路飲嘢食嘢一路傾計，中環威靈頓街嘅翠華餐廳就係因為有好多明星幫襯過而出名，因為咁，呢間茶餐廳嘅門外就成日會見到狗仔隊嘅蹤影，跑馬地奕蔭街嘅祥興咖啡室亦好多時會見到星蹤。


企業市場學係指一個生意人嘗試吸引第啲生意人買自己嘅嘢嗰陣會用到嘅市場學。例子有農夫同漁夫等嘅原材料供應者想連鎖超市買佢哋嘅產品，或者礦場主人想做金工嘅廠買佢哋啲金屬，或者整啲生產用嘅機械嘅廠想做生產嘅工廠買佢哋啲機械.


Teaser 片就係預告片嘅一種形式，指短、透露極少資訊嘅預告片，亦有營銷研究者將 teaser 定義做「營銷用信息一種，唔確定噉講明件產品嘅內容，又或者包含嘅資訊唔完整」。例如段片或者幅海報淨係描繪咗一件對套戲嘅情節嚟講重要嘅物品，但唔講明件物件係乜或者點解重要。


補償性消費，係指一啲人透過獎勵自己，來達到改善心情既方式。通常會係喺遭遇挫折或者心情唔好嗰陣出現。呢個概念最初由經濟學家Gronmo提出，佢留意到大多數嘅消費者行為嘅研究模型，都隱含或明確地建立喺需求同行動嘅一致性嘅基礎之上。


大規模定製係指透過資訊科技俾啲客定製自己件產品嘅技術。舉個例說明，啲客買起產品上嚟好多時都會想定製，簡單嘅有「想買一張梳化，跟住指定要張梳化改做某隻色水」，一個資訊系統可以俾啲客喺網上直接連絡間企業嘅倉庫嗰邊，要佢哋即時噉砌件啱個客心水嘅貨出嚟。


對分銷策略嘅思考係市場學重要一環。市場學專家要諗一件產品要送去啲乜嘢舖頭嗰度賣－佢哋要了解有邊啲消費者會有興趣買呢樣產品，然後就睇吓呢啲消費者通常會去啲乜嘢地方，再運用對地理同交通等方面嘅知識，設計出一套能夠最有效噉將啲貨送去呢啲地方嘅方案，即係諗好「啲貨要擺喺邊啲貨倉」同埋「要由呢啲貨倉運去舖頭要嘥幾多成本」等嘅問題。


格價，係講緊消費者對同一商品去做價格比較，去搵出最平嘅價格。隨住互聯網興起令市場資訊更流通，格價行為變得越嚟越普遍，當中唔少格價行為係透過專門提供格價服務嘅網站去做。2005年，英國格價網站產業嘅總收入有成1.


贊助係指支持一件活動或者一個組織，做法可以係透過捐錢或者捐物資，目的通常係為咗宣傳。例如汽車公司贊助賽車，為賽車手提供零件等嘅支援，然後賽車手就會喺車上面展示贊助商嘅嘜頭或者公開多謝贊助商，幫汽車公司達到宣傳嘅效果。


最基本上，點擊率指睇過一條 link嘅人當中有幾多百分比嘅有真係撳條 link。例如想像而家落網上廣告，幅廣告想宣傳一件新產品，幅廣告有一定嘅圖像同文字描述件產品，加埋最下面有條 link，消費者撳條 link 可以攞到張 coupon。


置入式廣告始於十九世紀。嗰時凡爾納出版咗冒險小說《八十日環遊世界》，佢嘅名氣令到好多運輸船運公司，叫佢喺故事裏面提佢哋個名。至於有冇人畀錢凡爾納叫佢咁做就唔知啦。相同嘅，馬內嘅畫 Un bar aux Folies Bergère，檯嘅兩邊都好顯眼嘅酒樽。


之後，置入式廣告發展慢，直到 1970 年尾先再勁起嚟，全因一隻朱古力牌子 Reese’s。出現喺史提芬史匹堡執導嘅電影《E.T. 外星人》中，令 Reese’s 喺電影上映一個月內賣多咗六成半，於是置入式廣告喺八十年代蔚然成風，今日更大行其道。


置入式廣告手機病毒以外用途深入了解就係監視同控制用戶方面。其實，電腦硬件方面硬碟同內置應用早已受到相關方面指控同懷疑，手機收音咪同相機鏡頭會被置入式手機病毒應用強制打開並盜取資料同使用。而中國政府都會全數否認「監控」，不過部份有政治身份官員或黨員、軍部人員會有「暗示」，又話全世界都有「強力部門都會咁做」，盡管眾所周知存在已久有「防火長城」問題，官方正式場合上都係會否認有做過。


喺資訊科技普及化嘅廿一世紀，關係營銷嘅諗頭仲刺激咗營銷工作對社交媒體嘅使用－例如到咗 2020 年代，幾乎所有有返咁上下規模嘅公司都實會留意社交媒體，睇吓啲客有關佢哋產品嘅留言，甚至係用機械學習等嘅技術分析呢啲數據。


口碑營銷係市場學上嘅一種營銷策略，指運用顧客之間嘅言談嚟做營銷－消費者之間會用言談溝通，互相傳達有關市面上嘅商品嘅訊息，而如果一間公司有方法令到佢啲客肯喺其他消費者面前幫佢嘅產品講好說話嘅話，佢就可以提升自己產品嘅銷量。


神秘顧客係市場學上經常用到嘅研究方法之一。神秘顧客通常都係經過專業培訓嘅調查員，佢會喺指定嘅時間扮成一般嘅顧客去執行調查任務，包括去請佢嗰間公司嘅舖頭嗰度買嘢、查詢服務、食飯或者做電話查詢呀噉，而神秘顧客會按照企業嘅工作流程同服務標準嚟幫職員評分。


同時打前嘅研究經已確立咗，消費者喺虛擬舖頭裏面展現嘅消費行為，同佢哋喺現實舖頭裏面展現嘅冇乜顯著嘅分別－用行話講即係話，「用 VR 舖頭入面嘅買嘢行為」嚟量度「現實世界嘅消費行為」，算係一種有效度嘅做法。


翻譯係一個將一件作品由一種語文轉做另一種語文嘅過程。一般嚟講，翻譯嘅目的係幫某一個語言文化嘅人去睇明一篇喺另一種語文生成嘅作品。視乎翻譯嘅目的，翻譯嘅風格同技術可以嚴謹到逐字逐句噉對譯，亦可以寬鬆到以段落為單位去將原文意思傳達畀目標語文嘅新讀者。


創譯比寬鬆嘅翻譯再進取多一步。創譯嘅目的唔係幫讀者理解原文嘅意思，而係喺目標文化裡面重新創作過件作品嚟達到同原作相同嘅效果，所以實際上嘅內容同原作嘅關係會更加鬆，而創譯作品對目標文化嘅敏銳度亦要高過翻譯。


創譯係本地化嘅一種延伸，但同本地化唔同。本地化嘅目的係將產品嘅內容用另一種語言表達返出嚟，好似將軟件嘅介面由一種語文譯做另一種語文，同時轉換埋曆法、文化元素噉，本地化之後嘅作品要忠於原著嘅每一個部分。


創譯嘅目的係拎住原著嘅目的，喺另一種文化度表現返出嚟。由於創譯嘅過程又有「翻譯」又有「創作」，所以創譯嘅出發點唔只要有件原著，仲要知道創譯嘅目的，同埋要定義創譯作品點先算成功。例如要創譯一句廣告口號，就要諗定目的喺某個地區向某個年齡層嘅人推銷一種產品，有幾多人睇個廣告、幾多人落單買嘢就算成功。


創譯嘅技術重點係要搞啱個「感覺」。好嘅創譯作品，可以喺目標文化度帶出同原著喺原生文化一樣嘅感覺。要搞得掂個感覺，創譯者就要好清楚瞭解目標文化嘅規矩、禮節、創作風格等等。所以，創譯嘅時候，要盡可能請母語係目標語文而唔係原著語文嘅翻譯師。


隨住伯爾尼公約受到國際廣泛承認，版權保護成為標準，大多數政府都承認，完成作品唔使登記就自動有版權。匿名創作或企業創作可以享受出版後一段時間嘅版權，而真名創作享受終身版權保護，另外再加死後一般時間嘅保護。


侵權行為大多數都係民事爭訟，但亦有刑事爭訟。隨住互聯網同數碼媒體興起，點對點檔案分享被廣泛使用，要拉侵權要用多好多人力物力，而版權嘅哲學亦受到重新檢驗。依賴版權嘅公司作出反擊，推出更多版權保護科技同埋立法打擊規避保護科技嘅行為。


1040年代畢昇發明咗活字版印刷術後，印製出售嘅圖書成為咗印書商嘅盈利商品。宋代時候印刷商為咗壟斷一啲作品嘅印製到銷售，會將作品送請官府審查，請求官家准許獨家嘅權利。宋代係地方官府有偶爾、零散嘅行政加持，但冇做過保護版權嘅專門 立法。


而西歐度喺印刷術出現之前嘅中世紀，書由於係人手抄寫，複製嘅成本較高，而寫書亦未有相應嘅報酬。到咗東亞印刷技術傳入，到十五世紀中期，古騰堡嘅印刷術問世咗，亦催生咗印刷嘅巨大產業鏈。呢陣時原作者嘅地位，同裝訂工、印字工冇乜分別，由出版商控制著主要嘅「版權」。


而呢陣嘅「正牌」係由啲皇室賦予嘅，屬於皇家特許權制，喺義大利一啲王國係最早搞咗呢個授權，係永續性質嘅「印刷特許權」。呢個變相係令到印刷行會嘅成員控制咗「版權」，而冇特許權嘅「盜版」出版商同原作者，喺呢段時期係相對弱勢。


1556年英女王瑪麗一世批准咗倫敦印刷商成立公會，仲授予咗壟斷性嘅印刷權，但同時規定咗印嘅圖要先送皇家審查，仲要喺公會度註冊先可以開印。未經註冊而自己印嘅，會由皇家嘅星室法庭懲處。而呢陣時嘅規例，並冇保護創作者嘅權利，而且係一種原始嘅對言論出版嘅審查。


1662年英國通過咗《授權法》，規定印書嘅人必需有許可證，同時要求將一部印出嘅副本存放到倫敦出版業公會，只係明文講返咗原先就做開嘅事幹。而經過咗資產階級革命，作者亦有咗意識要求法律保護創作權，而印刷公會嘅壟斷權亦隨之廢除咗。


安娜法令考慮到當時嘅出版商冇得到作者准許就去出書，「摧毀咗作者同佢家庭」，為咗鼓勵寫多啲書，為咗鼓勵學習，確立作者喺一段時間內對原作品擁有出版支配權力，有效保護期過咗後嘅作品，就會進入公共領域，所有人都可以出版，即係任何人都可擁有埋版權，令版權成為一種公有權利。


正值美洲盛行門羅主義抗拒歐洲支配，美洲國家另外成立布宜諾斯艾利斯公約，要求作品要有版權宣稱先至受保護，而且容許成員國縮短版權期限。時而勢易，大多數布宜諾斯艾利斯公約國現今都簽咗伯爾尼公約，布宜諾斯艾利斯公約喺國際重要性降低咗。


世界貿易組織制定「與貿易有關的知識產權協定」，將伯爾尼公約嘅條文加入去，令伯爾尼公約變成近乎全球適用。世界知識產權組織嘅版權條約進一步確立咗電腦程式嘅版權、資料庫嘅保護、版權持有人嘅放租權與及禁止規避或破解保護科技。


喺康德1785年嘅短文《Von der Unrechtmäßigkeit des Büchernachdrucks》中，康德將一本書嘅意達方式同意念內容分割，並被現代版權納入做原則，用嚟解決出版商同原作者嘅爭拗。


版權應用嚮好多方面嘅創作，知識，研究，藝術同表演等。具體範圍要睇唔同嘅具體立法，但一般都包括論文、詩、戲劇、其他文學作品、電影、舞、音樂、錄音、繪畫、素描、雕塑、攝影、軟件、無線電、電視同埋廣播。字體就未必受保護。


版權亦保護作品唔被醜化。例如戲劇「吉蒂與死人頭」用過一張海報，同吉蒂貓嘅一張海報撞咗，即使「吉蒂與死人頭」嗰張唔係吉蒂貓，但有啲人會睇到有聯想，咁樣會有爭拗。呢個爭拗之後不了了之。有時界線喺好難確定，例如金寶湯罐頭畫就冇引起爭拗。


互聯網容許點對點檔案分享技術，以這個技術傳送嘅數據，可以係自由分發嘅軟件或作品，亦可以係受版權保護嘅軟件或文件擋案。同傳統抄錄相比，點對點技術比傳統實物抄錄更容易被青年掌握，非中央化令抄錄速度更高，數據可以配合加密傳送，即使網絡供商中途截取數據流向亦無法得知內容係乜，甚至連廣播視訊串流都可以以點對點技術傳播。


專有硬件作品可以使用抄讀保護。對於使用互聯網嘅軟件，商界開發其他數碼權利管理系統，由版權持有人去控制使用者有幾多權利，即使使用者可以複製實物，互聯網嘅資源仍然由版權持有人控制。不過，如果有足夠嘅顧客，數碼權利管理技術嘅可行性同擾民程度都被質疑。


Morio, J.; Balesdent, M. . Estimation of Rare Event  Probabilities in Complex Aerospace and Other Systems .


多角投資係投資上嘅一種技巧，講到一位投資者要同時揸多種唔同嘅資產，即係例如同一時間又揸債券又揸黃金呀噉。多角投資相關嘅思考亦提到，自己手上嘅唔同資產之間喺價格上唔應該有太強嘅正相關，即係呢啲資產嘅價唔可以傾向一齊升或者一齊跌，否則投資者就好易陷入「手上啲資產嘅價冚唪唥一齊跌」嘅困境。


染色質係真覈細胞入面DNA同埋蛋白質嘅複合體。佢嘅主要功能係將長嘅DNA分子嘅結構整到更加緊湊同密集。噉樣做可以防止啲鏈繞埋一舊，並且喺細胞分裂期間防止DNA整爛，重喺調節基因表達同埋DNA複製方面起住重要嘅作用。


樺尺蠖係一種飛蛾，本來係白色帶黑斑點嘅，不過喺 18 世紀工業革命嘅英格蘭，工廠排出大量黑色嘅廢氣，引致樺尺蠖族群嘅色水有所改變－生態學家發現喺工業革命嗰兩個世紀期間，英格蘭樺尺蠖嘅色水變到黑鼆鼆噉色。


工業革命係一個科技、社會經濟同埋文化嘅大轉變，發生喺18世紀末同埋19世紀初一啲西方國家度。工業革命喺英國開始，然後擴散到去成個西方世界度，呢個係咁繼續落去嘅程序叫做工業化。喺嗰個時侯，一個以徒手勞工為本嘅經濟俾一個以工業同埋生產機器為本嘅經濟取代。


佢以紡織業嘅機器化開始，之後係造鐵技術嘅發展同埋煤嘅使用嘅增加。鐵路、運河同埋改良咗嘅路，使到貿易膨脹。蒸氣機嘅發明同埋機器使到生產量大幅上升。19世紀頭兩個年代全金屬工具嘅發展促進咗更加多嘅生產機器俾人造出嚟，用喺其他嘅工業上。


移民係一種相對永久性既國際人口流動既現象，係指一個國家既居民，因為政治、經濟或者係其他原因，而離開出生國，搬去一個佢哋原本冇公民身份既地國家國度定居既行為。佢哋定居既目的係為咗成為另一個國家既永久居民或者係為咗入籍另一個國家成為公民，喺嗰個新既國家安居樂業、度過餘生。


喺基因學入面，顯性係指一個基因入面一對等位基因之間嘅關係，其中一個等位基因嘅表現型會表現出嚟，遮住咗第二個等位基因嘅表現。而前面嗰個可以表現到型態嘅等位基因就嗌顯性基因，後面畀人遮住咗表現型嘅就嗌隱性基因。


喺陸地上企鵝都係企喺度嘅，佢大部分時間好似人咁用腳來行，但係由於身型肥，佢哋行路都行得好遴迍吓。喺冰天雪地下，如果被捕獵者追嘅話，佢哋會全身傾前伏低喺地下，個肚貼住冰面，好似撑船噉，用腳撑來快速逃走。


佢哋睇落唔似雀，佢哋隻翼變成鰭狀，身體好似流線型，能夠輕快咁喺水入面游來游去。企鵝身上冚住一層厚厚嘅防水羽毛。喺呢層羽毛下面有一層比較柔軟嘅絨羽可以保暖。重有，佢哋層皮下面有層脂肪，可以防止體溫散失。


佢哋多數喺海面搵食，必要時，佢哋都可以潛落水底搵。皇帝企鵝係潛得最深嘅企鵝。佢哋能夠潛到落二百五十公尺深度搵食，留喺水底停留廿分鐘。佢哋個胃好大，可以離家去好遠嘅地方食飽飽先，然後再遊返去慢慢餵企鵝仔。


暴龍，又叫做霸王龍，係暴龍屬唯一一個有效物種。佢係一種大型食肉恐龍，身長最長可達15米，身高約5米，體重平均有9公噸。暴龍嘅咬合力係已知動物入面最大嘅其中一個，咬合力將近6公噸、相當於一隻大象嘅重量。


目前暴龍係現代恐龍文化同美國恐龍化石群當中最具代表性、最知名嘅恐龍，原因係喺《侏羅紀公園系列》嘅電影同電子遊戲裏面擔任最主要嘅恐龍角色導致。喺咁多種兒童讀物、博物館展品入面，暴龍亦係提及「恐龍」呢個概念時，必定會出場介紹嘅經典恐龍形象。


白堊紀係6.5千萬至1.35億年前嘅一個地質時代，位於侏羅紀同埋古近紀之間，係恐龍時代中生代嘅最後一個紀。白堊紀呢個名來自喺呢個紀岩石層裏面常見嘅白堊。雖然呢段時間嘅岩石標誌非常明顯同清晰，但佢嘅準確開始時間就如同其他古遠嘅地質時代無法被非常精確咁確定。


天主教學校係天主敎會搞嘅學校。喺2011年，天主敎會經營世界最大嘅非官立學校系統。2016年天主敎會總共有43,800間中學同埋95,200間小學。天主教學校參與敎會嘅傳敎工作，並將宗敎敎育列入課程。


原教旨主義，又叫基本教義派，係指一啲宗教嘅信徒希望跟返嗰個宗教當初啱啱出現嗰陣嘅教義，通常會將經文照字面直接同傳統咁解，避免畀現代思想影響。猶太教、基督教、伊斯蘭教、印度教呢啲主要宗教都有原教旨主義嘅信徒。


鸚鵡螺科，簡稱鸚鵡螺，係頭足綱鸚鵡螺目嘅一科，係一類擁有大量觸手、壽命好長、有小孔成像眼嘅深海軟體動物，係現存唯一具有完整貝殼嘅頭足類。鸚鵡螺目前生長喺印度洋同太平洋海區，北至日本南方、南至大堡礁、西至安達曼海、東至斐濟等海域，位於鸚鵡螺主要產地嘅法屬新喀里多尼亞更加以鸚鵡螺作為國徽主要圖案。


鸚鵡螺已經喺地球上經歷咗幾億年演變，佢嘅直系祖先喺奧陶紀嗰時係海洋中嘅頂級掠食者。現代定義上嘅鸚鵡螺從三疊紀晚期開始演化出嚟，並且靠住平均80年嘅長壽、同少而精嘅繁殖策略挺過地球上所有嘅大滅絕事件。而家，佢哋嘅外形同習性依然同遠古祖先相差無幾，而佢嘅出現時間甚至比大多數已滅絕嘅古生物長好多，所以被稱為「活化石」。


成座塔嘅高度有610米，佢係廣州嘅新地標。呢座塔距離珠江南邊有125米，附近嘅河流對面就係海心沙島同埋珠江新城。係一棟類似神戶港塔造型以觀光旅遊為主，佢具有廣播電視發射、文化娛樂同埋城市視窗功能嘅電波塔。


喺2009年，呢座塔向過網上公開徵集過新名。不過嗰陣時「海心塔」呢個名係攞低咗呢座塔嘅，因為呢棟建築啱好對著海心沙，不過呢個就搞到好多人話反對。因為改咗「海心塔」呢個名之後被人哋話得反對太多，結果就唔嗌「海心塔」喇，要重新改過隻名。


變態係一種生命發育過程，指一隻動物生咗出嚟之後，喺生命歷程嘅某個點突然喺身體結構上有相對巨大嘅轉變。呢種過程喺昆蟲同兩棲類動物入面相當常見，例如蝴蝶同蜜蜂會結蛹，然後由蛹走出嚟嘅成蟲喺形態上會同幼蟲有巨大差異。


羅姆飛蛾出嗮名係一種喺美國東北嘅入侵性物種，佢哋啲毛蟲會食好多種植物嘅葉，進而對嗰頭啲樹林造成好大嘅破壞。事實係羅姆飛蛾嘅為患惡劣到俾國際自然保護聯盟喺廿一世紀初列佢哋做世上頭 100 大入侵性物種之一。


外來入侵物種係通過自然傳播機制，有意或無意嘅人類活動而引入到自然分佈區出面嘅自然同半自然嘅生態系統或生長環境入面搞出個種群，從而對引入地嘅生物搞出多樣性威脅、影響或破壞嘅物質出嚟。而所謂嘅「物種」包括咗動物、植物、真菌同微生物等。


西蘭花重有一種叫做葡萄糖蘿蔔硫苷嘅化合物，佢可以加工成為一種叫做蘿蔔硫素嘅抗癌物質。蘿蔔硫素嘅前身係硫代葡萄糖苷，由芥子酶轉化成蘿蔔硫素，然而芥子酶係熱不安定性，高溫烹煮會破壞佢嘅活性，大量減少蘿蔔硫素嘅形成。


如果任何細胞要畀遺傳物質佢哋嘅後代，咁DNA就需要複製自己。要複製自己，就要靠複製體幫手。複製體首先會將雙鏈嘅DNA解開做兩條單鏈。每條單鏈會合返做新嘅互補DNA序列。最後就會得到兩條新嘅雙鏈DNA序列，佢哋係同原本嘅雙鏈DNA序列一模一樣。


出生缺陷嘅原因有基因或者染色體疾病,接觸過某啲藥物或者化學品,或者佗仔期間嘅某啲感染。成因有可能包括葉酸不足,佗仔嗰陣攝取酒精或者尼古丁,控制不善嘅糖尿病,或者係阿媽老得滯呀噉。有時同一時間有多種因素。


治療方法要睇喺邊種缺陷類型。可以包括治療,藥物,手術,或輔助技術。截至2015年,出生缺陷嘅受影響人數大約9600萬人。 喺美國,大約3%嘅初生 BB 有出生缺陷。淨係2015年就已經有大約62萬8千人因此死亡,而1990年有75萬1千人。


用嚟描述先天條件嘅大部分語言早於基因組映射,結構條件通常被視為與其他先天條例分開。 好多代謝條件宜家已經知道有微妙嘅結構表達,而且結構條件通常有基因聯繫。 儘管如此,先天的疾病通常由受影響嘅主要器官分類。


尼古拉·特斯拉係塞爾維亞裔美國籍發明家、物理學家、機械工程師、電機工程師同未來學家，被譽為係電力商業化嘅重要推動人，最出名就係設計出現代交流電系統，同埋佢同另一知名發明家愛迪生之間嘅恩怨情仇。另外佢喺電機工程學、電磁學、核子物理學同其他科學領域都有唔少發明同成就。


特斯拉喺奧地利帝國一條叫Smiljan嘅村莊出世。1884年移居美國紐約，1891入美國籍。1943年1月7號喺紐約酒店3327號房死於心衰竭。因設計咗現代交流電力系統，並喺「電流大戰」中打敗咗愛迪生支持嘅直流電力系統而出名。


唔同嘅海洋哺乳動物，都有唔同嘅祖先，呢啲就係進化。但係科學家相信，所有海洋哺乳動物嘅祖先都係源自陸地，部分後嚟因為食物同逃避捕獵者先至返落海裏面，而手腳開始變成鰭形，身體亦都變到好流線形，等到游水搵食時可以快啲同方便啲。


三板又叫舢舨，又寫做三舨，係南中國海常見嘅木製平底艇，通常只有三米半到四米半長。有時三板會加咗個篷，甚至可以住埋人。三板通常只會近岸或者河用，用來捉魚或者載人載貨。三板極少出大海，因為會頂唔順大風大浪而沉。


家下嘅真正嘅穿梭機，係一挺運送人、貨物、人造衛星呢啲嘢往返地面同太空嘅飛機。佢同太空船又唔同，太空船嘅主體用過一次就冇用，下次用又要再造新嘅太空船。而太空穿梭幾就好似普通嘅交通工具噉用完再用。喺冷戰時期蘇聯同美國都設計製造過太空穿梭機。


發射嗰陣時直立豎起，點着火箭直立飛向太空。返地面嗰陣，表面嘅隔熱層阻止機身畀快速飛行嘅穿梭機同大氣層磨擦產生嘅高溫燒壞。進入低層大氣嗰陣機身擺平，同普通嘅飛機一樣滑翔，響常規跑道降落，機尾彈出減速傘用嚟減低飛行速度。


過度活躍症係一種精神障礙精神疾患。患者專注力不足，容易分心。患者特性包括好難專注、過度活躍、做嘢唔考慮後果等。除此之外，仲有不合年紀嘅行為，過度活躍症患者亦可能表現出情緒調節困難或者執行功能方面嘅問題。


依照《精神疾病診斷與統計手冊》第五版嘅定義， 過度活躍症嘅症狀需要出現超過6個月，或者患者情形比同年齡明顯多好多，同埋患者症狀已經造成至少兩個情境嘅問題，呢啲條件需要喺12歲之前就出現，若果係17歲以下，喺專注力失調或者係過動/衝動上嘅症狀，至少需要有5項符合。


注意力不足過動症嘅細路、青少年同成年比較容易有社交技巧上嘅問題，例如社交互動、發展友誼同建立友誼。有半數嘅注意力不足過動症患者曾經受到同儕社會排斥情形，而無注意力不足過動症嘅人被社會排斥比例大約係10%至15%。


過度活躍症嘅細路比較容易有唔容易控制情緒嘅問題，佢哋嘅寫字能力亦比較弱，喺語言、講嘢同運動方面嘅發展都比較遲。即使過度活躍症會造成好多不便，不過若果細路患者針對有興趣嘅主題同事物，佢哋嘅專注力持續時間會同其他細路一樣，甚至好過其他細路。


過度活躍症嘅治療方式包括心理治療、行為治療同藥物，亦有可能係用幾種方法一齊進行。治療對病症會有長期嘅改善，但係無法完全根除病症嘅影響。藥物包括有興奮劑、阿托莫西汀、腎上腺素受體α2刺激劑，有時亦會包括抗抑鬱藥物。


有關行為治療喺ADHD嘅應用，有好多良好嘅實證，若果係針對學齡前，或者係症狀輕微嘅患者，一般會建議用行為治療為第一線療法。心理療法包括有心理教育、行為治療、認知行為療法、人際取向心理治療、家庭治療、學校介入、社交技巧訓練、行為方面嘅同儕介入、機構培訓、父母管理訓練同神經反饋訓練。


規律嘅體能鍛煉，特別係帶氧運動，對於患有ADHD嘅細路同成人嚟講一種有效嘅副加療法，特別係配合興奮劑藥物治療時更加係咁，不過針對改善症狀，最理想嘅運動種類同強度仲未清楚。長期規律有氧運動對ADHD患者嘅好處係提升行為同運動能力、提升管控功能、較快嘅資訊處理速度，記憶力亦會比較好。


針對ADHD嘅非中樞神經刺激劑藥物有好多種，包括阿托莫西汀、安非他酮、胍法辛同可樂定，呢啲可以作為主要藥物治療，或者配合中樞神經刺激劑藥物一齊用。依家有關各種藥物之間嘅比較，仲未有足夠說服力嘅研究結果可以佐證，不過喺副作用入面似乎差唔多。


中樞神經刺激劑藥物比較可以提升課業表現，阿托莫西汀就無呢種效果。阿托莫西汀冇咁易有成癮問題，所以若果有娛樂性藥物或者係強迫性藥物使用風險嘅人，比較建議使用阿托莫西汀。有關藥物對社交行為上嘅影響，依家仲未有充足資料。


截至2015年6月，仲未完全確定ADHD藥物嘅長期影響。核磁共振成像研究推測長期用苯丙胺或者哌甲酯治療，會減少因為ADHD造成嘅大腦功能同結構異常。2018年嘅文獻回顧發現若果考慮短期效果，哌甲酯對細路最有效，苯丙胺對成人最有效。


用胍法辛治療會依唔同國家有所唔同，英國國家健康照護專業組織針對成人係第一線藥物，若果針對細路，只會建議喺病情嚴重時先使用，而大部份美國嘅醫學指南會建議可以針對各個年齡層使用。針對學齡前嘅細路，一般唔建議用藥物治療。


一般嚟講，正常治療劑量嘅哌甲酯同中樞神經刺激劑係安全，不過有佢嘅副作用同禁忌症。若果哌甲酯畀細路同青少年使用，有研究發現呢個同一啲嚴重或者唔嚴重嘅有害副作用有關，不過證據品質仲未充份。若果針對細路開呢類藥物，需要仔細監測細路服用情形。


若果ADHD嘅中樞神經刺激劑嚴重過量，可能會同興奮性精神病或者係狂躁嘅症狀。若果係治療用嘅劑量，出現類似情形機會好低，只有0.1%，會喺開始用中樞神經刺激劑藥物治療後嘅前幾星期出現，若果用埋抗精神病藥，可以有效緩解急性苯丙胺精神病嘅症狀，若長期治療，需要作定期監測。


興奮劑嘅藥物治療需要定期停藥，評估係咪仲需要食藥、減少發育遲緩情形，同埋減低抗藥性。若果係長期使用超過ADHD治療劑量嘅興奮劑藥物濫用，一般會同成癮以及物質依賴有關。不過未治療嘅ADHD，會提高物質濫用以及行為規範障礙嘅風險。


飲食嘅調整可能對少部份ADHD細路有幫助2013年一份統合分析針對有ADHD症狀，同埋有補充遊離脂肪酸或者係減少食用有人工色素食品嘅細路一個相關研究發現，只有唔到三分之一嘅細路喺症狀上有所改善。呢方面嘅助益有可能只係對有食物敏感嘅細路有幫助，亦有可能係因為呢啲細路同時亦接受緊ADHD治療。


呢啲發表咗嘅文獻亦表明依家已知嘅證據唔可以証實減少食用特定食物嚟治療ADHD嘅療法。2014年發表嘅文獻亦發現排除飲食喺治療ADHD入面嘅成效有限。另一篇2016年嘅文獻回顧指出，根據研究結果，「無麩質飲食喺未來成為ADHD嘅標準療法」機率係微乎其微。


2017嘅文獻回顧指出有一啲排除飲食嘅方式對於好細、唔食得藥嘅幼童同埋對藥物無反應嘅患者可能有用，不過唔鼓勵用補充遊離脂肪酸或者係減少食用有人工色素食品作為ADHD嘅正規治療方式 。長期鐵、鎂同碘等礦物質不足可能會令ADHD症狀加劇，亦有少數證據指出組織入面嘅鋅含量過低同ADHD有關。


Creepypasta，可以譯做恐怖意式麪，廣義上泛指响英文圈嘅互聯網流動嘅恐怖故仔，狹義上淨係指响英文圈互聯網流傳、專登寫到好似都市傳說噉嘅恐怖短篇故仔。一般嚟講，恐怖意式麪作品喺題材同內容方面唔多限制，會包含靈異故仔，但又可以包埋啲完全冇超自然成份嘅恐怖故仔。


－有人指，呢啲特徵令到讀者有種「呢件事有可能發生喺我身上」噉嘅感覺，更加加強咗呢啲故仔喺互聯網流傳嘅能力。除此之外，恐怖意式麪故仔亦都被指係深受 H. P. 愛卡夫嘅作品影響，成日都會用「對未知嘅恐懼」嚟令讀者覺得驚。


圖形處理器係一種專門用嚟處理影像顯示相關運算嘅微處理器。 GPU 係 NVIDIA 公司喺發佈 GeForce 256 圖形處理芯片嗰陣時首先提出嚟概念。呢樣嘢之前，電腦入面處理影像輸出嘅顯示晶片，通常好少俾人睇成為一個獨立嘅運算單元。


IEEE 1394，又叫做火線，係由Apple發明嘅高速傳送介面，IEEE 1394係Apple發明，亦都有其他製造商攞到生產權。「火線」係Apple嘅商標，所以其他生產商整IEEE 1394嗰陣，會用另一個名。


電腦熒光幕，簡稱熒光幕或者螢幕，又叫監視器、芒或者MON，亦有人叫顯示器，係種常用嘅電腦輸出設備，用電腦嘅人可以用佢嚟睇資訊，又或者作為娛樂用途，總之就係用芒嘅人可以睇到電腦嘅各種輸出。最初嘅芒係用電子槍，而今就通常係 LCD，而 LCD 就以 TFT 居多，另外重有第啲用唔同技術嘅芒。


豎起手指公代表好好、頂呱呱。另外，有網站都有有關功能，例如Facebook上面向其他人「俾Like」，有同一樣意思，個圖示正正就係俾手指公咁樣。相反，如果手指公向下，就表示惡劣。以前有人話手勢係自然而生。


但唔係去到邊，都係手勢向上等同表達友好。喺意大利、希臘，同埋中東國家例如伊朗、伊拉克、阿富汗等，噉做係等同舉起中指，係嚴重嘅粗口手勢，所以去到其他地方嗰陣要特別留意。又例如非洲有部落，讚好手勢或者表示惡劣有自己一套手語。


香港海洋公園，通常就噉叫海洋公園係香港一主題公園，以海洋為題，兼有種種機動遊戲同動物園。佢喺香港島黃竹坑南面，北面近黃人坑，有山下花園，向南有南朗山，最南係大樹灣。北面靠近黃竹坑警察訓練學校。公園一九七七年一月十號落成啟用，家下入場人次，一年有四百二十萬。


1979年1月，海洋公園引入殺人鯨「海威」，成為海洋公園其中一個賣點。公園初期嘅設施唔多，但係由1980年代開始，海洋公園大幅擴展，增加大型機動遊戲，並先後建成水上樂園、百鳥居、鯊魚館、紅鸛池、孔雀花園、登山電梯同埋集古村等設施。


早期海洋公園嘅營運資金，主要靠門票同香港賽馬會撥款。入場費低，公園好多時蝕本。一九八七年七月一號，香港政府通過《海洋公園條例》，馬會撥款二億港元，成立信託基金，公園脫離馬會獨立，成為非牟利組織，需自負盈虧，以商業手法經營。


由於以商業手法經營，海洋公園逐步提高入場費，因此亦開始轉虧為盈。1992年，海洋公園全年入場人次已達300萬。但自1998年後，由於受亞洲金融風暴影響，加上遊客開始對公園欠缺新鮮感，而且鎮園之寶殺人鯨「海威」病逝，海洋公園開始出現虧蝕。


過去海洋公園以海馬作為標誌，公園範圍內嘅南朗山北麓更有大型海馬標誌。不過，海馬動態唔夠活潑，亦係中藥材嘅一種，故此未能充份配合公園嘅理念。因此，海洋公園由2000年11月開始引入稱為「威威獅令」嘅卡通海獅作為公園嘅代言人，並以佢展開更多推廣及宣傳工作。


海洋公園內共分8個區域，包括夢幻水都、亞洲動物天地、威威天地、冰極天地、動感天地、熱帶雨林天地、海洋天地、以及急流天地。其中亞洲動物天地、夢幻水都、威威天地位於公園裏面嘅海濱樂園，而其餘景區就喺高峰樂園。


山下花園同埋南朗山之間，有吊車駁埋。吊車全長1.5公里，每個鐘載客4000人次，總共有252架吊車來回運行。每架吊車可以載6人，車程10分鐘，搭客可以飽覽深水灣同南朗山優美海景。吊車喺惡劣天氣之下，會暫停服務。


南朗山同埋大樹灣之間，有登山電梯駁住。電梯全長225米，係全世界第2長嘅戶外扶手電梯，起好嗰時本來係全世界最長嘅戶外電梯，後來畀香港另一個中環至半山自動扶梯系統取代。而電梯係沿住30度角嘅山坡上落，每小時載客量達4000人次。


除咗發展旅遊之外，海洋公園亦積極推廣教育同進行動物保育。海洋公園每年招待約4萬名學童，加深佢哋對動物嘅認識。此外，海洋公園亦致力進行海洋哺乳動物嘅研究。2000年，海洋公園成功透過人工受孕嘅方法令樽鼻海豚受孕，並喺2001年5月誕下兩條小海豚，成為全球首宗成功個案。


盛智文上任後，海洋公園公佈重新發展計劃，希望發展成為世界最佳嘅海洋主題公園，並藉此加強香港對世界各地遊客嘅吸引力。喺未來幾年將斥資55.5億港元，增加遊樂設施至70個。翻新後嘅海洋公園面積將增至137公頃，增加接近一倍，並引入33種全新動物。


公園將分為「高峰樂園」同埋「海濱樂園」兩部分，高峰樂園位於高地，以海洋、熱帶雨林同南北極地體驗為主題。海濱樂園就位於低地，以水族館同雀鳥為主題，並設有兒童遊樂設施。兩個樂園之間會加建全長1400米嘅高峰列車連接，車程3分鐘。


公園亦將會增加多項動物表演。而機動遊戲方面，將會規劃現時嘅山上機動城，除咗保留跳樓機，其他機動遊戲都會拆，但會開闢山頭興建多項新嘅機動設施，以便騰空集古村一帶沿海地方去起酒店，以吸納多啲高消費嘅長途旅客。


政府通過2021年海洋公園公司條例草案，未來會將海洋公園從主題公園轉為保育同教育工作，例如將動物護理中心從新設計吸引大眾。海濱樂園嘅紀念品店、餐廳等營運權外判畀私人發展商/營運商。入口會後移到山上嘅高峰樂園，老舊嘅大型機動遊戲會被淘汰，設立以歷險為主題嘅區域，建設小型嘅娛樂設施，同埋開墾未用嘅土地設立以健康為主題嘅區域，用作露營、登山等活動。


灣係水岸地貌，指岸凹，彎入。勁彎而深入，亦叫澳。海嘅，亦叫海灣。灣凹之故，三面有遮擋，一面出洋面，所以風浪細，水較安定。風浪細而方便停泊，所以泊船，又叫灣泊。亦因風浪細，陸上涌河，沙坭易沉積灣中而成灘。


線蟲動物係動物界入面相當大嘅門，係假體腔動物，有超過28,000個記錄咗嘅物種，重有好多種重未改名。絕大多數體細同埋係圓柱形，又叫做圓蟲。佢哋喺淡水、海水、陸地上周圍都見到，唔理係個體數定物種數都比其他動物多，並喺極端嘅環境好似南極同海溝都見到。


曲種，音樂品種，為曲分門別類。曲種分類，通常都為主觀，約定俗成。品種界限，有時會有爭議。品種間，亦難免相疊。就算去到學院研究，各家都有自己見解，並無一致。風格、樂器、時代、地域、語言，技巧，通通都可以拎來做曲種。


廣州日報係中共廣州市委嘅其中一份官方嘅報紙。呢份報紙係由廣州日報企業集團嚟發行，廣州日報喺1952年1月1號創刊。佢重係成個中國大陸入面，最早實現成份彩色印刷嘅報紙。而「廣州日報」呢四個標題大字係由毛澤東寫咗出嚟嘅。


香蕉船係一種長形橡皮艇，外形整到香蕉咁，一隻艇可以坐幾個人。進行水上活動時，通常用快艇喺前面快速拖行，由單一塊帆推動。參與者透過香蕉船考驗嘅平衡力。香蕉船上有繩畀參與者緊握。喺玩香蕉船嗰陣一定要着救生衣。


1951年1月30號，當時嘅廣東省人民政府頒佈《關於沿海旅客進出入國境的佈告》，規定自1951年2月15號起，所有旅客出入境前都要向所在地或目的地嘅縣、市以上人民公安機關申請出境或入境，經核准並取得通行證後，至准出入。


1979年7月10號廣東省公安廳宣佈，由1979年8月1號起，將一次有效嘅《港澳同胞回鄉介紹書》改為三年內多次使用有效嘅《港澳同胞回鄉證》，方便港澳居民前往大陸，證件大細同一本護照相同。另外每次入境時，持證人都要填寫「港澳同胞回鄉入境卡」，清楚列明目的地同日期等資料。


同時，亦要向中國海關申報有冇帶住自用嘅免稅物品，好似手表、相機、限定嘅外幣等等。1980年12月起，《港澳同胞回鄉證》嘅有效期由3年延長到10年。1988年9月8號，《港澳同胞回鄉證》嘅照片頁上過膠並加貼電腦條碼。


回鄉證好似外國護照旅遊簽證，申請要審批，唔係人人都有資格一定得到批發。例如香港一啲泛民主派人士。另外近年大批港澳居民北上中國內地娛樂場所吸食毒品，若果佢哋初犯會被公安機關行政拘留或者罰款，並且會響回鄉證嘅電腦檔案內附注有關嘅犯事紀錄。


根據香港東方日報，2023年前半年，美國海關及邊防局喺美墨邊境總共拘捕咗6500既偷渡既中國人蛇，創咗歷史新高。而根據親共既HK01，喺2019年12月，CBP發現11個中國人蛇喺美墨邊境，匿埋喺洗衣機既木箱裏面屈蛇去美國。


《鐵達尼號》係一部1997年嘅美國電影，由占士金馬倫執導，里安納度狄卡比奧、琦溫斯莉主演，喺奧斯卡金像獎攞到最佳電影等11個獎，平1959年《賓虛》攞最多獎嘅紀錄。佢亦係當時史上票房最高嘅電影，去到2009年畀《阿凡達》打破咗。


喺2014年，七星能源投資喺遂寧投資10億人民幣，仿建鐵達尼號，完全按照100年前原版嘅圖紙建造，內部設計亦同當年一模一樣，務求重現當年鐵達尼號嘅風情。不過，呢個複製版鐵達尼號，就唔會有動力系統，所以只能躺喺河床，預計建成後畀遊客入住。


呢個項目本來預計喺2016年對外開放，但啟動後爭議不斷，好多人批評勞民傷財，喺四川山溝興建呢條『旱船』並無意思。甚至當初投資公司內部有人提議模擬撞冰山嘅活動，令當年鐵達尼號罹難者家屬極為憤怒，批評咁做係將災難商業化嘅消費悲劇。


為咗配合宜家家居「毛公仔助學行動」，宜家家居將Lufsig嘅性格設定做怕醜仔，家境窮但好學，每天一早起身幫人派牛奶同報紙，希望可以去返學學多啲嘢。而佢手抱嘅婆婆係位充滿智慧嘅老師，經常響課堂提問，等學生由遊戲度學識諗嘢。


2013年11月開始，宜家家居喺全世界搞「毛公仔助學行動」，義賣Lufsig同其他毛公仔，本來唔係好多香港人留意。但到12月7號，香港社民連兩位成員向行政長官梁振英抗議嗰陣，除咗丟雞蛋之外，亦有丟Lufsig，因為Lufsig個大陸譯名「路姆西」同粵語粗口「老母屄」接近，夾埋「丟」呢個動作，諧音就係「屌你老母屄」。


喺網上廣泛討論同傳媒廣泛報道之下，好多香港人都湧到宜家家居搶購Lufsig，唔使3日時間就賣斷市，當中部份人更將佢用炒高嚟賣，甚至連大陸嘅深圳分舖同廣州分舖都賣清嗮。亦有一啲香港出名嘅人趁熱鬧同Lufsig一齊影相。


有網民整咗「CY大戰路姆西」遊戲，等廣大網民可以玩鋪勁，面世一日成為網民追捧嘅電子遊戲。玩法同經典遊戲食鬼相似，玩家可以用CY食伯母同可反食路姆西，分數高可以登上狼虎榜。俾香港《蘋果日報》等傳媒報導之後，流量又再升，玩家數目超過五萬。


1982年9月19號，美國卡利之美隆大學嘅電腦科學教授 Scott Fahlman 最先喺佢間大學嘅電子佈告板用咗一堆ASCII字符做表情符號，但嗰時雖然佢冇認真關注呢啲嘢，凈係嚟表達自己好高興嘅的心情。


原本以為證據已經搵唔返，但喺2002年俾 Jeff Baird 喺備份磁帶入面搵返出嚟。爾種表情符號英文本來叫 ｢表情圖標｣，後嚟成為而家好多人用嘅符號。日本人喺大約同時期發明咗 ｢顏文字｣，同美式表情符號一樣，都係用字符砌出來，但係用嘅字符就包括咗漢字圈用嘅全形字。


DET 包括咗一套網上做嘅英文測試，幫手量度一個人對英文有幾熟練，包含閱讀、書寫、聆聽同講嘢四大能力嘅測試，可以得到嘅分數最低係 10 分最高係 160 分，當中 120 分或以上算係對英文有返咁上下熟練。


印尼文同馬來文嘅分別類似英式英語同美式英語（American English)。使用呢兩種語言嘅人基本上可以溝通，只係書寫系統嘅拼音同語彙有啲唔同。造成呢種差別嘅主要原因係印尼曾經係荷蘭殖民地，所以印尼文喺爪哇語同荷蘭語借用咗唔少詞彙。


空中客車一開始叫做「空中客車工業集團」，係幾間歐洲企業結盟嘅成果。2001年，空中客車改制為聯合股份集團公司，由歐洲航空防務與航天公司持股八成，英國航太系統持股兩成。2006年，英國航太系統將手頭上所有股份賣晒畀歐洲航空防務與航天公司，令到空中客車成為歐洲航空防務與航天公司嘅獨資子公司。


歐洲航空運輸業嘅擴張帶來咗對新飛機嘅需求，亦都為歐洲航空製造業帶來咗機遇。1959年，英國嘅鶴嘉－薛德列製造廠製造廠推出咗岩士唐－屈禾夫AW.600「輕艦隊」短程客機。伊種客機可以以每人兩便士嘅成本搭126名乘客飛短途航線。


雖然美國嘅飛機製造商搏晒命恁推銷當時最新出品嘅美國客機，但係歐洲嘅航空公司都係決定集中發展歐洲市場，同埋開始研究由歐洲航空器製造商來製造適合歐洲市場嘅飛機嘅可行性。而「空中客車」伊個詞，就係喺今次會議嘅記錄裡面第一次出現嘅。


於是，A300團隊提出咗一個縮細方案「A300B」，將載客量由300減到250左右，重重新設計過行李艙門，令到當時常用嘅LD3貨櫃可以更快上落機。而且，為咗吸引潛在嘅美國客戶，A300團隊重決定採用通用電氣嘅引擎而唔用勞斯萊斯嘅引擎。


1969年巴黎航展上面，法國同西德簽訂合作備忘錄，將A300嘅載客量定為226人，引擎定為通用電氣同法國國家航空發動機設計製造公司合作研發嘅CFM56引擎，並且聲稱「A300嘅運營成本，將會比我等四個引擎嘅競爭對手低好多」。


1970年1月1號，法國南方航空同北方航空合併成為國營航空航天工業公司。但係就喺伊個時候，德意志空中客車嘅幾間子公司突然決定退出計劃，淨得美沙舒密－伯勒哥夫飛機製造廠同埋聯合飛行技術工廠決定留低，迫使法德兩國重新商討撥款協議。


由於當時聯合飛行技術工廠已經同福克公司合併，而福克公司係喺尼德蘭註冊嘅，於是尼德蘭政府決定加入計劃，並且承擔6.6%嘅撥款，而法德兩國各自承擔唔超過46.7%嘅撥款。經過撥款架構重組之後，1970年12月18號，法國國營航空航天工業公司同德意志空中客車正式組建「空中客車工業」經濟利益同盟公司，總部設喺巴黎，由福蘭茨·約瑟夫·施特勞斯出任董事會首任主席。


空中客車嘅主要客戶之一法國航空對A300B1嘅興趣唔大，但係一開始就對加長型嘅A300B2特別感興趣，重喺1970年9月訂咗6架。伊個係空中客車工業收到嘅第一張訂單。1972年10月28號，第一架A300B1成功試飛，一個月之後就收到咗法國民航總局嘅適航證書，然後喺1974年先後收到德國聯邦航空局同美國聯邦航空局嘅適航證書。


A300嘅第一班定期航機，係1974年4月15號由巴黎飛往倫敦嘅法航班機.。為咗打開美國市場，空中客車喺A300B1試飛成功嘅同一年，就決定喺北美洲同南美洲分別進行6個星期嘅展示，獲得巨大反響。幾年之後，美國東方航空成為空中客車工業嘅第一個美國買家。


A300系列一上市就大受好評，但係同時亦都要面臨波音嘅強大挑戰。為咗鞏固辛苦開拓出來嘅市場，空中客車工業決定喺1978年7月推出A300嘅後續機型。A300喺喺好大程度上滿足咗法國航空嘅需求，但係由於當時歐洲好多航空公司嘅載客量重未有咁高，所以A300系列對佢等來講大過頭。


為咗縮減研究同試驗成本，空中客車工業計劃推出一款A300B10MC，將載客量減到220人，唔做大修改。但係A300B10MC帶來嘅問題係機翼同起落架體積太大，反而加重燃油消耗。經過幾間子公司嘅一輪商討之後，空中客車工業決定將A300B10MC從A300計劃道獨立出去，重新設計，改名做A310。


1982年4月3號，第一架A310原型機試飛成功，4月11號A310就拿到咗適航證書。空中客車喺A300上面試用過好多當時好新嘅技術同材料，到A310量產化嘅時候，伊啲新技術同新材料亦都同時量產化咗。


雖然係咁，但係A310並唔算暢銷。到2000年底為止，一共祇有225架A310交貨，而A310嘅直接對手波音767就有817架交貨。1980年代嘅經濟危機導致訂單數量銳減，令到狀況雪上加霜，於是A300喺1984年停咗產。


喺同一年嘅巴黎航展上面，法航宣佈有興趣訂購25架A320，如果有需要重會再訂多25架，為A320項目打咗支強心針。量產化之後嘅A320同波音737體積相近，但係航空公司可以要求按實際情況改變座位編排，從而調整載客量。


由於受到1970年代石油危機嘅影響，空中客車工業希望通過減低燃油消耗來同對手競爭，所以同A310一樣，A320身上都有好多革命性嘅新技術，包括線傳飛行控制系統、電子飛行儀表、二人駕駛艙同分隔式油艙等等。


A320喺1984年3月2號上市，而上市之前已經收到來自5間公司嘅訂單，訂購量達到80架。由於之前有為和諧客機研製自動駕駛儀嘅經驗，到法國宇航將自動駕駛技術裝上A320嘅時候，自動駕駛技術已經相當成熟。


1985年，泛美航空購入A320，再一次證明空中客車工業已經有實力向波音叫板。1987年2月，第一架A320成品出廠，空中客車工業喺圖盧斯舉行咗盛大嘅出廠儀式。1988年3月，第一架A320量產型交付畀法航，同一年4月18號投入服務。


1988年6月26號，一架剛剛出廠交付畀法航嘅A320喺做低空飛行展示嘅時候，懷疑由於電腦設定出錯而墜毀，造成3名乘客喪生。事件一度令人質疑自動駕駛系統嘅可靠性，但係並未重創空中客車工業。到咗2010年，A320系列成為咗全球產量最高嘅客機。


喺1987年巴黎航展上面，空中客車工業嘅時任董事長莊·皮亞遜正式為A330同A340揭幕。揭幕當日，空中客車工業就收到咗來自漢莎航空嘅希望訂購15架A340嘅意向書。1989年12月14號，法國內陸航空向空中客車工業訂購咗14架A330，附帶再訂購14架嘅優先權，成為A330嘅第一個客戶。


1988年4月，計劃立項。1993年3月，第一架原型機出廠，幾個月之後喺德國漢堡正式投入量產，並且改名做A319。1995年8月25號，第一架量產型A319投入服務。後來空中客車工業喺1999年推出嘅第一款私人客機A319CJ，就係以A319為基礎嘅。


20世紀90年代後期，隨著經濟逐漸復蘇，飛機訂貨量亦都開始回升，而空中客車工業作為幾間製造商結盟嘅產物，出貨量已經唔足以跟上訂單湧入嘅速度。由於空中客車工業屬下嘅製造商分佈喺4個國家，因而導致勞工成本高、決策速度慢、研究進度難協調等問題，重要面對製造商所在國家之間嘅競爭。


由於空中客車工業祇係一個同盟，因此各個製造商重係各自負責返各自嘅投資同管理嘅，空中客車工業無權過問。另一方面，航空公司需要新型客機，但係空中客車工業分散喺歐洲各地嘅資源，令到空中客車工業好難向客戶作出任何保證。


1998年12月，英國航太同德國戴姆勒－奔馳航太開始商討合併嘅事項。但係，法國宇航由於怕被英國航太同奔馳航太喺空中客車工業重組之後拿到太多投票權，令自己處於劣勢地位，所以堅決反對重組。1999年1月，英國航太放棄咗同奔馳航太合併嘅計劃，改為從通用電氣手頭上收購咗馬可尼電子系統公司，改組為英國航太系統。


參與空中客車工業嘅國家嘅工業部長對空中客車工業缺乏實際行動好不滿，威脅話如果空中客車工業再唔改組嘅話，就會終止撥款。剛剛好法國宇航決定私有化、並且同馬特夏高科技合併成法國宇航－馬特夏，為空中客車工業改組提供咗條件。


2001年，空中客車工業正式從公司結盟改組為單一實體公司，並且改名做「空中客車」。空中客車嘅股份，80%由法國宇航、奔馳宇航同西班牙航空製造共同組建嘅歐洲航空防務與太空公司擁有，剩返嘅20%就由英國航太系統擁有。


早喺20世紀80年代，空中客車工業就有意進軍超大飛機市場，並且打破波音747獨霸天下嘅局面。第一份超大飛機草圖喺1988年出咗爐，但係到咗1995年，超大飛機都重未喺空中客車工業立到項，祇係拿到叫做「A3XX計劃」嘅名。


2000年12月19號，喺歐洲航空防務與太空公司成立咗無幾耐之後，空中客車工業董事局正式為A3XX計劃立咗項，並且改名為A380。立項嘅時候，已經有6間航空公司向空中客車工業發出咗55架A380嘅訂單。


A380喺2001年定型，然後喺2002年開始製造原型機。同一時期，俄羅斯蘇凱設計局亦都研發緊一種雙層長程客機「俄國之翼860」，但係由於資金緊缺，最後連原型機都製造唔到。2005年1月18號，A380原型機第一次公開展示，4月27號，原型機第一次試飛。


伊18個月嘅三次推遲交貨，對空中客車造成沉重打擊，損失超過48億歐元，需要喺2006年收到420架A380嘅訂單先至能夠轉虧為盈 。2006年到2010年期間，空中客車由於推遲交貨而造成嘅資金短缺達到63億歐元。


喺2008年9月推出嘅「Power8 Plus」計劃，係歐洲航空防務與太空公司將今次重組推行到其他子公司嘅計劃。目標係喺每年2012年之前為空中客車慳返6億5000萬歐元、為歐洲航空防務與太空公司慳返3億5000萬歐元。


2005年6月，空中客車董事局亦都贊成研發新機型，令到A350可以喺2005年10月6號正式立項。但係，由於A350同A330太似，有可能同A330自相殘殺，甚至連帶影響埋A340嘅後續研發。A350嘅第一款機型，最後有一共9間航空公司買咗140架，但係收到嘅批評亦都唔少。


根據空中客車公佈嘅數據，A320neo嘅耗油量少過A320接近兩成，即係航程增加950公里或者載多兩噸貨物。喺2011年巴黎航展上面，空中客車宣佈已經收到667架A320neo嘅訂單，預計收入達到6090億歐元。


空中客車嘅首席執行官由歐洲航空防務與太空公司董事局任命，但係一定要有法國或者德國國籍，而且國籍要同空中客車董事長嘅國籍一樣。首席營運官由空中客車總裁同歐洲航空防務與太空公司總裁共同任命，而且必須有另一個國籍。


2005年，空中客車同中國航空工業第一集團合作，喺北京建立咗「空中客車工程中心」，主力研發A350嘅後續機型。2007年，空中客車喺印度班加羅建立咗「印度空中客車工程中心」，參與A380嘅研發同製造。


從2004年開始，運作單元由8間大型卓越中心組成。但係喺2008年Power8重組計劃出咗爐之後，8間大型卓越中心被歐洲航空防務與航天公司削減到4間。伊4間大型卓越中心祇會負責研發飛機，唔會參與國家之間嘅競爭。


從1970年空中客車工業成立嘅時候開始，空中客車分散喺歐洲各地嘅廠房，為飛機製造帶來咗巨大嘅挑戰。為咗將各個廠房製造好嘅部件運送去圖盧斯總裝廠，空中客車工業先係從美國太空總署收購咗3架「超級彩虹魚」運輸機，後來又自己以A300貨機型為藍本，研製咗「大白鯨」超級運輸機。


超級運輸機可以快速將部件送到圖盧斯總裝廠，因此直到A340系列投產都扮演著重要角色。但係到咗研發同製造A380嘅時候，由於A380嘅部件大到連超級運輸機都裝唔落，因此空中客車需要改用平底駁船或者特製汽車來運送部件。


從20世紀60年代開始，有意組建空中客車嘅公司就有建立一套航空運輸系統，將分散喺歐洲各地嘅部件運送去一個總裝廠嘅計劃。一開始伊啲公司曾經對「迷你彩虹魚」運輸機產生興趣，但係好快就意識到迷你彩虹魚唔夠大，改為向美國太空總署收購佢等研發來運土星五號火箭嘅超級彩虹魚運輸機。


1978年，空中客車工業再次聯絡製造超級彩虹魚嘅美國Aero Spacelines公司，要求再買多兩架超級彩虹魚。根據雙方喺1979年達成嘅協議，由Aero Spacelines授權生產嘅兩架最新嘅超級彩虹魚，分別喺1982同1983年喺法國航空運輸聯盟公司嘅廠房出廠，交貨畀空中客車工業。


空中客車工業重需要更多超級運輸機，但係當空中客車工業決定買第6架超級彩虹魚嘅時候，Areo Spacelines表示由於廠房空間已經用晒來製造新一代「大肚彩虹魚」超級運輸機，所以出唔到貨畀空中客車工業。


進入20世紀90年代，空中客車工業嘅出貨量節節上昇，但係5架超級彩虹魚就日益老化，維護保養成本不斷攀升，載貨量反而由25噸跌到得返23噸，已經跟唔上空中客車工業嘅生產速度，於是空中客車工業決定搵一種可以取代超級彩虹魚嘅機型。


時至今日，陸路同水路運輸日益發達，大白鯨已經唔再係最主要嘅運輸方式，但係依然扮演著重要角色。今日，大白鯨嘅三條主要路線包括舒陶德－圖盧斯路線、希塔菲－圖盧斯路線同美柯特－聖納澤路線。A380嘅其他部件，就會經海路由英國、德國同西班牙嘅廠房運到去聖納澤廠區或者波亞厄廠房組裝。


空中客車目前用來行海路運送部件嘅三部特製貨船，分別係由南京金陵造船廠同新加坡技術工程公司建造嘅，叫做「波爾多」號、「漢堡」號同「卡迪斯」號。A380嘅機翼係喺威爾斯嘅布歷敦製造嘅，之後會先由平底駁船運去莫斯廷，然後再經海路運去聖納澤。


駕駛艙同機尾會一齊運去波亞厄廠房。至於機身、機翼同埋水平尾翼就會用平底駁船經加朗拿河水路運去朗恭，喺嗰道嘅特別碼頭落船。落船之後，特製汽車會將部件經由特別通道運去圖盧斯機場嘅總裝廠房。正常情況下，由朗恭碼頭去圖盧斯機場嘅特製汽車每個星期出一班。


20世紀60年代尾喺圖盧斯機場建立嘅空中客車工業總裝廠房，係空中客車嘅第一間總裝廠房，亦都係最重要嘅總裝廠房。廠房嘅第一條生產線係用來總裝A300嘅，後來由於A310同A300差別唔大，所以條生產線亦都用咗來總裝A310。


西德喺20世紀60年代，就已經想喺西德國內建立總裝廠房，但係礙於當時條件未成熟而作罷。到咗20世紀80年代，A320產量節節上升，圖盧斯廠房日趨飽和，西德再次提出喺西德建造新總裝廠房。時任法國運輸部長米修·德勒巴夏同西德聯邦經濟部國務秘書埃希施·希杜重專門為傾伊件事碰過頭。


喺空中客車工業開始將A320家庭多元化之後，喺戴姆勒－宇航總裁哈特穆·美多恩嘅堅持之下，法國方面終於讓步，同意畀空中客車工業喺漢堡起一座新嘅總裝廠房。1990年1月26號，空中客車工業董事局批准喺美沙舒密－伯勒哥夫飛機製造廠嘅喺漢堡機場旁邊嘅原址上面建造A321生產線。


2001年，空中客車為咗建造A380嘅生產線，專門喺圖盧斯機場北邊開咗一塊新地，叫做AéroConstellation。生產線喺2003年啟用，所在嘅廠房就用時任空中客車總裁莊－呂克·立格笛個名來命名。


為咗減低運輸成本，以及減少歐元同美元兌換造成嘅損失，2012年7月2號，空中客車宣佈會喺美國阿拉巴馬州慕拜爾市建造一座新嘅總裝廠房，又係專門生產A320系列飛機，預計2018年全面啟用之後，每年可以總裝40到50架飛機。


HSV、HSL、HSB色彩模式，又嗌HSV色彩模式或HSL色彩模式或HSB色彩模式、簡稱HSV或HSL或HSB，係種顏色標準，原理係喺RGB 色彩模式入面嘅點喺圓柱座標系入面嘅表示法。佢主要靠色相、飽和度、光度嘅數值嚟控制顏色嘅變化。


呢種色彩模式更加符合人嘅主觀感受。雖然HSV同HSL兩種表示，目的都喺圓柱入面用，但喺概念入面就唔一樣。其中HSL用嘅係圓柱，HSV用嘅係倒圓錐。呢種技術好多時簡化咗喺紅綠藍三原色之間微調啲時間同精力。


Adobe Photoshop ，簡稱「PS」，係一個由 Adobe Systems 出嘅，處理像素為主嘅，圖像處理電腦軟件。同公司嘅其它軟件一樣，Photoshop 可用喺 Mac OS 同 Microsoft Windows 兩個系統之上，以前亦都曾經有過 Unix 作業系統嘅版本。


本嚟想話改「ImagePro」嘅，點知呢個名俾人用咗。結果過咗無耐就將個軟體改咗名嗌「Photoshop」重同一間嗌Barneyscan嘅掃描儀公司做咗短期合作嚟處理下掃描儀掃出嚟嘅圖。直到1990年2月，Adobe公司第一次推出咗PHOTOSHOP嘅1.


早期嘅增量製造裝置同材料係喺 20 世紀 80 年代發展起嚟嘅。1981年，名古屋市工業研究所嘅小玉秀男發明咗兩種利用光硬化聚合物嘅增材嚟製造三維塑膠模型嘅方法，佢嘅紫外線照射面積由掩模圖形或掃描光纖發射機控制。


之後響1984年，三維系統公司嘅查克·赫爾發明咗立體光刻，用紫外雷射固化高分子光聚合物，將原材料層疊起來。Hull話呢一程式可以「通過建立列印目標物體每部分之間嘅聯絡來列印三維物體」，但係嗰個程式已經由小玉發明。


杏仁核仲主宰咗動機強度－動機強度係指一個個體嘅行為有幾趨近一件物體或者事件，包括咗擺幾多注意力落去件物體事件嗰度呀噉，大致上反映「隻動物有幾重視嗰件物體事件」，而杏仁核引起嘅情緒變化會強烈噉影響隻動物對一件物體事件嘅動機強度，例如一件犒賞引起嘅情緒反應愈勁，隻動物就愈會想要件犒賞，就愈會集中注意力落去件犒賞身上。


丙種射綫，又寫γ射綫，音譯伽馬射綫，係射綫一種，由核子放射出來。本質來講，光來睇，佢係電磁波一種，波長極窄，頻率至高，能量係電磁波之冠，以物質來睇，佢係高能量光子，以光速橫行。γ係希臘字母第三，讀似加麻，拉丁拼寫gamma。


簡單嘅水溶性放射性元素似放射性鎵離子有時都着用作標記物，但最常見嘅係摻種做標記功用嘅放射性同位素入啲化合物去，啲識佮特定組織結合埋嘅，係噉使用啲放射性配體嚟幫待觀察部位做標記。啲放射性配體佮個部位融合之後，就使伽馬射線相機捕捉啲放射性配體嘅濃度分佈。


同 PET 一樣，SPECT 係攞嚟觀察生物體啲機能嘅，對腦血管意外、心髒病、癌症嘅啲早期檢測有效。戥 PET 需要喺入藥前要臨時臨及使迴旋加速器產生啲放射性同位素唔同，SPECT 可以使啲平又易處理嘅普通放射性同位素。


肥胖會增加心血管疾病、第二型糖尿病、睡眠窒息症、某啲癌症、退化性關節炎同其他疾病發生嘅機會。而造成肥胖嘅主要原因通常包括熱量攝取過多、欠缺運動同體質問題等，其他例如基因缺陷、內分泌異常、藥物影響同精神疾病亦可能造成肥胖。


冰毒，又叫甲基安非他命，正名甲基苯丙胺，係種好強嘅興奮劑，亦俾人濫用咗變成毒品。因為佢係無色粒狀透明晶體，睇落似冰，所以又俾人俗稱做「冰毒」或者就咁叫「冰」。喺台灣，有啲人會叫安非他命做「冰塊」、「安」、「安公子」、「鹽」同埋「速必」。


癮即係心思思好想再做返嗰樣嘢，好似有人迫噉，再做返會開心，但係好難戒，如果夾硬戒就會悶或者唔舒服，就算戒咗做嗰樣，心癮都重喺度。精神學上係叫依賴症。例子有食煙、賭錢、打機、手淫、唱歌。有啲癮係有藥物成份，例如毒品同煙仔，就係令個腦有快感。


第二種意思，喺電影行，買片花係指片主直接將未拍好，有時未開拍戲嘅放影權賣畀啲嘅外地片商嘅一種賣買交易。個形式同賣樓花相似，不過因為冇成套戲，賣方一方面會講有啲乜乜明星、邊個導演，乜乜明星會有幾場戲，估仔講乜，有時重會播番一場睇。


馬卡龍，又叫做法式小圓餅，係一種用蛋白、杏仁粉、白砂糖同糖霜做嘅法式甜品，通常響兩塊餅乾之間夾住尐生果醬或者奶油。佢嘅由來可以追溯到19世紀嘅蛋白杏仁餅，係法國西部維埃納省嘅嘢食，呢種甜品出爐之後，係一個圓形細細隻甜點，有豐富嘅口感。


Pierre Hermé 將2006年3月20號定為「馬卡龍日」，唔單止全店其他種類嘅甜點暫時落架，重會推出依家唔再製作嘅口味，並且特別邀請當地罕見疾病總會合作，畀顧客隨便揀免費嘅馬卡龍，任得客人自己捐幾多。


同一般圖像格式唔同，GIF 嘅 8 位元格式入面，像素入面代表顏色嘅數字並唔係 RGB 值，而係一個 8 位元嘅索引值，即係一個 0 至 255 嘅顏色代碼，而每個代碼實際上代表乜嘢顏色就係由唥住一嘅張表寫明，爾個係點解 GIF 得 8 位元，但係可以睇落好似畫質好好咁。


紫苑鎮綜合症係有關紫苑鎮嘅一系列都市傳說。根據呢啲傳說，紫苑鎮嘅配樂包含一啲特殊頻率嘅聲波，輕則會令人頭痛，而且又有傳說話啲聲波係大人聽唔到嘅，細路先聽到，而且有好多細路喺玩過隻遊戲聽到紫苑鎮之後，仲精神失常自殺。


令人毛骨悚然係一種因為「好似有危險，但又唔係明確噉有危險」而有嘅令人不安嘅特性。毛骨悚然可以話係相對於驚－驚係對明顯危險嘅嘢而有嘅反應，會令人為咗應對危險而走佬或者進入戰鬥狀態，而毛骨悚然呢種感受係「望落好似有啲危險」，但未至於令人即場要進入「戰鬥定逃走」嘅狀態。


喺原版本小說入面，科學怪人係一隻由身為科學家嘅主角出於好奇而創造嘅生物，佢嘅身體由多條唔同死屍嘅肉砌成，生得異常高大而且力大無窮，仲因為怨恨主角而殺死主角身邊嘅親友。到咗廿一世紀初，科學怪人經已成為咗恐怖故仔常見嘅橋段。


到咗廿一世紀初，使用英文嘅人好興用 Frankenstein's Monster嚟指科學怪人，甚至有陣時會簡稱做 Frankenstein－依隻字本來係主角個姓，但隨住語言演變，啲人用咗隻字嚟指科學怪人。


檸檬七喜，通常簡稱檸七，係一種香港嘢飲，做法係直接將新鮮檸檬切片，放入七喜度，類似檸檬可樂，大概喺二十世紀末喺茶餐廳出現，佢嘅起源已經冇人知。茶餐廳嘅樓面為咗加快落單嘅速度，檸檬七喜會以佢簡稱檸七嘅廣東話諧音寫成「07」。


呢種嘢飲喺2007年先由利賓納嘅廠商葛蘭素史克發明嘅，但事實上喺葛蘭素史克對外宣佈「發明」檸檬利賓納之前，檸賓已經作為檸檬茶嘅變種喺香港一啲茶餐廳流行起來。葛蘭素史克只係睇到市場嘅需要而給畀佢嘅官方地位，情況同檸檬可樂相似。


人奶、母乳、奶水係產後女人個𢆡產生嘅汁，用嚟餵孲𤘅子用，世界衛生組織亦推薦用人奶餵六個月以下嘅BB，因為人奶含有碳水化合物、蛋白質、脂肪、維生素、礦物質、脂肪酸同埋牛磺酸等，能夠滿足BB嘅營養需要。同時，餵人奶亦可以增加同BB密切嘅肌膚接觸，建立更親密嘅母子關係。


燒豬一般嘅製法係將豬劏好之後喺肚度切開，放入特製燒烤叉撐開，然後澆上熱水令豬皮收縮。燒烤可以係逐隻放喺火上面燒，亦可掛入烤爐烤成。燒烤嗰陣要喺豬皮上面拮啲窿仔，等皮下嘅油流出。亦可以用猛火燒烤，其間喺豬皮搽上油，令豬皮成充滿氣泡，酥脆嘅金黃色，就會成為「麻皮豬」。


奶茶係一種將奶同茶溝埋嘅嘢飲，13世紀左右到19世紀前，主要喺喜馬拉雅一帶嘅西藏、印度等地，仲有蒙古同西域度盛行。響英國殖民地時代嘅英屬印度後，推廣開咗呢樣文化習慣到世界各地，到後尾嘅香港、新加坡、台灣等地，都有咗佢哋嘅特色奶茶。


英國喺十九世紀初，為咗打破大清嘅茶葉貿易壟斷，睇準英屬印度嘅自然條件，用由中國大陸出產嘅茶種，自己開做茶葉種植，除供返英國嘅市場，喺英屬印度本土都有分銷。啲茶品帶去咗馬來西亞、新加坡等地，興起埋唔少茶檔，啲檔主仲開始喺錫蘭紅茶度溝奶水或煉奶，取代咗印度奶茶原用開嘅香料，形成咗新嘅奶茶口味。


此外，財政司司長負責編製政府財政預算案，並根據《公共財政條例》，每年向立法會提交政府嘅收支預算。財政司司長喺每年發表嘅財政預算案演詞，概述政府對可持續經濟發展嘅理念同政策，提出財政預算建議，並動議通過《撥款條例草案》，令到每年預算案當中各項開支建議具有法律效力。


翠華集團嘅主席李遠康一般被視為親中派人士，佢曾經連同多名飲食界人士參選飲食界選委，主張反對取消強積金對沖、反對標準工時同支持輸入外勞，並且得到親中派立法會議員張宇人支持。另外，李遠康本身同張宇人亦有唔錯嘅關係。


2019年，香港陷入逃犯條例爭議，喺8月29號，親中派嘅吳秋北同馮煒光喺Facebook批評翠華餐廳最新調味包嘅包裝，當中包括印有穿著制服嘅動物嘅胡椒同白糖包裝，係諷刺警察，又話要罷食翠華餐廳。之後翠華回應，設計喺2015年嘅時候已經有，2015年同2018年介紹翠華嘅網誌都有講，而且原意係呼籲客人響應環保，不點名批評吳秋北同馮煒光係刻意抹黑，別有用心破壞集團聲譽，保留法律追究權利。


2020年4月，網上流傳翠華分店嘅麵包櫃懷疑有老鼠出沒，大埔分店仲俾人影埋相，顯示有一隻大老鼠喺度大模斯樣地咁喺麵包櫃入面食麵包。張相喺網上瘋傳，引來唔少網民留言討論。翠華之後回應話會做深層清潔，又提醒員工要做好維護工作。


樂香園㗎啡室，又寫做樂香園咖啡室，係香港一間執咗笠嘅舊式茶餐廳。㗎啡室喺1950年代開張，初頭喺中環畢打街畢打行後門，1970年代搬到威靈頓街15號C，2008年12月因為大幅加租而停業，2009年再搬到機利文新街10號。


學校喺1888年6月28號由張之洞一手搞起，初期嗌過廣雅書院，位置喺廣東省城西北邊嘅源頭鄉。1902年，受到光緒提出嘅書院改制關係而改辦成兩廣大學堂，第二年又改成兩廣高等學堂。1906年改名做廣東省高等學堂。


中華民國成立後嘅國慶日過咗11日，學校改名做廣東省立第一中學嚟廢除嗮大清嘅省級高等學制。從嗰年開始，每年10月21號被定為校慶。1928年以「實驗中學」嘅名義嚟辦。1935年8月受到廣東省教育廳嘅命令而改名做廣東省立廣雅中學。


1945年，舊時廣雅所屬嘅西村校舍變到面目全非。王興瑞接手做校長後，同年10月要準備搞重建工作。第二年1月，廣雅從信宜搬返到廣州西村兼復課，但嗰時學校喺度邊補課邊重建。1948年10月21號重將原先日軍留落嚟嘅「政木部隊陣殁將士碑」改成複員紀念碑，重寫埋碑文嚟勿忘國恥。


但係，坊間多數人都唔知呢個字可以讀pou5，唯有用假借字「抱」來寫呢個音，於是乎「新婦」就寫做「新抱」，甚至有人會寫「心抱」，因為san1pou5讀得快嗰陣時，個n音會被p同化，變成m音，讀成sam1pou5。


其他較遠離城市嘅鎮包括Albury, Broken Hill, Dubbo, Orange, Bowral, Bathurst, Port Macquarie, Tamworth,Armidale, Inverell, Lismore, Nowra, Gosford, Griffith, Queanbeyan, Leeton, Wagga Wagga, Goulburn。


澳洲國家男子足球代表隊早期係大洋洲足球協會屬下嘅代表隊，曾經攞過1980、1996、2000同2004年嘅大洋洲國家盃冠軍。後嚟考慮到，因為大洋洲喺FIFA世界盃成日淨得半個出線名額，而喺2006年轉加入亞洲足球協會，重攞過2015年亞足協亞洲盃冠軍。


喺國際性賽事方面，佢哋成功打入1974年FIFA世界盃同埋2010年FIFA世界盃、2014年FIFA世界盃、2018年FIFA世界盃決賽週嘅小組賽階段，喺2006年FIFA世界盃、2022年FIFA世界盃決賽週更加係踢到16強，係歷嚟參加FIFA世界盃決賽周次數最多嘅大洋洲國家足球代表隊。


阿地利喺1836年立，個名係來自英王威廉四世嘅老婆，阿地利王后。成立嗰時已將阿地利定位為一個自由港，而唔似其他澳洲城市一樣為咗設立囚犯流放地而設。阿地利喺歐洲人嚟到之前係住咗澳洲土著分支Kaurna族人。


喺輕鐵上面行嘅其實就係有軌電車，但係喺歐洲以外，電車畀人嘅感覺就係舊款或者慢，而輕鐵聽落就好似現代化啲咁，即係點叫其實好大程度上係營銷考慮，或者公眾接唔接受。例如喺多倫多，有啲綫本來叫輕鐵，但係公眾唔接受，結果叫返電車。


三星集團喺1996年躋身全球第一大集團，總共有至少80間子公司，多個屬下公司同埋其他相關嘅機構，喺近70個國家同地區建立咗接近300個辦事處，員工總數19.6萬人，集團總資產有成8500億美元，員工平均年薪高達7130萬韓元，三星喺韓國出口額312億美元之中就佔咗18.


咭片，又叫名片，係張咭帶有公司或者個人有關生意嘅資料。佢一方面係正式介紹，另一方面，方便收嘅人帶同記得。咭片通常有名、所屬公司，有時有埋公司標誌，重有聯絡地址、電話、傳真、電郵同網址。有時重有電傳，銀行戶口號碼，稅務編號。


戴鎧霖，原名戴畹旂，綽號Jack Dai或者JD，係香港女歌手，2009年出道，嗰年參加亞洲電視第一屆《亞洲星光大道》攞到第九名，之合簽約做女藝員，2010年離開。到2020年佢參加ViuTV主辦嘅《全民造星III》比賽，最後40強止步。


SM Entertainment係韓國一間藝人企劃同經紀公司，由歌手出身嘅李秀滿喺1995年創辦。韓國好多當紅歌手都係由SM Entertainment一手培育，例如已經解散嘅H.O.T.、S.E.S.


SM最初嘅重點係娛樂管理業務，但而家新嘅附屬子公司業務領域不斷擴大。SM早就喺日本同香港等地區設立「SM Entertainment JAPAN」同「SM Entertainment ASIA」等子公司，除咗同日本最大唱片公司愛貝克思建立長久嘅合作關係之外，喺2008年設立面向美國市場嘅「S.


現實入面嘅整數有無限可能，但係電腦入面嘅整數標記範圍就有限，因為任何電腦嘅處理能力都有極限。喺C語言之類嘅電腦語言，整數型別用int表示，而另一啲語言例如Visual Basic就會用成個英文字integer。


機械語言係程式語言嘅一種，呢啲語言嘅特徵係由佢哋寫成嘅機械碼可以俾部電腦粒 CPU 直接噉處理，而且佢哋行行指令都會叫粒 CPU 做一個好特定嘅作業，好似係加載啲資訊、直接噉跳去某個步驟嗰度、以及係攞 CPU 暫存器或者記憶入面某啲數據嚟做算術邏輯嘢呀噉。


一段典型嘅機械碼指令當中會有至少一橛嘅行動碼，而行動碼入面通常有一橛負責講明段指令係邊個類型，跟住又有一橛指定要做啲乜。段碼淨低嘅部份會提供要處理嘅數據喺記憶入面邊個位置同埋係乜等嘅資訊。攞返上面嗰個例子，嗰段碼入面最尾嗰橛「0000」就係嗰段指令嘅行動碼，而佢其餘嗰啲部份就講明咗要處理嘅數係啲乜嘢。


每個處理器或者每個系列嘅處理器都有佢哋自己特色嘅一套指令集，而指令集係機械語言嘅基礎。喺一個處理器入面，一段指令所用嘅數據同埋佢做嘅作業查實都係對應住嗰個處理器處理緊嘅一啲電子訊號嘅，呢啲電子訊號通常都係數位型式嘅訊號－亦即係一係冇訊號一係有訊號，分別以 0 同 1 代表。


例如而家有一部電腦處理緊一幅圖，噉佢啲記憶體入面實會有有關呢幅圖嘅數據喺度，而當個用家叫部電腦將幅圖嘅某一忽變做紅色嗰陣，部電腦實際做嘅嘢係將有關嗰一忽嘅數據嘅數值改變，變成對應「紅色」嘅數值，再將呢串訊號傳去個熒光幕嗰度，等個熒光幕顯示紅色出嚟。


一個處理器嘅指令集就係話俾個用家知嗰個處理器邊一啲 0 同 1 嘅組合對應住啲邊啲數據同作業－有啲處理器可能會用「000000」代表「做加」呢個作業，又有啲處理器用「000000」代表「做乘」呢個作業。


「000000 00001 00010 00110 00000 100000」呢段機械碼喺 MIPS 架構入面係叫個處理器「將暫存器 1 同暫存器 2 入面嗰兩個數字加埋一齊，跟手將個結果擺落去暫存器 6 嗰度」。


「100011 00011 01000 00000 00001 000100」就會叫個處理器由記憶某個位置入面攞一個數值出嚟，跟手擺落去暫存器 8 嗰度，個目標嘅位置係暫存器 3 入面嗰個數字之後 68 個格。


組合語言係一種稍為高級啲嘅程式語言，會用一啲羅馬字母嚟表示佢哋啲指令俾個用家睇，而唔係直接用啲指令嘅數值，呢點令到佢哋對一般人嚟講易用好多。舉個例，喺 Zilog Z80 嘅處理器嗰度，「00000101」呢段機械碼會令到粒 CPU 將 B 處理器暫存器入面嗰個數值下降 1，而呢段碼用組合語言寫嘅話會係「DEC B」－當中見到「DEC」呢三個羅馬字母，代表咗英文字「decrement」，呢個字嘅意思係「令某啲嘢數值下降」噉解。


紀錄，又或者就噉叫 logging，喺電算上係指將某啲資料，透過某種機制，記錄喺電腦本機或者第架機嘅某笪地方，用嚟記住一個作業系統或者一隻軟件行嗰陣「喺邊個時間點發生咗咩事」噉嘅資訊。Logging 通常每一行紀錄都會掕住紀錄嘅資料同埋日子時間，而如果牽涉到「喺邊度收到資訊」，通常亦都會紀錄埋資訊由邊度嚟。


分析者攞住啲 log 數據，會或多或少噉執吓佢先－包括係剷走啲明顯出咗錯嘅數據，甚至將啲數據入面嘅數值做些少轉換，即係例如手上已有「用家喺呢段期間邊啲時間點撳咗掣」噉嘅資訊，可以簡單噉計出「用家喺嗰段期間撳咗幾多次掣」呢樣資訊。


句法喺電腦科學上，係指一款程式語言入面指定「邊啲符號嘅組合算係有意思」嘅法則，好似係喺 C 程式語言入面，printf; 呢行碼會教部電腦顯示出 xxx 噉嘅字，因為 C 語言嘅句法指明咗 printf 嘅陳述式係教部電腦做「顯示段字出嚟」嘅作業。


C語言設計目標係提供一種能以簡易嘅方式編譯、處理低階記憶體、產生最少嘅機械碼同啲唔需要任何執行環境支援就行到嘅程式語言。縱使C語言有咗好多低階處理嘅功能，但喼住良好跨平台嘅特性，以一個標準規格寫出嘅C語言程式可以喺第啲電腦平台上進行編譯，甚至有埋啲嵌入式處理器同埋超級電腦嘅作業平台。


switch通常用响對幾種有明確值嘅條件。佢要求嘅條件值通常係整數或者字元。同switch搭配嘅條件轉移係case。控制程式會跳到滿足條件嘅case一直向下執行，直到語句完曬或者撞到break。通常用到default將第啲例外嘅情況包埋。


現時最多人用嘅視窗系統Windows 7喺2009年10月24號發行。之後嘅個人電腦版Windows係2012年10月26號上市嘅Windows 8。最新係2015年7月29號出嘅Windows 10。


UNIX，或者Unix，係一隻電腦操作系統。一九六零到七零年代，AT&T 貝爾實驗室嘅雇員Ken Thompson、Dennis Ritchie同埋Douglas McIlroy夾手夾腳整佢出來。到咗今時今日，Unix已經開支散葉，有好多分支，有啲係AT&T起，有啲係其他同行做，有啲係唔謀利嘅機構整，以GNU General Public License發表。


X 係個羅馬數字，讀做「十」。承接咗先前嘅 Macintosh 作業系統嘅冧把。有啲人讀佢做 'ex'。對於呢個直接讀出嚟嘅原因係，對於類 Unix 作業系統嘅傳統命名會用字母「x」嚟做結尾 。另一個原因係蘋果電腦傾向提及特別嘅版本係以「Mac OS X 版本 10.


ABC係一種指令式通用程式語言同埋編程環境，最初由荷蘭數學和計算機科學研究學會嘅里奧·格茨、蘭伯特·梅爾滕斯同埋史蒂文·彭伯頓開發。佢係指令式、結構化嘅高級語言，想取代BASIC、Pascal同埋AWK，佢嘅設計目標係用喺教學或者建立原型，而唔係用嚟做系統編程語言。


Genie係一隻現代通用型嘅高階語言，最早喺2008年被發表，由 GNOME 推動，用咗GNU較寬鬆公共許可證。佢畀人設計嚟取代 Vala。佢同Vala共用一樣嘅編譯器同埋程式庫，兩種程式語言可以完全共用，惟一嘅差別就係語法唔同。


Robert Griesemer、Rob Pike同埋Ken Thompson喺2007年9月開始設計Go，稍後伊恩·蘭斯·泰勒、拉斯·考克斯加入專案。Go係基於Inferno作業系統所開發嘅。Go於2009年11月正式宣布推出，仲開放咗原始碼，支援Linux、macOS、Windows等嘅作業系統。


京係唐字大數，喺而今正常用嘅萬進中數制，一京等於千兆，等於10 peta，用下數記法亦可以指107。喺用慣萬進制既華人社會，一萬個一萬叫做一億，一億個一萬叫做一兆，一兆個一萬叫做一京，或者1032。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。


10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000


樹齡一般可以幾百、幾千年。植株高度可以去到30～50米，莖直徑可以去到3米。樹皮咖啡或啡黃，有唔規律嘅豎裂紋。枝葉同木材有樟腦埐味，樹冠似大蛋，枝葉濃密，綠蔭效果比較好，樹形比較靚。葉橢圓形，細，互生，有離基三出脈、光澤同革質，長5～10公分，闊3～5公分，表面深綠背面青白，入秋後變鮮紅或橙紅。


」夫差即位做吳王之後，勵精圖治準備攻越報仇。勾踐唔聽范蠡勸阻，倉促下搶先出兵攻吳，喺夫椒大敗。吳軍佔領越都會稽，將勾踐困喺會稽山。范蠡建議勾踐用卑辭厚禮向吳求降，如果唔掂，就由勾踐親自去吳國做人質。勾踐採納咗呢個一建議，一面準備死戰，一面派文種向吳王求和，用財寶賄賂吳太宰伯嚭，又獻上美女西施。


江北區係中華人民共和國浙江省寧波市嘅區。面積208km²，2011年人口24萬。江北係寧波三個舊城區中面積最大嗰個，位於寧波市西北部，因為喺甬江、姚江北岸所以嗌江北區。佢亦係寧波文化重地，有千年古鎮慈城、寧波開埠形成嘅寧波外灘。


斑馬，舊時廣東話叫虎斑馬，係非洲嘅馬科動物，周身係黑白紋。隻隻斑馬嘅紋都唔同。一般嚟講斑馬係社會性動物，群體生活，群細嘅有一隻公帶幾隻乸，大嘅去到幾百隻一群。成年斑馬一般都有 2.3 米高，企著膊頭高1.


斑馬有獨特嘅斑紋同行為習性。各種棲息地，好似草場、熱帶草原、林地、低矮嘅帶刺灌木叢林、山上同埋海邊低山，都可以睇到佢哋。之不過，一啲人為因素，特別係偷獵剝皮同棲息地破壞，好大程度上影響緊斑馬嘅數目。細紋斑馬同山斑馬經已瀕危。


斑馬係四百萬年前嘅原馬進化開出嘅第二個叉，驢係第一個。細紋斑馬可能係出現最早嘅斑馬。響美國愛達荷州克文嘅克文化石床國家博物館處發現有史前馬科動物嘅化石。呢挺史前馬叫做「克文馬」，拉丁名叫「Equus simplicidens」。


家下最多最經常睇得到嘅係平原斑馬。佢有十二個亞種，喺南非、東非都大把。呢挺斑馬，特別係佢嘅亞種，經常畀人叫做「普通斑馬」、「布車氏斑馬」、「輯文氏斑馬」、「華北氏斑馬」、「社路氏斑馬」、「格蘭特氏斑馬」、「波暗氏斑馬」或者「白氏斑馬」。


呢幾挺唔同種嘅斑馬嘅分布區可能會疊埋一齊，之但係佢哋不溜都唔會自然雜交撈亂晒「種族」。白氏斑馬同平原斑馬車氏亞種響自然狀態一直都喼住噉樣嘅關係。圂埋一齊就唔同喇。圂著嘅平原斑馬同山斑馬會雜交，混血駒下爬冇贅肉，佢哋除咗大大隻嘅耳仔同後半身個樣唔同之外，身款似足平原斑馬。


有啲動物學家話斑馬嘅紋係扮嘢呃天敵用嘅，即係話有偽裝作用。首先，豎直嘅紋有助斑馬匿喺草叢入便。斑馬嘅主要天敵，獅子，係色盲嚟嘅。佢哋睇草叢，唔係黑就係白嘅豎直嘅嘢。而斑馬企響度唔喐，佢哋一眼睇落去，冚嘭唥差唔多，幾難睇到係咪有斑馬響度。


理論上嚟講，隻斑馬企響草叢入便唔喐，差唔多冚嘭唥嘅獅子都係睇佢哋唔到嘅。重有，啲紋，一大群斑馬係埋一處係噉行係噉喐嗰陣，連埋一齊，睇落去好似係好大隻嘅動物噉，啲獅子好難去攻擊去捉其中一隻斑馬。一大群斑馬四圍散開避過天敵嗰陣，佢哋嘅天敵睇到嘅淨係四面八方好多好多黑白紋係噉喐係噉喐，好難搵到單獨嘅一隻嚟攻擊，雖然而家動物學家重未有發現啲獅子會俾斑馬嘅黑白紋整懵。


新啲嘅有實驗支持嘅理論假設話，分開嘅色係有效迷惑吸血採採蠅視覺嘅方法。重有一挺理論話，斑馬嘅紋同紋下底嘅脂肪有溫度調節嘅功能，重有，受過傷嘅斑馬啲紋嘅條理可能會亂，佢哋揀「老公」或者「老婆」嗰陣，睇潛在配偶嘅紋可以判斷對方嘅健康情況。


同馬差唔多，斑馬亦都識行，識細步走，識慢走同快速走。速度嚟講慢過馬少少，之但係佢哋耐力犀利，啲想捉佢嚟食嘅猛獸好難追到佢哋。俾第啲動物追趕嗰陣斑馬經常霎時轉彎令到敵手好難捉到佢哋。逼到絕路冇埞去嗰陣佢哋就會猛噉飆起，又踢又咬。


斑馬視力好好。佢哋可以睇到顏色，唔係色盲。同第啲有蹄動物一樣，斑馬嘅眼亦都生係個頭嘅兩側，睇嘢視覺闊。佢哋晚黑重睇到嘢，雖然夜視能力冇啲肉食動物咁犀利。好彩佢哋耳仔聽嘢都幾犀利吓，可以補償對眼嘅夜視弱點，唔會喺晚黑咁易俾啲肉食動物捉到。


斑馬係高度社群性嘅動物。唔同嘅種社會構成亦唔同。平原斑馬同山斑馬有「家庭」結構，每「一家」都有一隻公嘅「種馬」，幾隻乸，重有佢哋嘅仔女，一齊生活。啲「獨身」嘅「男仔」唔係自己單獨生活，就係同第啲同佢一樣嘅「佬」一齊，直到佢哋大個咗，有能力去挑戰嗰啲有「家室」嘅種馬，搶幾隻乸過嚟做「老婆」。


細紋斑馬唔同第啲斑馬，佢哋冇固定嘅社會關係。呢挺斑馬好少係埋一齊超過幾個月。成年嘅「佬」自己獨居，而「細路」就跟著佢哋「媽咪」。不過同上便講嘅嗰兩挺斑馬一樣，啲獨身「佬」亦都會組織「家庭」，不過關係冇咁固定。


斑馬用高音嘅吠聲同嘶聲嚟聯絡。細紋斑馬嘅叫聲好似驢。睇佢哋嘅耳仔就知佢哋嘅心情。心情平靜、緊張亦或溫和友善嗰陣，佢哋耳仔直起。驚嗰陣耳仔向前，嬲就向後。睇緊四圍有冇天敵嗰陣，佢哋企個款似乎要發警報，耳仔直起，頭顎高，對眼係噉睇著四圍。


係人都知，斑馬食草。好多嘢都啱佢哋口味，似乎佢哋對食嘅嘢要求好低。除咗草之外，灌木、藥草、細樹支、樹葉甚至乎樹皮佢哋都食。適應能力咁強嘅消化系統，令到佢哋可以響低營養條件下便生存，噉樣嘅條件第啲草食動物一般都唔掂。


同第啲動物差唔多，斑馬亦都係乸嘅比公嘅成熟早，三歲就可以生第一胎。而公嘅要都五六歲先至有繁殖能力。乸可以一年一胎。駒出世之後跟著乸一年。同馬一樣，斑馬出世冇幾耐就識企識行識飲奶。啱啱出世嘅駒紋係棕色白色間隔嘅，唔似大嘅斑馬黑白間隔。


英國嘅動物博物學家華爾特·羅斯差爾特勳爵經常用斑馬嚟拉馬車。1907年，肯雅奈羅比嘅第一個醫生羅臣多·李比羅日常騎斑馬，代替咗要用到嘅馬。19世紀中葉紐西蘭總督佐治·格黎從佢之前任職嘅南非將斑馬引入到紐西蘭，重響佢私人小島卡華烏島上便用啲斑馬嚟拉馬車添。


何禮士·兮爾士船長喺佢本《馬嘅特點》度比較咗各種唔同品種斑馬。1891年，兮爾士兩日就成功馴服咗隻成年原種山斑馬。隻斑馬溫順安靜，佢老婆都騎到上去，重影埋相添。佢發現布車氏斑馬較易馴服，重唔驚採採蠅咬，係較為理想嘅可馴養品種。


人好大程度影響緊斑馬嘅數目。而家重有人獵殺斑馬，唔係為咗食佢哋嘅肉，淨係剝佢哋嘅皮攞去賣。1930年代嗰陣，海角山斑馬掙啲絕種，全世界加埋都唔超過100隻。後尾數目增加到700隻，多得及時保護。野生嘅山斑馬而家多數都喺國家保護區入邊，不過重係有人去偷獵，重係瀕危動物。


細紋斑馬亦都瀕危。偷獵、同家畜嘅競爭，都令到佢哋嘅數目變少。群體數目少，一有環境災難，好似乾旱，好易就會影響到佢哋成個種嘅安危。平原斑馬好彩啲，「馬口」多，有健康嘅群體數目。不過佢哋一樣有人偷獵，重有農業耕作，亦都影響緊佢哋嘅棲息地。


好多藝術亦都用斑馬嚟做主題。莫臥兒帝國嘅第四個皇帝查行亞叫烏司達·萬舍畫咗一幅斑馬圖。好多人都鍾意用斑馬嘅紋飾嚟做傢俬、地幨同時裝裝飾。電影入便嘅斑馬性格各樣，亦都有明星角色，好似《馬達加斯加》同《斑紋大賽》入便嘅斑馬角色。


羅經，又叫指南針、羅盤、羅庚，亦有地方叫指北針，係搵方向嘅架生，通常配地圖一齊用。最初指南針用磁石做，借地磁辨向。家陣有電子指南針，借助人造衞星訊號修正磁偏。羅經指最早響中國出現，研究中國工藝嘅李約瑟，視佢爲中國四大發明之一。


食物安全係一門跨學科領域，專門探討喺食品加工、食品保存同銷售等步驟中，各方點樣可以保障到食品衛生同食用安全、降低疾病隱患同防範食物中毒，食物中毒定義為二人或二人以上攝取一樣嘅食物而發生相似嘅症狀，就叫做一件食物中毒案。


第二代香港連儂牆，係指2019年香港修例風波期間出現嘅多梆壁報牆。起初示威者趁住6月12號包圍政府總部喺第一代連儂牆原址重建連儂牆，直到7月2號畀政府清潔工清走。之後各區居民自發社區連儂牆計劃，喺香港各區整壁報牆，俾各區嘅市民貼出訴求，令香港連儂牆「遍地開花」。


各區嘅連儂牆都選址多人經過嘅公眾地方，譬如行人隧道同行人天橋。當中最大陣仗嘅係大埔墟站附近條行人隧道，兩邊牆都黐滿晒Memo紙，畀人叫做「連儂隧道」，但其後多次被一啲有組織嘅破壞者搞破壞，包括貼上八國聯軍嘅國旗，同埋改裝佈置做靈堂，不過好快就畀街坊修復返。


水巨蜥，俗稱五爪金龍，巨蜥，圓鼻巨蜥等，係蜥蜴中體型最大的其中一種，身長一般超過 1 米，有啲甚至可長達 4 米。個身灰色或啡色，身上佈滿唔係太完整嘅圓圈印斑，排成橫間。幼年時圖案好清晰，但長大後就逐漸變暗，甚至完全消失。


雖然水巨蜥係香港嘅原生品種，但係因為佢哋個樣比較得人驚，加上非法入口難以估計佢個種群，所以直到而家香港並無水巨蜥嘅詳細資料，只知佢係香港唯一嘅巨蜥品種。不過相信野生個體已經喺香港絕跡，第一次喺新界發現野生水巨蜥係 1961年，最近一次喺香港島出沒就喺1930年代左右，之後再冇記錄。


遊戲之所以有噉嘅名，係因為遊戲場地上面嘅圖案由圓形、三角形同正方形組成，形狀好似魷魚噉。呢個遊戲名存在地區差異，例如又叫做「魷魚蓋桑」。有部分人堅持認為「蓋桑」係日文「開戰」嘅變體，係朝鮮日治時期遺留落嚟嘅詞彙，但係呢個詞冇喺時代轉變時畀人清洗，而家已經喺某種程度上融入韓國民俗。


佢係一款多人遊戲，可以由3至10個人玩，最多可以容納20個人，玩家用猜包剪揼分為攻守兩隊。遊戲主要有兩個獲勝方式，一個係攻擊者抵達目的地，另一個係殲滅對方所有成員。攻守兩隊嘅主場稱為「屋」。最上面嘅圓圈係進攻隊嘅屋，而底部嘅長方形係防守隊嘅屋。


2021年Netflix電視連續劇《魷魚遊戲》嘅標題就係嚟自劇裏面嘅魷魚遊戲，第一集開頭提個呢個遊戲，最後一集以呢個遊戲嚟定出最後贏家。喺電視劇《魷魚遊戲》風靡全球嘅浪潮之下，魷魚遊戲重新開始流行起嚟。


梗嘅樣大多數都係圓柱體兼直立嚟生，有每節之間嘅分化，可以生到葉同芽。佢出面之所以大多數係圓柱體，係因為同生理功能、地域環境有關。而入面個樣差唔多，從鋸木表面可以睇到有啲木嘅質地比較疏兼色淡，有啲木嘅質地比較密兼色濃，其實前邊嗰個叫早材，後邊嗰個叫晚材。


梗嘅作用係根從泥土吸返嚟嘅水同無機鹽係需要靠佢嚟送到葉嗰邊，而葉搞光合作用嘅產品都係通過梗送到各個植物「倉庫」去儲存。重可以撐住成樖嘢嘅樹冠，重將葉、花、果放喺空間嚟啱嗮光合作用，方便開花、結果同籽嘅散佈。


屯門公園裏面嘅爬蟲館係香港康樂及文化事務署設立嘅其中一個爬蟲館，1999年4月啟用。2006年6月再拓展新翼部分，總面積就增加到500平方米。個館位於公園南面嘅草地，面積大約 245 平方米。設施包括室內展覽缸同埋露天展覽場，展出唔同品種嘅爬蟲類動物。


亞仔，父母對生男嘅叫法，亦即下一代男子。若果唔係稱呼，叫仔就夠。對於個仔細個學講嘢時，又會叫仔仔。直接生叫親生仔，過繼得來叫繼仔，唔係親生，養育嘅叫養仔。仔係子嘅另一種寫法，兩者古時同一字，後尾分化。


香港小姐係香港嘅一場選美。最先嘅第一屆係1946年由香港中華業餘泳團同英國空軍俱樂部一齊舉辦，當年啱啱打完仗，香港好多人好貧困，英國皇軍空軍又有好多兵因為打仗殘廢咗，為咗辦慈善就去咗搞第一屆港姐競選，目的係要籌款救濟香港嘅貧苦大眾同殘廢咗嘅軍人。


1952年香港小姐競選係為咗參加環球小姐而舉辦嘅香港代表選拔賽，選出咗但茱迪去美國選環球小姐，佢代表香港攞咗殿軍，1954年港姐李慧珍仲攞到環球小姐季軍，之後嘅香港小姐競選都會派得獎佳麗出埠參加國際性嘅選美大賽，1959年港姐冠軍莫萍貞去咗選世界小姐，1966年港姐冠軍馬嘉慧係1967年去咗選國際小姐，1968年港姐冠軍派去選環球小姐、港姐季軍派去選國際小姐。


因為三大國際性選美大賽都要求各國派出嘅佳麗要有佢代表果個地方嘅國籍或者永居權，為咗可以派出港姐得獎佳麗去外面選環球小姐、世界小姐或者國際小姐，港姐主辦單位就有責任確保所選出嘅香港小姐得獎佳麗符合參加哩啲國際選美大賽嘅資格，所以對於參賽佳麗嘅身世來歷越睇越緊，包括要求參賽者有香港身份證或者香港出世紙。


1973年無綫電視搞嘅香港小姐都繼續有派佳麗出選國際三大選美盛會，冠、亞、季軍分別代表香港參加環球小姐、世界小姐同國際小姐，港姐競選每年都吸引到唔少香港同住響海外嘅女仔返嚟參賽，但以前起碼要有有效嘅香港身份證或者香港出世紙先可以參加，但係由2001年開始，無綫電視無再派港姐冠軍參加環球小姐，而由2015年開始，亦唔再派人參選世界小姐同國際小姐，自此就只係得返港姐冠軍代表香港參加無綫電視自己搞嘅國際中華小姐。


隨住無綫電視唔再派港姐出去參選三大國際性選美大賽，港姐競選由三大國際性選美賽嘅香港代表選拔賽變咗做本土娛樂節目，持有有效香港身份證或出世紙嘅參賽要求近年亦冇再嚴格執行，頭一位被揭發非香港出世而又冇香港身份證嘅入圍參賽者係2016年亞軍劉穎鏇。


熊貓，又叫大熊貓、貓熊，係中國嘅國寶級野生哺乳動物。同熊、貓一樣屬於食肉目。自從1869年一位法國傳教士第一次同熊貓改學名時叫做「黑白色嘅熊」之後，學名好快就俾人改咗。事實上科學界仍然有爭議熊貓嘅分類。


1936年1月，第一隻大熊貓被運到美國嘅舊金山，旋即引起「熊貓熱」，呢隻熊貓後嚟到咗芝加哥，喺1938年春天死咗。而喺佢死之前，布魯克動物園已經以2500美元嘅代價取得一隻大熊貓。1972年，當時嘅美國總統尼克遜訪問中國，而當年中國將「新新」同「玲玲」送畀佢。


早喺1978年廣州動物園就曾經借出「寶玲」同「寶莉」嚟香港住4個月，之後喺1984年12月19號，福州市動物園亦借出熊貓「青青」同埋「濤濤」，喺香港住咗 5 個月。而現時來港定居嘅兩隻熊貓，「安安」同「佳佳」，就喺1999年5月18號送入香港海洋公園裏面住，耗資 8000 萬蚊起嘅「熊貓園」入面。


2005年4月，屬國民黨嘅連戰訪華期間，大陸宣布送一對大熊貓畀台灣，但要直到2008年，馬英九贏咗總統大選後，贈送大熊貓先有轉機。2008年12月23號，兩隻大熊貓「團團」同「圓圓」正式搬入台北市立動物園。


大熊貓生育率低，加上對生活環境嘅要求相當之高。要追溯大熊貓瀕危源頭可以由第一個發現嘅西方人愛德格神父開始。由於佢喺1916年第一次發現到大熊貓呢種古怪動物，之後吸引到大批西方人嚟中國射殺熊貓，捕捉生嘅熊貓亦成為佢哋嘅強烈慾望。


直到抗日戰爭同中國內戰，外國人再無辦法喺中國繼續捕獵大熊貓，但大熊貓依然係當地人獲取肉同皮毛嘅對象。1949年以後人口增長令大熊貓嘅棲息地受到好大嘅壓力，之後嘅國民飢荒迫使佢哋獵取野生動物作為食物來源。


國家林業局於1998年實施全面禁止砍伐天然林同埋禁止個人擁有槍支，喺一定程度上保護咗大熊貓嘅生存。1992年之後，禁止移民入保護區，並安排居民陸續搬走，令大熊貓嘅棲息地得到一定嘅保證。經過多年嘅保護工作，有啲地方大熊貓嘅野外數量開始上升。


香港旅遊業係香港經濟嘅4大支柱產業之一，亦都係香港政府重要嘅稅收來源。香港係世界其中一座經濟、金融、航空同貨運嘅樞紐城市，位置具有策略性，加上香港係東方傳統同西方文化匯聚嘅城市，新舊事物互相交融，締造出香港獨特嘅都會文化，風貌多樣嘅名勝景點、郊野景致，其中「東方之珠」、「購物天堂」同「美食天堂」美譽更加係享負盛名，成為咗全球最受歡迎嘅旅遊勝地之一。


香港旅遊發展局嘅數據，2013年觀光客總數25,661,072人，入境不過夜人數為28,637,732人。中國內地訪港旅客總數達4070萬人次，佔所有訪客75.0% 。2014 年，來自世界各地嘅訪港旅客達6080萬人次，較2013 年上升12%。


隨住10月26號首播嘅《娛樂 ON AIR》只係播咗三個禮拜就被腰斬，「3 分鐘熱度」重新畀11月16號起接檔嘅《轉機 ON AIR》納入返做節目環節，唔再獨立播出。接檔《轉機 ON AIR》嘅《囝囝囡囡730》亦係同樣嘅安排，都係節目完結前嘅一個環節。


趙擴喺1194年7月24號以太子身份繼位，宋光宗改做太上皇，名義上係宋光宗禪位，實際上係趙汝愚、趙彥逾、葉適、徐誼等朝臣以宋光宗無法執喪為理由，透過外戚韓侂胄從中連絡，得高宗吳皇后支持所做成嘅宮廷政變，逼宋光宗讓位。


蜑家，又寫做蛋家或疍家，係住響廣東、福建、廣西、海南、香港、澳門嘅民族。佢地住響海邊，有啲就住響漁船上面。響以前係當係蠻，不過大清國雍正皇帝響1723年到1731年期間，發過多度諭旨，將佢哋蠻地位剔除。


蜑家人叫自己做水上人，同地上面嘅人分開來，佢哋有自己嘅祖先傳說，以唔使上地為榮。而地上人亦都當佢哋唔同類，甚至誤會佢哋係唔同種人，身體有唔同特徵。不過學者研究來睇，水上人同廣東一帶嘅人，只係生活差別咁大吧。


代名詞，又叫代詞、代字，係種詞性，專門用嚟代替名詞。粵語入面基本用「你」、「我」、「佢」字就得，但唔少語言都有比較複雜嘅規矩。按照功用，分為指示代詞、人稱代詞、物主代詞、反身代詞、不定代詞、關係代詞、疑問代詞等等。


沙河街道係中國廣東省廣州市天河區轄下嘅一個街道，喺廣州市市區東北部，1950年7月設立。轄區總面積1.26平方公里，下轄7個社區，常住人口近5萬人，流動人口6萬多人。區內有星海音樂學院、廣東工業大學沙河校區等大學。


鰨沙，又叫撻沙、大地魚、左口魚、比目魚，學名叫鰈形目，扁身海魚，雙目向上，潛係海底沙捕食。又係食用魚，好常見。鰨沙唔係一種魚，而係幾百種魚，鮃科、鰈科、鰨科都有。根據唐朝人劉恂喺《嶺表錄異》嘅記載，當時南方人叫佢做鞋底魚，江淮人就叫佢做拖沙魚。


大國文化集團，簡稱「大國文化」或「MN」，係香港一間唱片公司同埋娛樂集團。集團以大中華地區為重點發展區域，同時以各類音樂同埋娛樂表演項目為主要業務，當中包括唱片製作同埋發行、音樂版權管理、藝人經紀同埋演唱會統籌等等。


呢個集團原本係電訊盈科喺日本嘅子公司「PCCW Japan」所創立同埋全資擁有，其後俾電訊盈科主席李澤楷以私人名義收購。集團曾經擔任著名音樂劇《歌聲魅影》嘅主辦機構，並安排佢嘅音樂劇喺香港嘅公開演出。


2017年，參加網路節目《中國有嘻哈》，並陸續創作出好紅嘅《火鍋底料》、《天乾物燥》同趙濤合作嘅《只聽自己的歌》等嘻哈單曲逐漸被觀眾熟悉。之後同王嘉爾合作嘅《Papilon》成功進入總決賽。。最終周延同PG ONE並列中國有嘻哈第一年總冠軍。


周延同過海爾兄弟、MC 光光同紅花會PG ONE等一眾饒舌歌手「有精彩的音樂互動」。周延用過《斬馬刀》呢隻歌譏諷海爾兄弟嘅馬思唯，馬思唯就寫咗《Back To Back》同《該挨》 等兩首歌回敬周延，MC光光就寫咗《Gay爺只打字》，加入爭吵。


李健，哈爾濱人，中國大陸當代創作男歌手，係中國校園民歌風格唱作歌手，以前係音樂組合水木年華嘅成員，喺2002年因為音樂理念唔同先離開作獨立發展。佢嘅真假音轉換好靚，加上佢寫啲歌詞，比較有詩歌嘅感覺，就有人嗌佢做中國嘅「音樂詩人」。


1974年喺哈爾濱出世，阿爸李久良係黑龍江省京劇院武生。1990年就讀哈爾濱市第三中學。當時因鍾意譚詠麟重經常模仿佢，而有「小譚詠麟」嘅稱號。1993年，參加清華大學特長生冬訓營，由於成績優異直接保送去清華大學電子工程系學習。


1994年，同同班同學繆傑組合參加清華大學「第1屆校園歌曲大賽」獲得第1名。1995年，攞過首都大學生獨唱比賽一等獎。1996年，攞過中央電視台12演播室大學生歌曲聯播金獎。1998年，從清華大學畢業隨後進入咗國家廣電總局工作。


1999年，參與唱片合輯《第一直覺》嘅錄製。2000年，辭去廣電總局嘅工作進行音樂創作。2001年，同盧庚戌組成水木年華組合出道並發行首張專輯《一生有你》。2002年，組合發行第2張專輯《青春正傳》後，因為音樂理念唔同，李健單飛。


2007年，發行第3張個人原創專輯《想念你》。2008年，喺北京星光現場舉行「李健·完美堅持」演唱會，同年10月發行翻唱輯《寂寞星空·見歌》。2009年，簽約金牌大風唱片公司，並發行第四張個人原創專輯《音樂傲骨》。


2010年，王菲喺央視春晚上翻唱佢嘅歌曲《傳奇》，令到佢迅速爆紅，同年佢喺廣州舉辦個人演唱會。2011年2月2號，佢首次企喺中央電視台春晚會，同方大同、蕭敬騰同台獻唱，同年發行第5張個人原創專輯《依然》。


2015年1月，加盟湖南衛視《我是歌手》第三季、為首位補位歌手，之後喺突圍賽演唱《假如愛有天意》以第一名突圍成功，喺3月27號總決賽攞亞軍。8月11號，發行第6張個人原創專輯《李健》。9月12號，成功舉辦首場「看見李健」北京個人巡迴演唱會。


同年，都參加浙江衛視《中國好聲音第四季》那英戰隊夢想導師。2016年3月20號，成為中國大陸首位喺紐約林肯中心大衛格芬廳成功舉辦個人演唱會嘅歌手。同年，都參加上海電視《天籟之戰》半決賽守關人。2017年2月，加盟湖南衛視《歌手2017》、為第三位逆戰歌手，之後喺突圍賽演唱《Love Is Over》以第一名突圍成功，喺4月15號決賽攞第四名。


佢喺中央音樂學院作曲系畢業。佢做過樂隊鮑家街43號嘅鍵盤手。2008年，佢憑住編曲《萬生圍》入圍「2008蒙牛酸酸乳音樂風雲榜最佳編曲題名」。2009年，佢憑住《油畫姑娘》入圍「2009中國歌曲排行榜最佳編曲獎」。


《夜貓》歌名係原自佢有晚冇瞓做夜貓嗰陣遇到隻流浪貓。喺2013年某個冬天嘅夜晚，佢由民主路「早上好」酒吧飲完出嚟，佢見到隻流浪貓之後餵啲火腿腸畀佢食。點知之後隻貓喺佢餵完嘢食後跟到去佢8樓嘅屋企門口。


《Hey Jude》係英國搖滾樂隊披頭四嘅歌，由保羅麥卡尼創作，署名係Lennon–McCartney。嗰隻謠曲原名係“Hey Jules”，係保羅麥卡尼為安慰約翰連儂個仔Julian Lennon喺佢老豆老母離婚期間寫嘅。


呢次嘅合唱歌請咗來自香港、中國大陸、台灣三個地方133個歌手，香港方面有譚詠麟、李克勤、陳奕迅、梁詠琪、容祖兒同埋古巨基，中國大陸方面有黃曉明、李宇春同埋周筆暢等，而台灣方面就有蕭亞軒、游鴻明同埋黃大煒等，有人話呢個係廿幾年來參加歌手最多嘅一次大合唱。


整呢首歌曲嘅人有統籌嘅李再唐，作曲嘅金培達同埋填詞嘅陳少琪，佢哋三個之前已經合作過香港特別行政區成立十周年紀念嘅主題曲《始終有你》。三個人話只係用咗18個鐘就寫完曲詞，而最特別嘅地方係統籌李再唐提議加插咗永樂大鐘嘅鐘聲做前奏，增加咗呢首歌嘅中國色彩。


第廿九屆奧林匹克運動會係2008年8月8號到8月24號喺中華人民共和國嘅首都北京入面舉行嘅一屆奧運會，呢次係中國史上頭一次搞奧林匹克運動會，又係繼1964年嘅東京同1988年嘅漢城之後，第三個亞洲城市搞奧運會。


北京曾經喺1993年申請舉辦2000年夏季奧林匹克運動會，但喺最後一輪投票以兩票之差輸畀澳洲雪梨。1998年，北京再提出申辦2008年奧運會，以「新北京，新奧運」為競選口號，重提出咗「綠色奧運」、「人文奧運」同「科技奧運」嘅理念。


同第一次申辦嗰陣一樣，有94.7%嘅中國人民都支持北京申辦奧運會。雖然喺交通、環境等一系列問題上畀啲國際媒體同人士都話擔心，但喺2001年7月13號莫斯科舉行嘅國際奧林匹克委員會第112屆年會度，國際奧委會主席環·安東尼奧·薩馬蘭奇宣佈，北京喺兩輪投票入面，以超過大半嘅票數擊敗咗多倫多、巴黎、伊斯坦堡同大阪呢4個城市，攞咗2008年奧運會嘅主辦權。


馬術項目方面，國際奧委會同埋國際馬術聯盟喺2005年7月8號中午喺星加坡宣佈，香港獲得馬術主辦權，馬術場地定喺沙田嘅香港體育學院。即使香港運動員對需要從訓練基地遷出感到憂慮，但隨住奧運馬術由香港協辦，運動員無奈接受，搬去烏溪沙青年新村。


北京2008年奧運會歌曲嘅徵集活動，一共收到八萬幾首歌曲。除咗主題曲，北京2008年奧運會暨残奧會火炬接力主题歌同埋北京2008年奧運會暨北京2008年殘奧會志願者主題曲分別係《點燃激情 傳遞夢想》、《我是明星》同《微笑北京》。


北京奧運會嘅場館建設喺申辦成功之後就好快展開，包括奧運會開幕會場北京國家體育場、北京國家游泳中心、中國國家體育館、五棵松文化體育中心同埋北京奧林匹克公園等重要場地已經開工，預計全部工程喺2007年完工。


全部工程耗資預計將達21億美元，大部分資金已經通過法人招標融資獲得，得標企業可獲得奧運場館喺奧運會結束後30年嘅經營權。而部分建喺大學區嘅場館就會交畀各大學院校使用，另有一啲場館就會交由國家體育總局管理。


由於規劃中嘅各奧運場館設計方案都非常大膽新穎，而且耗資巨大，引起社會公眾同好多專家學者嘅廣泛討論與好大爭議，卅幾位中國科學院同中國工程院院士曾喺2004年7月聯名上書，喺經費、設計和安全等方面對好多工程嘅方案提出疑問。


2004年7月底，北京市政府提出「節儉辦奧運」嘅思想，對眾多原設計方案進行修改，其中最受注目嘅奧運主場館國家體育場嘅施工被暫時停止，喺修改咗原定方案之後至重新開工。新嘅方案取消咗極具爭議嘅可開啟頂蓋，優化建築鋼結構以節約鋼材用量，預定建設成本亦由原先嘅38.


北京預備重點改善城市交通，包括擴大公共交通網路，增加停車設施與城市道路，預計到奧運會期間要增加、改建道路總公里數達318公里。此外，北京首都國際機場將增加1條跑道，1座候機室和44個停機坪。城市鐵道交通方面，將增加2條地下鐵和1條輕軌鐵路，整個喺改善城市交通方面嘅總投資就可能達到900億人民幣。


利用主辦奧運會嘅契機，北京仲將會大力改善令人擔憂嘅城市環境狀況，包括建設120平方公里嘅綠化隔離帶，搬遷治理200家污染企業，降低市區工業用地比例。喺通訊方面仲需要建成為奧運會服務嘅光纖網路、數位寬頻、海底光纜同數位化衛星電視系統等。


今屆奧運聖火支火把有個名叫「祥雲」，由聯想有限公司創新設計中心設計，靈感來自「淵源共生，和諧共融」嘅祥雲圖案，有代表中國文化意味。「祥雲」以紅色同銀色做主色，長72厘米，重985克，用輕薄高品質鋁合金同中空塑件整，下半部噴咗高觸感塑膠漆，拎上手唔容易滑落。


根據2008年夏季奧林匹克運動會聖火傳遞方案，聖火本來由胡志明市傳去台北市，再傳去香港。不過臺灣中華民國政府當局認為聖火傳遞路線係矮化臺灣主權，將臺灣當係中華人民共和國領土呢個傳遞路線規劃，於是要求「三進四出」，唔接受原本第三國入然後由香港出呢個計劃。


國際奧委會畀北京奧林匹克運動會組織委員會同中華奧林匹克委員會就北京奧運聖火談判時間底線係瑞士洛桑時間2007年9月21號凌晨零時，但最後都因為地方名稱、旗幟等種種問題講唔掂數，兩邊都自己宣佈聖火唔會經過台北市，係柏林奧運開創聖火傳遞活動有史以來第一個城市喺有邀請下而傳唔到聖火。


2007年8月中國大陸有四十幾人喺奧運倒數計時一周年嗰陣，發咗封致中共領導人嘅公開信，呼籲搞好奧運會同時都要尊重人權，好多知名學者例如作家戴晴、胡發雲、艾小明重有啲教授都有份簽，其中上海作家兼編戲家沙葉新重係第一次咁樣簽公開信。


國際間亦將京奧同一啲人道人權問題掛鉤，諾貝爾獎得主婦女倡議團、一啲國家嘅奧林匹克運動員、一百幾個美國國會兩黨成員，希望中華人民共和國政府採取敦促蘇丹中止達爾富爾嘅種族屠殺。而荷里活著名電影導演史提芬史匹堡就因為咁請辭京奧藝術顧問，英國運動員亦呼籲中國政府向蘇丹施壓，結束達爾富爾人道危機。


除咗人道人權問題，言論自由亦係京奧一樣好有爭議嘅問題，英國奧林匹克協會要求運動員喺合約入面加一條條款，就係話選手喺參加京奧嗰陣，唔可以對政治敏感話題評論，唔簽就無得參加奧運，結果引嚟英國反對黨對英國奧林匹克協會指責，最後英國奧林匹克協會決定修改合約內容，強調唔會限制運動員嘅言論自由。


2010年澳洲網球公開賽，李娜同埋鄭潔一齊打咗入四強，雖然各自輸咗畀美國籍嘅沙蓮娜威廉絲同埋比利時籍嘅軒寧，但都憑住呢個成績，平咗中國球員喺大滿貫入便嘅單打最好成績。亦係史上第一次喺大滿貫四強同時出現兩個中國球員。


楊穎，藝名Angelababy，係香港嘅模特兒兼演員，喺上海出世。2004年出道，因做過《香港迪士尼樂園Viva! Club Disney》節目主持而出名。2013年1月俾《南都娛樂周刊》登佢做「四小花旦」嘅稱呼。


2016年4月26號，張杰喺我想音樂計劃啟動發布會上宣布成立個人廠牌行星文化。2017年1月4號，張杰2017「我想」世界巡迴演唱會發佈會喺北京搞，現場宣佈呢次巡演將會去海內外共15個城市。2018年－2019年開始全新「未Live」世界巡迴演唱會。


2007年，參加湖南衛視選秀節目快樂男聲，以發片歌手嘅身份重新參加選秀並成為快樂男聲成都賽區冠軍同全國第4名嘅成績，後來簽約天娛傳媒。被媒體視為中國大陸華語歌壇新生代領軍人物之一，喺中國大陸年輕族群具有較高人氣。


2013年，登上咗中央電視台《春晚》舞台。同年6月去美國伯克利音樂學院進修音樂，遊學歸國後，11月，張杰第10場個人演唱會「It's Love 這就是愛」喺廣州國際體育演藝中心開唱，12月底推出第10張專輯《愛，不解釋》。


2014年1月，加盟湖南衛視《我是歌手》第二季、為首位補位歌手，之後喺突圍賽演唱《你快回來》以第二名突圍成功，喺4月4號總決賽未能晉級為「終極歌王候選人」。同年11月24號去美國參加2014全美音樂獎並獲得「年度國際最佳流行藝人」，但業界質疑呢個獎獎嘅可靠性，因為呢個獎起初並冇包括喺官方頒獎名單，同期嘅筷子兄弟嘅「年度國際歌曲」都以同樣理由被質疑。


2016年2月21號，主導策劃嘅「Just For Star」洛杉磯音樂分享會喺美國United ArtistsCentre舉辦，張杰用live音樂分享嘅方式同海外歌迷共度元宵節，並邀請曾擔任MichaelJackson制作人嘅DavidFoster、小提琴家Lindsey Sterling一齊表演。


2016年4月26號，舉行發布會宣布個人廠牌「行星文化」正式成立，同時啟動「我想」音樂計劃，宣布同福茂唱片展開新專輯戰略合作。張杰2016「我想」世界巡回演唱會喺京啟動，首輪巡演喺7月16號喺北京工人體育場拉開帷幕，首輪11個巡演城市包括北京、上海、廣州、深圳、大連、南京、成都、西安、武漢、合肥、昆明。


2017年1月，加盟湖南衛視《歌手2017》、為首位逆戰歌手，之後喺突圍賽演唱《別來糾纏我》同《Bleed It Out》以第四名突圍成功，喺4月15號決賽攞第八名。同年9月26號，喺10點10分，佢發微博宣佈謝娜有咗。


《亞運之光》、《不見不散》、《暗香》、《你是這樣的人》、《我欲成仙》、《相思》等。並為《像霧像雨又像風》等電視劇同《百年恩來》、《不見不散》、《我的父親母親》、《一個都不能少》、《嘎達梅林》、《飛越老人院》等電影配樂。


《中國好聲音》第一季喺2012年7月4號華東師範大學體育館開機錄製，13號喺浙江衛視首播。呢季由加多寶冠名播出，宣傳口號所以係「正宗好涼茶，正宗好聲音」。參賽者攞到2名或3名以上導師嘅選擇就攞到1萬蚊音樂夢想基金。


參賽者演唱時，導師凳背對學員，導師按下紅色按鈕後，該導師凳將旋轉，直面舞台，1位導師如果按下紅色按鈕將成功進入該導師戰隊，2位或2位以上導師按鈕將由學員自己揀加入邊位導師嘅戰隊，如果冇導師按鈕，最後，冇按鈕嘅導師凳仔將會喺表演完後緩緩轉向舞台。


第二輪，個人演唱環節。前兩輪收到現場觀眾短信投票最多嘅一位直接進入第四輪，最少嘅一位遭到淘汰。剩飯2位進入第三輪演唱，同樣以短信投票結果決定一位進入第四輪。最後一輪演唱後，由現場觀眾同99位媒體評委一齊投票，觀眾短信票折合成百分比數字，再加上媒體嘅支持票數決定最終總冠軍。


《中國好聲音》第1期喺2013年7月12號 浙江衛視播出，係盲選階段比賽嘅第1集。呢集除咗下列學員外，亦有3位學員嘅比賽節錄係透過喺呢集首播後播出嘅衍生節目《酷我真聲音》中播出，但因冇學員姓名等信息，冇收錄。


《中國好聲音》第4期喺2013年8月2號 浙江衛視播出，係盲選階段比賽嘅第4集。頭5位嘅節目內容喺呢期節目播出前播出嘅《天然時刻》節目入面播出，後3位嘅節目內容喺呢期節目播出結束後嘅《酷我真聲音》節目入面播出。


《中國好聲音》第5期喺2013年8月9號 浙江衛視播出，係盲選階段比賽嘅最後一集。頭6位嘅節目內容喺呢期節目播出前播出嘅《天然時刻》節目入面播出。後2位嘅節目內容喺呢期節目播出結束後嘅《酷我真聲音》節目入面播出，為冇攞到導師轉身嘅學員表演。


《中國好聲音》第8期喺2013年8月30號 浙江衛視播出，張惠妹組內嘅14名學員進行嘅組內淘汰賽，同張惠妹一齊喺對戰嗰晚對組內演員進行點評嘅「夢想導師」係王力宏，而同張惠妹一齊對組內學員進行指導嘅就係阿弟仔。


《中國好聲音》第9期喺2013年9月6號 浙江衛視播出，庾澄慶組內嘅14名學員進行嘅組內淘汰賽，同庾澄慶一齊喺對戰嗰晚對組內演員進行點評嘅「夢想導師」係S.H.E入面嘅Ella，而同庾澄慶一齊對組內學員進行指導嘅就係周治平。


《中國好聲音》第10期喺2013年9月13號浙江衛視播出，跟導師嘅意見，9名晉級參賽者3人一組，分成3個小組，每個小組入面嘅3個參賽者分別喺舞台上唱一首歌，導師根據參賽者嘅發揮而揀一名參賽者晉級。導師手入面重有一個雙選權，如果導師揀動用可以令一個小組入面嘅2名參賽者晉級。


《中國好聲音》第11期喺2013年9月20號浙江衛視播出，率先攞到主考核導師嘅睇好學員直將進入那英組冠軍之戰第三戰，剩返嘅3位學員將接受全國101位大眾媒體評審團投票，媒體支持率最少嘅學員將止步夢想舞台。


《中國好聲音》第12期喺2013年9月27號浙江衛視播出，率先攞到主考核導師嘅睇好學員直將進入張惠妹組冠軍之戰第三戰，剩返嘅3位學員將接受全國101位大眾媒體評審團投票，媒體支持率最少嘅學員將止步夢想舞台。


《中國好聲音》第13期喺2013年9月30號浙江衛視播出，率先攞到主考核導師嘅睇好學員直將進入庾澄慶組冠軍之戰第三戰，剩返嘅3位學員將接受全國101位大眾媒體評審團投票，媒體支持率最少嘅學員將止步夢想舞台。


《中國好聲音》第14期喺2013年10月1號浙江衛視播出，率先攞到主考核導師嘅睇好學員直將進入汪峰組冠軍之戰第三戰，剩返嘅3位學員將接受全國101位大眾媒體評審團投票，媒體支持率最少嘅學員將止步夢想舞台。


《歌手》，係中國大陸湖南衛視推出嘅一檔大型音樂競技節目，該節目係湖南衛視嘅原創節目。該節目嘅2017賽季原本係《我是歌手》第五季，但由於2017年中韓關係因韓國單方面部署戰略性侵略性導彈防禦系統導致嘅全面交流凍結，製作方為避嫌而更改節目名稱同賽制，以全新節目名義播出。


常規賽分做5輪，每輪演出分兩場。每輪第一場有8位歌手參與競演，而第二場就有7位歌手參與競演，每場都有500位觀眾聽審投票，每位聽審揀3位自己認為呢場表現最佳嘅歌手。首場競演，將由8位首發歌手現場比拼，第一場競演過後當期排包尾嘅歌手淘汰，第二場競演過後就累計第一、二場嘅成績，得票率最低嘅歌手被淘汰。


2018賽季將逆戰歌手取消並復設補位歌手，將挑戰歌手改做踢館歌手，並將原有嘅兩場一輪改做三場一輪。每輪前兩場競演係排位賽同淘汰賽，其間，踢館歌手喺第二場競演加入到比賽入面，首場踢館排名唔喺包尾就暫時安全，綜合第三場排名唔係前4名再被淘汰，但踢館歌手五會影響補位歌手嘅加入。


2020賽季喺原有賽制嘅基礎上做咗重大革新，取消咗原有嘅補位同踢館機制，設立全新嘅奇襲賽制，令到成個賽程更加險象環生，賽制由三場一輪改返兩場一輪，競演共12期。另外，2020賽季參賽歌手年齡層次全面趨向年輕化，主要邀請18－35歲嘅年輕歌手參賽，去貼合「當打之年」呢個主題概念。


《我是歌手》第一季，係中國大陸湖南衛視喺2013年第一季度播出嘅逢星期五晚後晚間檔音樂類真人騷節目，係2013湖南衛視節目巡禮重點推介嘅一檔節目，接檔節目《女人如歌》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2013年1月10號喺湖南長沙HBS廣電中心錄製，同埋喺2013年1月18號夜晚10點首播。


競演分做5輪、每輪分兩場。每輪有7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。頭兩場競演，由7位首發歌手競演，每輪第一場冇淘汰，而第二場就累積第一場得票率淘汰末位歌手。


另外，原為12期嘅節目，導演洪濤表示會多加一期復活賽，邀請在節目中被淘汰嘅歌手再競演。復活賽分做兩輪，並喺總決賽前舉行，第一輪由500位聽審即時投票，投票過後現場換上第二批500位聽審投票。至於最後嘅結果，將由第一批觀眾投票同第二批觀眾投票嘅得票數相加，綜合兩輪得票數最高嘅歌手就復活，可以同未曾遭到淘汰嘅六位歌手爭奪歌王。


喺選歌上，呢季要求每位參賽歌手除首場競演、復活賽同總決賽可演唱自己嘅代表作外，之後嘅競演必須演唱人哋嘅作品。從第八期開始，仲引入原版我是歌手嘅「輪盤抽歌」，每次都有二十首網民推薦嘅金曲，每位歌手可以揀三首唔想抽到嘅歌曲，如果抽到迴避歌曲，或其他參賽者已經揀中嘅歌曲，可以喺該歌曲嘅前後兩首歌裏面選一首或重新轉選。


呢期係我是歌手第一季第四場競演、為第二輪淘汰賽。第四期，喺北京時間2013年1月31號錄製，2013年2月8號夜晚10點喺湖南衛視播出。齊秦喺下輪起因家庭原因暫時退賽，所以下一輪競演會有兩位歌手替補。


呢期係我是歌手第一季第五場競演、為第三輪排位賽。第五期，喺北京時間2013年2月1號錄製，2013年2月15號夜晚10點喺湖南衛視播出。第三輪，因之前齊秦嘅退賽同楊宗緯嘅淘汰，有兩位歌手加入比賽分別係林志炫同周曉鷗、為第二位補位歌手。


呢期係我是歌手第一季第七場競演、為第四輪排位賽。第七期，喺北京時間2013年2月21號錄製，2013年3月1號夜晚10點喺湖南衛視播出。第四輪，辛曉琪加入比賽、為第三位補位歌手。齊秦喺美國登機時查出患上咗洛杉磯流感被禁止登機，因而延誤咗錄製時間，因此正式退賽，其他選手決定往後某期會以《向齊秦致敬》嘅題材比賽。


呢期係我是歌手第一季第十場競演、為第五輪淘汰賽。第十期，喺北京時間2013年3月14號錄製，2013年3月22號夜晚10點喺湖南衛視播出。呢期係齊秦專場，參賽者可以揀三首齊秦嘅歌嚟選。呢期，羽泉出場順序原本係1號、林志炫出場順序原本係4號，後來羽泉同林志炫交換出場順序。


呢期係我是歌手第一季第十二場競演、為半決賽。第十二期，喺北京時間2013年3月28號錄製，2013年4月5號夜晚10點喺湖南衛視播出。半決賽佔總成績嘅40%。呢期起，原有嘅「一人三票」制更改為「一人一票」制，就此，林志炫提出質疑。


根據第一季賽果，排第三名嘅楊宗緯只競演兩期比賽，就直接喺復活賽復活直接挑戰半決賽同埋總決賽，而第五名嘅彭佳慧剩係要挑戰一輪比賽就直接挑戰半決賽同總決賽，所以喺第二季將會有望有所調整。第一季，從半決賽起，原有嘅「一人三票」制更改為「一人一票」制，就此，林志炫提出質疑。


齊秦喺錄製完第4期後向製作單位提出暫時退出比賽，理由喺春節期間去美國探親，製作單位經過衡量以後，決定同意畀齊秦暫時退賽，但歡迎佢隨時返嚟繼續比賽。然而做法惹來網友質疑，因為佢喺第四期排第尾，網友質疑係驚遭到淘汰而選擇退賽。


楊宗緯由於只競演一輪就遭到淘汰，外界分析係由於佢選唱嘅歌曲偏向安靜、抒情嘅類型，例如王菲嘅《矜持》，決賽時選唱嘅《最愛》等，引唔起現場觀眾共鳴同欣賞，反觀其他選手選唱嘅飆高音、氣氛更活躍嘅歌曲，往往得到較高票數。


節目播出嗰時，每當歌手唱到動人之處，鏡頭就會帶到憂傷、掩面而泣、淚流不止甚至伙極其陶醉嘅觀眾表情上，令觀眾大呼，現場嘅大眾評審搶戲，表情、肢體動作太過誇張，網友亦紛紛抱怨觀眾出現嘅鏡頭太多，影響觀賞效果。


總決賽開賽在即，面對媒體嘅詢問，製作單位對幫唱嘉賓、歌手選唱嘅歌曲保密到家，都唔對外透露，但節目嘅官方微博卻有適度放出邊個係幫唱嘉賓、歌手選唱嘅歌曲呢類消息，令喺湖南廣電中心採訪嘅媒體不得其解。臺灣媒體人認為，節目嘅流程早已經安排好，結果都係早已定下。


楊宗緯喺第二輪排位賽節目替補第一輪遭到淘汰嘅香港歌手黃貫中，但只競演一輪就遭到淘汰。由於楊宗緯係臺灣過去超高人氣選秀節目超級星光大道嘅人氣選手，唱功、歌唱感染力得到各界肯定，但剛露面便遭到淘汰，引起臺灣觀眾嘅不滿。


節目進行到第五輪淘汰賽，導演洪濤表示會多加一期復活賽。楊宗緯隨後在復活賽更以第一名嘅名次重新回到7人陣容行列。但有網友同臺灣政論節目指出，楊宗緯之所以能夠回到比賽行列，係因為佢同湖南衛視旗下嘅天娛傳媒簽下經紀約，因此確保楊宗緯可以角逐歌王。


同其他選秀節目唔同，我是歌手找來線上，曾經發過唱片，有一定知名度嘅歌手參加比賽，令呢個節目係咁多素人選秀比賽中顯得新穎同更有看頭。同時，由於節目嘅高規格製作，舞台、音響、燈光等精良嘅硬體設施、節目剪輯、懸念製造、真人騷展示，令觀眾大呼過癮。


節目係2013年1月18號首播，就以超過1.4嘅收視穩坐同時段第一，並引發網路熱烈討論。喺總決賽開賽之前，製作單位召開記者會，湖南電視台總部吸引超過100家境內外媒體採訪，同當年風頭一時無兩嘅超級女聲媒體採訪盛況有過之而無不及。


喺中國大陸方面，我是歌手由中國大陸知名嘅湖南衛視製播，節目未播就掀起話題，隨著節目嘅播出，討論嘅程度同範圍越來越深。每期節目播出之後，新浪微博話題榜牢牢佔據第一，搜索量都位居第一，喺知名網站總點閱率已超過120000000次。


喺臺灣媒體界方面，節目最初只有齊秦一位臺灣歌手，由於齊秦輝煌嘅歌唱生涯一直為外界所推崇，網友同觀眾均認為以齊秦嘅地位完全沒有必要上歌唱比賽節目，而節目組卻找來齊秦，被外界視為製作單位下了苦功夫，才邀得齊秦上節目。


隨著齊秦退賽，楊宗緯競演1輪便遭到淘汰，進一步引起臺灣觀眾對節目嘅關注。隨後，另一位實力唱將林志炫加入戰局，以一首《沒離開過》攞咗嗰集第一名嘅名次，都因為係該期第一位競演歌手，所以後嚟每當補位歌手抽籤失利時，都以佢為成功例子去安慰歌手同經紀人，係接下來嘅競演入面，林志炫以一首周杰倫嘅《煙花易冷》，令觀眾大為討論，呢首歌好快登上音樂網站排行第1，節目喺臺灣進一步引發關註。


接下來，另外兩位臺灣實力女唱將辛曉琪、彭佳慧加入節目，截止到半決賽為止，七位參賽歌手中有四位來自臺灣，引起臺灣媒體高度關注，政論節目開始連珠炮展開討論，其中包括東森新聞旗下嘅高收視節目《關鍵時刻》，中天新聞嘅《新聞龍捲風》，TVBS嘅《新聞夜總會》、《地球黃金線》，年代新聞嘅《從臺灣看全球》，三立新聞嘅《新臺灣加油》，民視新聞台嘅《頭家來開講》，台電視新聞台嘅《永康頭殼秀》等。


除此之外，TVBS新聞、中天新聞都喺總決賽當天大幅插播有關我是歌手嘅新聞。隔日自由時報以頭版報導中天新聞全程轉播我是歌手節目，批評中天新聞濫用新聞頻道實質轉播綜藝節目。而中天新聞隨即喺自家節目反擊自由時報造假，中天電視聲稱，中天新聞並無全程轉播我是歌手，但卻遭到自由時報誣陷點名，轉播節目嘅係其他電視台，中天無故受牽連，為此，中天表示會提告自由時報，並要求自由時報出面道歉。


喺臺灣藝文界方面，我是歌手此節目喺臺灣引起熱議，雖然節目並非湖南衛視原創，但節目嘅高規格製作、精良嘅硬體設備同新穎嘅製作手法，從而引發熱烈討論。曾經製作過超級星光大道等節目嘅知名製作人詹仁雄甚至感慨如果我是歌手喺臺灣，節目製作到第4季就會停播。


，而其他製作人同藝人也均表示，臺灣日漸萎縮嘅節目製作環境、經費同較細嘅市場無法允許電視台花大手筆製作像我是歌手咁樣嘅節目，也就無法提供給過去有知名度嘅藝人一個表演嘅舞台。同時，小成本製作嘅節目也越來越欠缺影響力同後勁發展力。


但比較統一嘅觀點係，臺灣嘅文創軟實力優勢係無庸置疑嘅。如何製作出更加優質嘅節目，需要各界思考。文化部部長龍應臺接受媒體採訪表示，中國巨大嘅市場同消費力喺臺灣比唔到嘅，但創意同創新嘅軟實力仲係喺臺灣呢邊，只係未來臺灣係唔係仲可以保持咁樣嘅優勢，恐怕係個需要嚴肅面對的問題。


喺臺灣政治界方面，我是歌手喺臺灣引發討論，媒體關注度高，新聞頻道轉播嘅做法引來民進黨立法院黨團撻伐，批評電視台濫用頻道資源，並且將矛頭對準NCC同文化部，呼籲NCC嚴格把關並懲罰相關電視台，同時都批評文化部口口聲聲話要扶持臺灣嘅文創產業發展，卻遲遲未有相關政策浮上台面。


而民進黨主席蘇貞昌喺接受媒體採訪嘅時候話「以前是以商圍政，現在是入島入戶入腦，今天的香港就是明天的臺灣」，警惕臺灣人提防被統戰。呢番說話引來藝人、歌手同傳播學者嘅議論，認為蘇貞昌過於政治化，都被諷刺為為達到政治目的而講出咁樣嘅話，明顯低估臺灣人嘅智商。


因胡海泉主持不時出現口誤等情況，後來以做掌上壓表示對自己嘅懲罰。噉做得到現場觀眾評審熱烈迴響。喺總決賽當日，羽泉同幫唱嘉賓鄧超喺演唱完以後做起了掌上壓，令現場觀眾喝彩連連，但因為此才遭到觀眾認為此項舉動完全轉移現場觀眾對音樂呢個主題嘅視線，更多投入到歌手製造現場氛圍中。


喺第二輪競演入面，羽泉選唱歌手趙傳嘅《給所有知道我名字的人》，一開始兩人合唱，最後一刻舞台上就出現咗經紀人同一啲唔關事嘅人，咁樣就遭到觀眾質疑羽泉奪冠唔係憑住自己嘅歌唱功力，而係綁架現場觀眾同樂隊，投觀眾所好，但都有觀眾認為羽泉能奪冠係依靠鄧超嘅賣力表演同超高人氣。


由於羽泉從節目開始到最後都留喺舞台上，加上胡海泉身為節目頭十一期嘅主持人，因此被網友形容做「釘子戶」，同時都遭爆羽泉奪冠係製作單位安排好。比賽日期係4月12號，但4月10號就有網友係知名論壇貼出預言貼，列出總決賽第二輪嘅名次，當比賽結束以後，名次同網友嘅爆料完全一致，內定嘅傳言得到證實。


喺比賽之前，節目召開了記者會，列席時導演位列中間，旁邊為音樂總監梁翹柏，羽泉同林志炫嘅名牌分別位列兩人左右。有媒體發問歌王席位是否早已內定，總導演洪濤就回應，節目製作有好多工作，並唔會去注意邊個嘅座位。


陳明，中國女歌手，河南洛陽人，就讀機械熱處理專業，由於分配唔啱口唔可以唔放棄專業改行唱歌，南下深圳，做咗3年酒吧駐唱。1992年參加廣東省首屆歌舞廳歌手大賽，成為冠軍。喺呢場比賽入面，正式簽約中唱廣州公司，正式成為一名簽約唱片歌手。


1997年，《仙樂飄飄》專輯入面嘅一首由浮克創作、充滿新疆音樂風情嘅《快樂老家》，為佢嘅音樂注入咗新嘅味道。喺《為你》後嘅《快樂老家》，風格更加直接奔放，發行後風靡全國。1998年，內地第一部青春偶像劇《將愛情進行到底》喺全國熱播。


2000年，佢同好朋友毛寧一起簽咗國際音樂公司索尼音樂。2000年，推出了專輯《幸福》。呢張專輯由港台團隊打造，轉型探索重未收到預期嘅市場反響。從索尼開始，佢嘅歌唱事業轉入咗一個相對平淡嘅低潮。隨住SONY音樂喺中國內地業務嘅調整，佢沉寂咗4年，擁有咗自己嘅家庭。


2013年1月，加盟湖南衛視《我是歌手》第一季、為首發歌手，喺第三輪遭到淘汰，之後喺復活賽演唱《寂寞讓我如此美麗》同《梨花又開放》未復活。2013年5月，參加金鷹卡通衛視《中國新聲代》，擔任人氣導師。


《我是歌手》第二季，係中國大陸湖南衛視喺2014年第一季度播出嘅逢星期五晚黃金檔音樂類真人騷節目，係2014湖南衛視節目巡禮重點推介嘅一檔節目，接檔節目《爸爸去哪兒第一季》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2013年12月19號喺湖南長沙HBS廣電中心錄製，同埋喺2014年1月3號夜晚8點首播。


第二季嘅賽制除突圍賽、半決賽、總決賽外，其他沿襲第一季。復活賽變突圍賽因為根據第一季賽果，出現唔公平嘅情況，所以喺第二季有所調整。突圍賽邀請喺節目入面遭到淘汰同補位歌手再競演，爭奪半決賽同總決賽第一輪嘅參賽資格，爭奪名額視乎有幾多位首發歌手進入半決賽同總決賽第一輪。


競演分做五輪、每輪分兩場，包括突圍賽、半決賽同總決賽，共13期。每輪有7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。排位賽冇淘汰，淘汰賽將淘汰一位歌手。兩場競演累計得票率最低嘅歌手將被淘汰出7人陣容，由新加入嘅一位歌手替補。


根據第二期入面導演洪濤所講，呢季原來嘅「復活賽」將改做「突圍賽」。喺突圍賽入面，遭到淘汰嘅歌手同補位歌手同時競演，爭奪半決賽同總決賽第一輪嘅資格。因為根據第一季賽果，排第三嘅楊宗緯只競演兩期比賽，就直接喺復活賽復活直接進入半決賽同總決賽，而第五名嘅彭佳慧更只需競演一輪就直接進入半決賽同總決賽，所以喺第二季賽制有所調整。


呢期係我是歌手第二季第四場競演、為第二輪淘汰賽。第四期，喺北京時間2014年1月15號錄製，2014年1月24號夜晚8點喺湖南衛視播出。呢期，張宇出場順序原本係1號，鄧紫棋出場順序原本係3號，後來鄧紫棋同張宇交換出場順序。


呢期係我是歌手第二季第六場競演、為第三輪淘汰賽。第六期，喺北京時間2014年1月24號錄製，2014年2月7號夜晚8點喺湖南衛視播出。呢期，張杰同品冠曾私下調換過演唱順序，鄧紫棋喺競演過程中耳機突然冇音樂而要重唱。


呢期係我是歌手第二季第七場競演、為第四輪排位賽。第七期，喺北京時間2014年2月13號錄製，因元宵節嘅緣故，喺兩星期後2014年2月21號夜晚8點喺湖南衛視播出。第四輪，因之前羅琦嘅退賽同品冠嘅淘汰，有兩位歌手加入比賽分別係滿文軍同茜拉、為第三位補位歌手。


呢期係我是歌手第二季第八場競演、為第四輪淘汰賽。第八期，喺北京時間2014年2月20號錄製，2014年2月28號夜晚8點喺湖南衛視播出。呢期，周筆暢出場順序原本係4號、茜拉出場順序原本係7號、滿文軍出場順序原本係2號、張宇出場順序原本係6號，後來周筆暢同茜拉交換出場順序、滿文軍同張宇交換出場順序。


呢期係我是歌手第二季第九場競演、為第五輪排位賽。第九期，喺北京時間2014年2月27號錄製，2014年3月7號夜晚8點喺湖南衛視播出。第五輪，動力火車加入比賽、為終極補位歌手。呢期，鄧紫棋出場順序原本係2號、張宇出場順序原本係5號，後來鄧紫棋同張宇交換出場順序。


總決賽第一輪係「幫幫唱」環節，由歌手邀請幫唱嘉賓合演，將綜合半決賽嘅得票率，淘汰最低得票率嘅兩位歌手。第一輪佔總成績嘅30%。呢輪競演歌手出場順序係，根據半決賽嘅排名，排名越前嘅將可獲得優先選擇權。總決賽第一輪，張宇同周筆暢遭到淘汰。


我是歌手第二季總決賽結束後，製作單位決定加演一場「雙年巔峰會」，由呢季嘅前五強歌手同第一季嘅羽泉、林志炫、楊宗緯、彭佳慧同尚雯婕共十位歌手，以競演為「外殼」、以高品質演唱會為「內核」，進行一場大型演唱會，比賽唔設排名。


2013年11月5號喺長沙舉辦嘅冠名同廣告客戶招商會入面，請咗第一季嘅參賽歌手黃綺珊同尚雯婕做新一季嘅記者會站台，節目冠名招標起步價為1億出頭，招標過後由立白集團以2.35億人民幣攞咗冠名權，再次成為冠名贊助商。


除咗冠名廣告，仲有插播廣告、特殊窗口廣告同助廣告，總共標得廣告價格9億8千萬人民幣，加上其他並未參與招標嘅廠商，於節目播出之際臨時增加嘅廣告費用，總金額超過10億，比第1季招商總額增加2億，網友統計整季節目總營收保守估計近11億。


喺第二季，凡係參加現場錄製嘅觀眾都唔准影相，公佈結果嘅現場更係封密，保安更係無比森嚴，連贊助商都套不到內幕消息。連參賽歌手都參與「放煙霧彈」行動。。內地網友成功透露羅琦喺第4輪起退賽嘅消息，香港網友亦成功透露鄧紫棋喺第3輪嘅歌單，令「劇透」問題再次出現。


為咗更有力防止結果提早外洩，周筆暢喺第二期，即第一輪結果出爐前嗰個星期，喺出席自己潮牌店開業活動接受記者採訪時，有意暗示自己「遭到淘汰」嘅消息，但當正式結果係曹格遭到淘汰，除咗令觀眾驚訝之外，亦達到結果出乎意料嘅效果，但以呢種方法「犧牲」兩位歌手，引起雙方支持者彈劾。


第二次「煙霧彈」行動係喺第七期。即使假嘅補位歌手名單包括林憶蓮、田馥甄、楊乃文、動力火車、陶喆等人，鄧紫棋已成功透出補位歌手係邊個，所以本身亦係歌手嘅吉傑亦加入煙霧彈行動，佢成功掩護茜拉，成為佢嘅「經紀人」兼翻譯，而在場歌手亦演繹咗楊乃文、陶喆同埋動力火車嘅作品。


韋唯喺第二期現場表演《在水一方》時突然中斷，根據洪濤嘅講法，係程式出錯，但韋唯喺播放後解釋，係樂隊嘅音響設備突然斷電，而奪冠以為係得到現場觀眾嘅同情。另外，有網友直稱韋唯忘詞同埋走音，韋唯解釋現場觀眾有例證係節目剪接後嘅效果，但原影片因為保密問題而冇外洩。


加上佢以渾厚嘅女中音挑戰經典老歌《在水一方》，更造成觀眾評價嚴重兩極分化。但喺第3期，韋唯因為揀錯歌，選唱梅艷芳嘅柔美曲目《女人花》，同佢充滿力量嘅聲線格格不入，排名由第一名暴跌至第七名，令第二輪比賽過關機會蒙上陰影。


韋唯喺第4期演唱啲仔為自己選唱嘅《太陽最紅，毛主席最親》，引起年輕人同社會人士反彈，除咗歌詞帶有民族同埋政治色彩，韋唯處理高音部分嘅穩定度亦較低。喺突圍賽賽前表明唔可以喺賽前賽後同現場觀眾傾偈，以免妨礙投票公正，但韋唯公然犯規，被曹格質疑應該會被剪，但韋唯打圓場時，就想讓觀眾投票畀其他歌手，被網友批評佢多此一舉。


喺第二季歌王誕生後，製作單位決定加演一場，為「雙年巔峰會」，由兩季嘅前五強歌手，以競演為「外殼」、以高品質演唱會為「內核」，進行一場大型演唱會，比賽不設排名。喺4月11號夜晚10點喺湖南衛視採用直播形式播出。


喺第一季，楊宗緯由於只競演一輪就遭到淘汰，外界分析係由於佢選唱嘅歌曲偏向安靜、抒情嘅類型，例如王菲嘅《矜持》，決賽時選唱嘅《最愛》等，引唔起現場觀眾共鳴同欣賞，反觀其他選手選唱嘅飆高音、氣氛更活躍嘅歌曲，往往得到較高票數。


而周筆暢嘅《哭了》雖然能夠感動現場觀眾，但因為沒有飆高音嘅特色，所以只排第五名，同網站票選結果大相逕庭。連第二位補位歌手品冠亦因為聲音屬於溫柔細膩型，喺第五期包尾，只競演一輪便遭到淘汰。對此有媒體戲稱該節目係「我是歌吼」，諸如品冠咁溫暖唔造做作嘅歌手，呢個節目歡迎，但觀眾排斥噉樣嘅歌手。


第二季節目喺2014年1月3號起逢星期五夜晚8點喺湖南衛視播出。新媒體平台方面，呢季節目由樂視網攞咗，樂視網喺湖南衛視電視直播嘅同時，網絡都同步播送，同時專門為節目設置一個臨時嘅點評環節，喺廣告時段娛樂記者會針對歌手嘅演出做自己嘅點評。


《我是歌手》第三季，係中國大陸湖南衛視喺2015年第一季度播出嘅逢星期五晚後晚間檔音樂類真人騷節目，係2015湖南衛視節目巡禮重點推介嘅一檔節目，接檔節目《一年級》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2014年12月20號喺湖南長沙HBS廣電中心錄製，同埋喺2015年1月2號夜晚10點首播。


第三季嘅賽制升級做「2+1」嘅全新模式。「2」代表同前兩季一樣嘅排位賽同淘汰賽，有7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。排位賽冇淘汰，淘汰賽將淘汰一位歌手。


頭兩場競演，由7位首發歌手競演，兩場競演累計得票率最低嘅歌手將被淘汰出7人陣容。第三場競演將會係第一輪踢館賽，首位踢館歌手將會同首發六位歌手競演，如果踢館成功，喺嗰場競演贏咗一半嘅歌手，唱進前四名，加入在線歌手嘅陣容，嗰場競演排第尾嘅歌手將遭到淘汰，呢個時候第四場競演嘅歌手陣容將會係五位首發歌手、首位踢館成功歌手同首位補位歌手，而如果踢館失敗，踢館歌手將遭到淘汰，無緣接下來嘅競演，在線六位歌手將唔變到第四場同首位補位歌手競演。


喺第五場競演完成嘅時候，7人陣容無論係首位補位歌手同六位首發歌手定係首位補位歌手、首位踢館成功歌手同五位首發歌手，每位歌手都會有兩場嘅成績，兩場競演累計得票率最低嘅歌手將被淘汰出7人陣容。喺第五期，淘汰嘅歌手可能係一位首發歌手或首位踢館歌手更或者首位補位歌手。


呢期係我是歌手第三季首場競演、為第一輪排位賽。第一期，喺北京時間2014年12月20號錄製、2015年1月2號夜晚10點喺湖南衛視首播。首場競演歌手出場順序由觀眾投票決定，觀眾期待值越高嘅歌曲，歌手就越遲出場。


呢期係我是歌手第三季第三場競演、為第一輪踢館賽。第三期，喺北京時間2015年1月8號錄製、2015年1月16號夜晚10點喺湖南衛視播出。第一輪，由李榮浩參加踢館賽、為首位踢館歌手，最終以第六名踢館失敗。


呢期係我是歌手第三季第四場競演、為第二輪排位賽。第四期，喺北京時間2015年1月15號錄製、2015年1月23號夜晚10點喺湖南衛視播出。第二輪，李健加入比賽、為首位補位歌手。呢期競演歌手出場順序由上一期排名靠前嘅歌手優先揀。


呢期係我是歌手第三季第六場競演、為第二輪踢館賽。第六期，喺北京時間2015年1月29號錄製、2015年2月6號夜晚10點喺湖南衛視播出。第二輪，由譚維維參加踢館賽、為第二位踢館歌手，最終以第一名踢館成功，而古巨基呢場排包尾遭到淘汰。


呢期係我是歌手第三季第八場競演、為第三輪淘汰賽。第八期，喺北京時間2015年2月12號錄製、2015年2月20號夜晚10點喺湖南衛視播出。呢期，張靚穎出場順序原本係1號、韓紅出場順序原本係4號、譚維維出場順序原本係2號、鄭淳元出場順序原本係5號，後來張靚穎同韓紅交換出場順序、譚維維同鄭淳元交換出場順序。


呢期係我是歌手第三季第九場競演、為第三輪踢館賽。第九期，喺北京時間2015年2月13號錄製、2015年2月27號夜晚10點喺湖南衛視播出。第三輪，由李佳薇參加踢館賽、為終極踢館歌手，僅僅以一票之差以第五名踢館失敗。


總決賽第一輪係「幫幫唱」環節，由歌手邀請幫唱嘉賓合演，排包尾嘅遭到淘汰。呢輪競演歌手出場順序係，七位歌手之中首先抽出呢輪最後一位競演嘅歌手，嗰位被抽中嘅歌手能安排其中一位歌手順序係自己嘅前面，直至剩餘一、二號，將會另作抽簽揀出呢輪嘅出場順序。


總決賽第二輪就係獨唱，由於孫楠喺第一輪競演結束後宣佈退出比賽，因此第二輪就自動變做「首尾兩兩對陣」嘅方式做對決，就唔使淘汰第一輪得票率最低嘅歌手，當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王。


呢期係我是歌手第三季第十四場競演、為「2015巔峰會」。第十四期，喺北京時間2015年4月3號夜晚10點喺湖南衛視採用直播形式播出。呢季巔峰會，由第一季嘅黃綺珊、楊宗緯，第二季嘅韓磊、曹格、張杰、周筆暢，第三季嘅韓紅、李健、鄭淳元、黃麗玲、譚維維同胡彥斌共十二位歌手參加。


喺2015年湖南衛視招商會入面，第三季嘅獨家冠名權仲係被立白集團攞咗，以三億元人民幣攞咗冠名權，比第二季嘅高0.65億元，成為2015年湖南衛視三檔最吸金嘅節目之一，排喺《爸爸去哪兒》第三季同《快樂大本營》之後。


張靚穎原本從湖南衛視超級女聲出道，出道到依家星途順遂，依家係中國大陸其中一個最出名嘅歌手。洪濤喺第二季嗰陣請過張靚穎，但都被佢拒絕。喺第三季籌備嗰陣，外傳洪濤再次發起攻勢，多次以人情遊說請張靚穎參加。


喺11月嗰陣，張靚穎喺新專輯發佈會入面回應，話熱愛《我是歌手》嘅舞臺，但節目錄製期間同佢嘅行程發生衝突，否認參加節目。之後有網民爆料，洪濤幾次遊說張靚穎參加，最終張靚穎12月11號喺新浪微博寫咗「我去」嘅字樣，答應參賽。


競演規則講到明所有歌手由上台開始一直到唱到謝幕嘅過程入面唔畀講嘢，只可以用音樂去打動觀眾。喺第五期競演入面，除咗主持人外嘅六位歌手入面，得兩位歌手尊重競演規則，其他四位歌手唱完後喺台上違規開腔。即使總導演洪濤喺節目入面表現到同平時冇咩唔同，但根據記者從知情人士到知道喺宣佈競演名次前，洪濤首次喺錄製入面黑面，並鄭重重申《我是歌手》嘅競演規則，唔點名咁警告幾位歌手嘅競演表現。


呢季總決賽首次用5.1環繞聲做現場直播，音響系統比前兩季仲複雜。由於節目組事先冇對延時補償功能進行充分調試，導致第一輪「幫幫唱」環節嘅所有競演喺湖南衛視高清頻道播出嘅版本同網絡版都出現唔同程度嘅人聲同伴奏唔同步嘅現象。


」 儘管場內排名唔高，佢喺場外就格外火爆。佢嘅演唱喺業內被認可，有好多業內人士喺微博到撐佢，仲攞到「不飆高音不炫技，用最真實的自己滋養聽歌者心靈」嘅好評。喺香港，唱片行好快揾到佢嘅唱片庫存，擺咗喺「熱門」位置去賣。


有部分觀眾同埋音樂圈人都被陳潔儀吸引，都奉佢做摯愛。但係，有傳佢翻唱《心如刀割》「成場都走晒音」，靠後制修正先播到。喺現場睇錄影嘅記者仲話，首戰令人驚艷嘅黃麗玲第二戰出現咗一個驚悚嘅破音，但係播出時就一切正常，懷疑節目有修音。


新浪網認為，製作單位重金去請歌手，出於對佢哋嘅尊重，製作單位喺後期為保證節目質量同埋明星個人嘅形象的確會進行一定嘅加工，並指出第二季嘅品冠喺唱《我不難過》時都全程跑調，但播出時就變咗一切正常。 對於媒體報導同樂評人嘅講法，節目組並冇做任何回應。


青年歌手姚貝娜因乳腺癌復發，2015年1月16號下晝4點55分喺北京大學深圳醫院病逝，得年33歲。我是歌手第三季嘅官方微博發文悼念歌者姚貝娜，我是歌手節目組喺1月16號嘅節目入面增加紀念姚貝娜嘅內容，片尾播放紀念姚貝娜嘅視頻，仲以《生命的河》做嗰期節目片尾曲。


據佢嘅父親姚峰描述，姚貝娜生前諗過參加我是歌手，未能參加喺佢生前最大嘅遺憾。之後喺第八期節目入面，佢生前嘅圈內好友譚維維唱咗佢生前曾喺《中國好聲音》第二季唱過嘅歌《也許明天》，嚟懷緬佢。喺譚維維唱嘅《也許明天》入面，融入咗姚貝娜唱過嘅《Let It Go》同《魚》嘅旋律。


喺第一輪淘汰賽前，因張靚穎選唱張學友嘅粵語歌《餓狼傳說》，古巨基用手機幫佢糾正粵語發音，但係被虧佢學粵語歌嘅速度比佢學國語歌更快，後來正式授課反而似嚴師。喺2月6號播出嘅第二輪踢館賽入面，古巨基首次排第尾，由於譚維維以第1名踢館成功，令佢成為節目史上首位遭到淘汰嘅主持人。


突圍賽開始前，張靚穎通過公司少城時代發布聲明，宣佈退出比賽。佢嘅工作人員接受騰訊娛樂采訪時話，佢今年即將發行英文專輯，有大量製作需要喺海外完成，同埋突然接收到重要工作邀約，時間無法配合因此不能繼續參賽 。


喺第二季攞咗亞軍嘅鄧紫棋獲節目組邀請參加「2015雙年巔峰會」。鄧紫棋經紀公司蜂鳥音樂話因爲需要拍MV、錄音等工作，佢無法再改編新曲，所以同節目組提出要唱新歌，吾使編曲嘅工作，先答應參加。節目組初頭應承，喺彩排前兩日就違背先前嘅協議，要求佢表演翻唱歌，但佢無法喺短時間內同兼顧其他工作下作出好嘅編曲，因此爲咗表演質量而要求堅持原先嘅協議，想表演新歌。


根據造字工房核實，節目組喺未獲得造字工房許可嘅情況下，用咗包括造字工房力黑體、造字工房朗倩體在內共5款造字工房字體。根據初步核算，節目製作方需要畀15萬元嘅使用費。1月4號，節目組製片方已經同造字工房聯繫，仲對未經授權使用字體事宜表示歉意同表示對設計版權嘅尊重。


《我是歌手》第四季，係中國大陸湖南衛視喺2016年第一季度播出嘅逢星期五晚後晚間檔音樂類真人騷節目，係2016湖南衛視節目巡禮重點推介嘅一檔節目，接檔節目《全員加速中》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2016年1月7號喺湖南長沙HBS廣電中心錄製，同埋喺2016年1月15號夜晚10點首播。


第四季嘅賽制除第一期嘅8進7嘅搶位賽外，其他沿襲第三季，賽制係三場一輪。除咗首場嘅搶位賽有8位歌手競演，之後都係由7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。


喺前三季嘅首場，都由7位歌手競演，而呢季首場就有8位歌手將會經由搶位嘅方式，得到喺下一期參賽嘅資格，8位歌手競演後，經過觀眾聽審投票後，攞第8名嘅歌手將直接淘汰，剩返嘅7位歌手將進入下一期，並累計第一、二場嘅成績，得票率最低嘅歌手將被淘汰。


1月23號係第三位踢館嘅誕生之夜，8位人氣歌手進行兩輪演唱，第一輪8位歌手分別演唱一首自選歌曲，第二輪將演唱由網友票選出嘅歷屆歌手八大金曲，喺每首歌演唱前，發放10000個分貝投票權，8位歌手演唱完畢後，得到投票權嘅80000名用戶將進行投票，每位用戶必須選擇自己喜歡嘅3個表演，否則投票作廢。


呢期係我是歌手第四季首場競演、為第一輪搶位賽。第一期，喺北京時間2016年1月7號錄製、2016年1月15號夜晚10點喺湖南衛視首播。呢季首場有8位歌手，8位歌手將進行新增8進7嘅搶位賽，排包尾嘅將遭到淘汰，搶位失敗。


呢期係我是歌手第四季第二場競演、為第一輪淘汰賽。第二期，喺北京時間2016年1月14號錄製、2016年1月22號夜晚10點喺湖南衛視播出。因上期關喆同HAYA樂團並列第七，冇人遭到淘汰，所以呢場將先淘汰兩位入面排名較低嘅一位，視作搶位失敗。


呢期係我是歌手第四季第三場競演、為第一輪踢館賽。第三期，喺北京時間2016年1月21號錄製、2016年1月29號夜晚10點喺湖南衛視播出。第一輪，由蘇運瑩參加踢館賽，為首位踢館歌手，最終以第五名踢館失敗。


呢期係我是歌手第四季第六場競演、為第二輪踢館賽。第六期，喺北京時間2016年2月4號錄製、2016年2月19號夜晚10點喺湖南衛視播出。第二輪，由王晰參加踢館賽、為第二位踢館歌手，最終以第一名踢館成功，而蘇見信呢場排包尾遭到淘汰。


呢期係我是歌手第四季第七場競演、為第三輪排位賽。第七期，喺北京時間2016年2月17號錄製、2016年2月26號夜晚10點喺湖南衛視播出。第三輪，容祖兒加入比賽、為第二位補位歌手。呢期，容祖兒因收音設備故障而重唱。


呢期係我是歌手第四季第八場競演、為第三輪淘汰賽。第八期，喺北京時間2016年2月25號錄製、2016年3月4號夜晚10點喺湖南衛視播出。呢期，李玟出場順序原本係6號，張信哲出場順序原本係2號，後來李玟自願同張信哲交換出場順序。


呢期係我是歌手第四季第十場競演、為第四輪排位賽。第十期，喺北京時間2016年3月10號錄製、2016年3月18號夜晚10點喺湖南衛視播出。第四輪，老狼加入比賽、為終極補位歌手。呢期競演歌手出場順序由競演歌手賽前集體滑手機決定邊個係第一位出場嘅歌手，等第一位唱完之後，臨場抽出下一位演出歌手，如此類推。


呢期係我是歌手第四季第十一場競演、為第四輪淘汰賽。第十一期，喺北京時間2016年3月17號錄製、2016年3月25號夜晚10點喺湖南衛視播出。呢期，老狼出場順序原本係6號、容祖兒出場順序原本係4號，後來老狼自願同容祖兒交換出場順序。


總決賽第一輪係「幫幫唱」環節，由歌手邀請幫唱嘉賓合演，排包尾嘅遭到淘汰。呢輪競演歌手出場順序係，七位歌手之中首先抽出呢輪最後一位競演嘅歌手，嗰位被抽中嘅歌手能安排其中一位歌手順序係自己嘅前面，直至剩餘一、二號，將會另作抽簽揀出呢輪嘅出場順序。


總決賽第二輪就係獨唱，由剩餘嘅六位歌手根據第一輪排名以「首尾兩兩對陣」嘅方式進行對決，當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王。


呢期出場順序係，第三季同第四季嘅歌手，貢獻力量稍微大一點，那一邊嘅歌手便可靠後出場，可以靠後出場嘅係第四季嘅歌手，即係第三季嘅歌手先派一位歌手出場。唯一可以遙控抽籤台嘅遙控器會令數字1升上來，代表呢位歌手將會係第一個出場。


自我是歌手音樂教師項目啟動以來，包括今晚嘅金典之夜，以歌手嘅名義同節目嘅名義通過「芒果V基金」同我是歌手欄目──公益項目，募捐5730000元。喺呢星期嘅愛心競爭，貢獻更大嘅係第四季歌手。最終韓紅以220084 元最多貢獻擊敗黃致列嘅168758 元同張信哲嘅109510元，為今晚貢獻最多嘅歌手。


事實上關喆喺2005年就因參加過《我型我秀》嘅歌唱比賽而出道，喺2008年發行咗首場演唱曲目《如果分開我也愛你》所在嘅專輯，仲喺2009年發表咗依家大家耳熟能詳嘅《想你的夜》，可惜歌紅人不紅、星途沉潛，先至會被質疑並未擁有資格成為我是歌手第四季嘅首發。


同時，隨住蘇運瑩嘅踢館失敗同埋張信哲嘅補位，我是歌手首次出現冇一位中國大陸在線歌手嘅局面。雖然隨住王晰第二輪踢館成功，局面暫時得到打破。但之後係第三輪比賽同埋第四輪比賽，王晰同老狼相繼遭到淘汰，金志文都喺第三輪踢館賽踢館失敗。


今年嘅《我是歌手》總決賽本來係兩位主持人，可是場外嘅主持人臨時被取消，何炅喺四個鐘嘅直播當入面需兼顧舞台前後，所以口誤好多，「歌王花落誰家」唔小心講咗做「花王花落誰家」， 「歌王之戰」都講咗做「歌王資戰」，仲將葉蒨文嘅英文名「Sally」講咗做「Lisa」。


張信哲喺第四期節目錄製前去泰國、上海商演，因溫差太大而唔好彩重感冒，彩排時嚴重到失聲。佢入院接受X光檢查，因為過敏體質而唔可以進行激素注射，而進行「霧化」治療。同節目錄製嗰日，佢決定抱病演出，聲音沙啞都賣力唱完。


佢賽後話，雖然現場表現唔好，但至少「我沒有像自己擔心的那樣，唱到一半唱不下去。」佢非常具有運動家精神，「既然決定要來，只要能發得出聲音，就要上台，我覺得這是一個歌手應該要做到的，在這舞台是一個基本的敬意。


趙傳喺第5期錄製前趕往長沙參賽途中遭遇重大車禍，車禍後趙傳同埋隨行人員都唔同程度嗰出現頭暈、噁心、全身疼痛，佢克服因車禍帶來嘅身體劇烈不適，堅持參加完比賽。為咗公平參賽唔打感情牌，為咗觀眾們喺評分時嘅公平公正，佢喺比賽前冇同任何媒體同埋主辦單位湖南衛視講返呢件事，當日參賽後先同歌迷透露咗呢件事嘅相關資訊。


由於節目連續2期嘅錄制，每位歌手都相當疲憊，持續作戰嘅蘇見信都唔好彩病咗，嚴重感冒導致嗓子沙啞，令整個工作團隊都相當緊張。為咗堅持完成節目錄制，臨時請醫生到錄制現場為佢打針，因為藥物刺激頻頻嘔吐嘅佢，卻為咗緩解身邊工作人員緊張氣氛，同埋芒果經紀人孫驍驍開玩笑逗大家開心，事後孫驍驍都喺微博中感性嘅回憶「信哥哥感冒了，醫生來休息室幫他打針，看到他因為藥物刺激頻頻嘔吐，我們都擔心的不得了，他卻嘻嘻哈哈的安慰我們說沒事。


越是這樣，我們越是心疼。」帶病上場嘅佢忍著病痛，堅持將整首歌唱完。重感冒加上連續錄制導致嚴重睡眠不足，彩排時一度聲音沙啞，佢仲係用毅力支撐完成咗表演，雖然最後遺憾暫別舞臺，卻係社交媒體平台上引起一眾樂評人同埋觀眾嘅熱烈討論，紛紛對佢嘅成績表示無法接受。


先前曾傳出李玟漸漸淡出歌壇係因喉嚨出咗問題，而佢都坦承由於支氣管炎曾一度冒出放棄歌唱的念頭。點知，2月25號李玟參加第8期彩排時，竟再度病痛失聲，求好心切嘅佢眼見只剩3小時節目就要錄製，令佢急得喺現場崩潰痛哭，粉絲睇到佢淚崩嗰畫面，都紛紛話不捨！


佢先前面對支氣管炎失聲嘅問題，已聲稱「比以前更好一些」，並藉由持續練習慢慢揾返聲音。但近日佢又因感冒引起喉嚨不適，雖同網友尋求偏方解決，但仍係錄影前慘遇失聲狀況，令佢不禁現場淚崩！仲好佢後來以意志力克服一切，事後都喺微博發文，「謝謝你們，今天我堅持下來了」令粉絲鬆咗一口氣，但都心疼天后為比賽竭盡心力，後來已康復，喺第9、10期都成功唱高音。


容祖兒係微博、Facebook同Instagram上透露3月15號為快歌作最後練舞時左腳扭傷，導致韌帶受傷，雖比預期嚴重，但仍以快歌比賽，冇放棄跳舞。最終獲得歌手互投第1名、觀眾聽審投票第3名嘅成績。


總決賽第一輪中排第尾遭到淘汰嘅容祖兒令網友覺得好惋惜同唔捨得，連導演洪濤都認為佢排名可進入前三名，雖然冇同其他歌手一樣邀請大牌助演嘉賓，邀請咗同門師弟陳偉霆，不過整個競演過程非常順利，反觀老狼嘅競演過程，雖然邀請咗汪峰、周曉鷗等中國大陸知名搖滾歌手，但係整首《禮物》演唱出現好多問題，每位演唱嘅歌手都出現走音、跑調、唱錯砍錯情況，被網友戲稱︰「集體車禍」，但出乎意料地喺第一輪攞第四名嘅成績。


1988年3月27號，Jessie J喺英國大倫敦紅橋倫敦自治市出世，喺紅橋倫敦自治市梅菲爾德高中讀高中。佢去過柯林表演藝術學校進修，當時佢被揀做演出十一年歷史嘅音樂劇《微風輕哨》，該劇由Andrew Lloyd Webber喺倫敦西區劇院完成。


2003年，Jessie J十五歲嗰陣，佢贏到英國傑出天才大賽嘅「最佳流行歌手」獎。16歲嗰陣，喺英國倫敦表演藝術學校讀書，並喺17歲加入女子團體靈魂深處。2006年，同Adele、Leona Lewis喺表演藝術學校同年畢業。


Jessie J喺2005年開始錄佢嘅第一隻錄音室專輯，呢隻專輯喺2011年1月19號錄完。佢透露《Big White Room》會喺佢專輯入面出現，佢喺17歲嗰陣寫呢隻歌，而呢隻歌係嚟自佢11歲嗰陣嘅經歷。


嗰陣佢同嗰個細路仔係同房病人，佢過世，所以就寫咗呢隻歌。Jessie J話專輯入面嘅歌《Who You Are》係佢起歌名起得最自豪嘅一隻歌，佢話隻歌係「年輕人嘅正面學習榜樣」同「我成日話自己我一半係藝人、一半係心理學家」 。


隻歌喺2005年寫，嗰陣佢啱啱搬到去洛杉磯，同埋經歷緊一段孤獨同艱難嘅時刻。有隻歌叫《Sexy Silk》原本係佢嘅第一隻單曲，隻歌喺《Easy A》嘅原聲帶度出現。但係喺2010年尾 Jessie J就出咗佢第一隻單曲《Do It Like a Dude》。


原本隻歌係佢同蕾哈娜去寫，因為蕾哈娜嘅作品《Rude Boy》喺嗰陣發行，而呢隻歌有部分嘅靈感都係嚟自嗰隻歌。喺發畀蕾哈娜管理團隊之前，佢就將《Do It Like a Dude》發畀小島唱片，而小島唱片就堅持將嗰隻歌做Jessie J嘅第一張單曲。


喺2012年1月31號，Jessie J宣佈佢已經開始咗去錄佢第二張專輯。佢亦都講咗佢想同好多藝人喺嗰年合作，可能會包埋當年同佢喺《好聲音》節目一齊做導師嘅藝人 。Jessie J被透露話CeeLo Green喺Twiiter度聯絡咗佢之後就喺錄音室同佢合作。


透過Twitter嘅 微博網站，Jessie J宣佈佢第一個馬拉松式嘅巡迴演唱會叫《Nice to Meet You Tour》，而呢次演唱會喺2013年10月15號開始，喺2014年2月8號完。喺《Alive》專輯入面第一隻出嘅單曲《Wild》喺英國同澳洲做咗頭5最紅嘅歌。


Other 喺專輯入面推出嘅其他單曲有《It's My Party》同《Thunder》。Jessie J亦都同Robin Thicke去錄DJ Cassidy嘅第一隻單曲《Calling All Hearts》。


喺2014年10月13號，佢喺英國出咗第三隻錄音室專輯《Sweet Talker》，呢隻碟最高排喺第5位。同Ariana Grande、Nicki Minaj錄嘅《Bang Bang》就係專輯入面第一隻發行嘅歌。


呢隻歌喺英國單曲排行榜排第1，亦都係佢喺英國第三隻攞到第一同第七隻攞到頭五嘅歌。《Bang Bang》最初發行喺美國告示牌百強單曲榜排第六，係自2014年入榜以嚟第二高。呢隻歌亦係自《Domino》後，Jessie J喺美國榜單度第二隻排頭十嘅歌，最尾呢隻歌最高排過喺第3。


喺2015年，佢取代will.i.am 做咗《 澳洲好聲音 》嘅導師同評判。喺2016 Brit Awards嘅提名，Jessie J嘅2015年單曲《 Flashlight》被提名做英國最佳影。喺2015年1月，佢開始Sweet Talker巡迴演唱會去宣傳佢嘅專輯。


喺2017年8月11號，Jessie J發行新單曲《Real Deal》做M&M's嘅宣傳活動。喺9月12號，佢宣佈會出第四隻專輯《R.O.S.E.》同單曲《Think About That》，而之後喺2017年9月15號以專輯嘅先行單曲發行，第一隻單曲《Think About That》代表現實。


而其他4隻喺《R.O.S.E.》入面嘅歌就陸續發行。2017年10月6號，《Not My Ex》係專輯入面第二隻出嘅單曲，隻歌代表纏住，而第三隻單曲《Queen》喺2017年11月17號發行，代表賦權。


喺2018年5月，佢出咗第四隻錄音室專輯《R.O.S.E.》。呢隻專輯入面有四隻歌嘅標題係Realisations、Obsessions、Sex同埋Empowerment，之後用首字母縮略字寫做《R.


O.S.E.》。呢隻專輯同佢以前做嘅波普音樂曲風唔同，呢次轉做R&B風格。喺2018年9月，Jessie J宣佈佢會出第一隻聖誕專輯《This Christmas Day》，之後佢喺2018年10月26號出咗。


喺2018年12月，Jessie J確認佢會喺《The Voice Kids UK第三季》同Pixie Lott、Danny Jones同埋will.i.am以導師身份參加呢次節目。佢亦都喺Instagram直播度表示佢想寫多啲新嘅波普或靈魂音樂嘅歌。


喺2019年4月，Jessie J開始喺歐洲同亞洲開始佢嘅巡迴表演。佢喺Instagram度宣佈呢次巡迴演唱會嘅名叫《The Lasty Tour》，係為咗表揚佢嘅好朋友同保鏢Dave Last喺2018年12月過世，所以有「Lasty」呢個字。


克里斯，係俄羅斯出世嘅保加利亞歌手。佢從6歲開始入音樂行業，喺2014年參加過俄羅斯音樂選秀節目《俄羅斯兒童之聲》打入總決賽，就咁喺俄羅斯開始出名。2015年，佢又參加咗保加利亞版《X音素》攞到亞軍，喺保加利亞都出咗名，之後同保加利亞維珍尼亞唱片簽約。


佢喺2000年3月15號俄羅斯莫斯科出世。佢有俄羅斯同保加利亞嘅雙重公民權，佢自己嘅身份係「俄羅斯同保加利亞之間」，佢家族背景多元化。佢阿爸康斯坦丁係保加利亞人，阿媽紮吾列係哈薩克人，紮吾列喺1985年開始喺哈薩克斯坦去莫斯科留學，畢業後識咗康斯坦丁，兩人喺莫斯科組咗頭家。


佢好早就投身音樂事業。喺6歲時加入莫斯科兒童音樂團體Neposedy，入音樂界，喺俄羅斯全國演出。2011年，11歲嘅佢離開樂團，開始獨唱事業。之後佢參加咗幾個全國或國際音樂賽事。佢喺《兒童之聲》比賽攞冠軍，2012年喺《兒童新浪潮》入決賽，同年仲攞到《音樂學校》嘅第三名。


2014年，佢參加俄羅斯音樂真人騷節目《俄羅斯兒童之聲》第一季。喺節目佢加入2008年歐洲歌唱大賽冠軍季馬·比蘭嘅隊伍，最終進入呢季嘅總決賽成為六強參賽者之一，但喺總決賽第一輪之後出局。佢就咁喺俄羅斯慢慢出名，佢特別多謝比蘭畀佢嘅指導，話佢「激勵咗自己」，每個禮拜都挖掘出自己最優秀嘅潛力，認為同比蘭一齊做嘢係自己參賽嘅最大收獲。


佢雖然拎唔到冠軍，但佢嘅演出畀觀眾留低深刻嘅印象，有一班歌迷。11月，佢被邀請做聯合國兒童基金會嘅#想象計劃表演，係呢個活動入面唯一一位俄羅斯藝人。同年年尾，佢喺俄羅斯出咗單曲《聽雨》。第二年4月，佢喺俄羅斯同自己嘅伴舞團體KrisKrew一齊現場表演呢隻歌，佢嘅演出同舞蹈都有好評。


2015年8月，佢去保加利亞，參加個度嘅音樂選騷節目《X音素》第四季嘅海選。喺比賽入面，佢話自己係保加利亞人，所以夢想可以喺保加利亞都開創佢嘅音樂事業。佢喺比賽入面入到總決賽，最終攞到嗰季第二名。佢嘅屋企人喺賽後返到莫斯科，而佢獨自留喺保加利亞繼續學業同音樂事業。


《X音素》完咗冇耐，佢就同保加利亞國內最出名嘅唱片公司之一維珍尼亞唱片簽約。2016年9月，佢參加個度規模最大嘅音樂活動「好聲音歡樂能量巡演」，並喺索菲亞嘅巡演尾場現場演唱。2016年10月7號，佢出咗簽約後嘅首隻單曲《Ne si za men》，同時發佈單曲嘅音樂錄影。


呢隻歌出咗後連續兩個禮拜排喺保加利亞電台排行榜冠軍，即係電台播放次數最多嘅歌。單曲仲上埋保加利亞二十強單曲排行榜，喺個榜到五個禮拜，最高排第13位。之後又喺2017年1月13號出咗英文版本《女孩你俘獲了我》。


，佢仲同保加利亞說唱組合Pavell & Venci Venc'合作唱咗單曲《升級》，喺2016年11月25號出，單曲之後喺保加利亞電台排行榜入面連續14個禮拜攞第一，仲入埋保加利亞二十強單曲排行榜，最高排第13位。


2017年3月13號，保加利亞國家電視台宣佈克里斯代表該國參加當年嘅歐洲歌唱大賽，佢喺比賽入面唱《Beautiful Mess》。嗰陣佢未滿17歲，係嗰屆比賽入面最年輕嘅參賽者，亦係大賽歷史上首位喺2000年代出世嘅參賽者。


2017年歐洲歌唱大賽喺當年5月喺前一年冠軍國烏克蘭嘅首都基輔搞。3月尾，烏克蘭以「非法進入克里米亞」為理由唔畀俄羅斯參賽者尤利婭·薩莫洛娃入境。2014年3月，克里米亞脫離烏克蘭並入俄羅斯，烏方當呢樣係俄羅斯嘅侵略行為，喺11月頒布法令認定自俄羅斯進入克里米亞為非法，而薩莫洛娃之後喺2015年自俄方去克里米亞違反咗呢項法令，烏政府就咁唔畀佢入境參賽。


俄羅斯最終以退賽做回應。之後消息曝光克里斯喺2014年6月都曾自俄羅斯進入克里米亞搞演出，觀眾一度擔心佢同樣會咁樣而收到入境禁令而無法參賽。但烏克蘭邊境管理部門最終裁定佢冇違反烏克蘭法律，原因係佢去克里米亞嗰陣呢個法令仲未生效。


佢喺賽前已經畀觀眾同博彩公司睇好，博彩公司開出佢嘅奪冠賠率喺全部42名參賽者入面排好前。佢喺兩場半決賽嘅第二場出場，攞到403分，其中包括專業評委畀嘅199分同觀眾投票畀嘅204分，兩個分項得分同總成績喺嗰場半決賽都排第一，進入總決賽。


喺5月13號晚搞嘅總決賽，佢攞到專業評委打出嘅278分同觀眾投票打出嘅337分，兩項得分都排第二名，以615分嘅總成績僅次於冠軍葡萄牙參賽者薩爾瓦多·索布拉爾，攞到嗰屆賽事亞軍。呢個成績超越前一年攞到第4名嘅波莉·奇諾娃，係保加利亞自2005年開始參加呢項賽事以嚟嘅最好成績。


2017年，佢喺德國慕尼黑通過咗美國伯克利音樂學院嘅面試並被錄取。同年11月，佢喺中國三亞搞嘅2017年世界小姐總決賽現場表演。2018年，佢同其他9位歐洲歌手一齊攞到歐洲跨國界音樂獎，佢仲憑歌迷投票攞到嗰屆嘅公眾選擇獎。


佢喺蘇聯俄羅斯蘇維埃聯邦社會主義共和國莫斯科出世，但佢細個係喺希臘過嘅。佢阿媽係一個芭蕾舞舞者。1993年，佢老豆過世。佢阿媽於是決定帶全家移居回俄羅斯。但冇耐佢哋又返到希臘，並定居雅典。讀完書後，佢搬到薩拉托夫，同阿嫲一齊住。


2015年3月9號，官方宣布佢將代表俄羅斯參加《歐洲歌唱大賽》。2015年5月19號，佢嘅歌曲《眾聲》以182票喺第一場預賽中攞到第一名。2015年5月23號，《A Million Voices》以303票喺決賽中攞到第二名。


2019年1月，加盟湖南衛視《歌手2019》、為首位補位歌手，第11期競演因背部肌肉同腰椎嚴重受傷而缺席，之後喺突圍賽演唱《雨飄落在身邊》同《搖籃曲》以第二名突圍成功，喺4月12號未能晉級總決賽第二輪。


2019年1月，加盟湖南衛視《歌手2019》，喺第一輪踢館預選賽憑住《Fly》贏咗劉宇寧攞到正式踢館資格、為首位踢館歌手，喺第一輪踢館賽憑住《Apologize》一曲以第四名踢館成功，喺第二輪淘汰賽遭到淘汰，之後喺突圍賽演唱《觀心閣》以第八名突圍失敗。


2019年1月，加盟湖南衛視《歌手2019》，喺第一輪踢館預選賽憑住《Fly》贏咗劉宇寧攞到正式踢館資格、為首位踢館歌手，喺第一輪踢館賽憑住《Apologize》以第四名踢館成功，跟住喺第二輪淘汰賽遭到淘汰，之後喺突圍賽演唱《觀心閣》以第八名突圍失敗。


麴，又叫做麴糵，釀酒嗰時又叫做酒母，係米、糯米、小麥、大麥、黑麥、燕麥、豆類等糧食作物，同埋外皮碾磨而成嘅白色粉末米糠或麥麩受到麴黴菌等微生物感染，經發酵令到微生物有效繁殖而得到嘅產品，廣泛應用於白酒、黃酒、清酒、醋、醬油、甜麵醬、濕倉普洱茶、味噌、泡盛同醪糟等發酵食品中，係東亞、東南亞同喜馬拉雅地區特有嘅發酵技術。


中樂，即中國音樂，港澳人叫中樂，星馬人叫華樂，內地人叫民樂，台灣人叫國樂。對於何謂中國音樂，並冇清楚嘅界定，可以指一切華人玩嘅音樂，但係亦經常專指漢族嘅傳統音樂。中樂嘅歷史悠久，現存最早嘅中國樂器係新石器時代嘅骨笛。


周朝開始有八音，根據樂器嘅材料分成八類，包括金、石、絲、竹、匏、土、革、木，而其中古琴、古箏、瑟、笙同編鐘等等都係呢個時期嘅樂器，有唔少係由帝皇嘅陵墓考古發現嘅。而現存最早嘅樂譜係源自晉朝嘅古琴曲碣石調幽蘭。


中國音樂大致上可以分為器樂、民歌、說唱、戲曲四大類，器樂方面，有江南絲竹、廣東音樂等等。中國音樂同詩詞嘅關係好密切，宋詞、元曲都係可以唱嘅，而用唱歌來講故仔嘅音樂，就叫做「說唱」，好似而家仍然流行嘅蘇州彈詞、東北二人傳等等。


到咗明朝，開始有戲曲，係一種唱做唸打結合嘅表演藝術，早期嘅有崑劇，後來發展成京劇、粵劇、秦腔、黃梅戲等等。中國各地都有唔同風格嘅民歌，例如山西嘅信天遊，福建嘅採茶歌等等。除此之外，各個民族好似維吾爾族、蒙古族、藏族等等都有自己嘅民族音樂。


根據古代文獻記載，遠古嘅音樂結合歌、舞、樂。葛天氏氏族有所謂“三人操牛尾，投足以歌八阕”既樂舞。而樂舞，又同祭祀有關。據說黃帝氏族以雲爲圖騰，佢哋嘅樂舞就叫做《雲門》。《呂氏春秋》曾記載塗山氏之女曾作「候人歌」，歌詞只有一句「候人兮猗」，係比較早有記載嘅中樂。


西周嘅宮廷開始有「䄚樂制度」。春秋時儒家以詩、書、禮、樂、易、春秋為六經，其中樂經係比較早嘅音樂論述著作。中國古代「詩歌」係唔分嘅，文學同音樂嘅關係密切。現存最早嘅詩歌集係詩經同楚辭，其中嘅詩歌都係配有曲調，口頭傳誦，而漢代嘅官方詩歌集成，就叫《漢樂府》。


魏晉南北朝中樂開始受到西域嘅影響，喺絲綢之路中途嘅敦煌有好多石窟，有唔少魏晉以至隋唐嘅壁畫同埋文物保留咗落黎。其中壁畫顯示咗飛天反彈琵琶嘅圖畫，證實曲項琵琶由西域傳入，同中國嘅阮咸互相影響而逐漸發展成今日嘅琵琶。


唐宋嘅文人士大夫好多都會學習「琴棋書畫」四藝。而當時嘅唐詩、宋詞亦都可以吟唱。唐朝嘅宮庭雅樂吸收咗唔少西域文化，同時亦影響到韓國同日本嘅雅樂。喺宴會嘅時候會演奏燕樂，例如相傳由唐玄宗創作，楊貴妃表演歌舞嘅霓裳羽衣曲，後來由宋代詞人姜夔收錄。


樂手嘅社會地位唔高，只係供貴族娛樂嘅「伶人」。唐朝有教坊，教坊入面嘅藝妓亦會學習音樂。唐朝著名伶人有李龜年，佢個名經常被同時期嘅詩人提及。受到北方遊牧民族影響，呢個時期開始出現拉弦樂器奚琴，佢後來慢慢演變成今日嘅胡琴。


明清係戲曲發展最興旺嘅時期，最著名嘅崑劇有湯顯祖嘅牡丹亭、洪昇嘅桃花扇、孔尚任嘅長生殿等等。呢個時期亦出現好多古琴嘅流派，文人整理咗好多樂譜，呢種編訂樂譜嘅過程叫做「打譜」，著名嘅古琴譜有明朝嘅神奇秘譜、清末民初嘅梅庵琴譜等等。


中樂喺清末民初開始受到西方音樂影響，一方面傳統嘅合奏好似江南絲竹、廣東音樂繼續發展，最著名嘅街頭音樂人有華彥鈞，而另一方面劉天華就借用咗唔少小提琴嘅創作手法去寫二胡樂曲同埋練習曲。中樂亦開始吸收西方樂隊嘅概念，逐漸發展出今日嘅中樂團。


中國共產黨上台之後，初期大力推動民樂，其中作曲家及指揮家彭修文寫作好多大型中樂作品，對中樂交響化有深遠嘅影響。文化大革命時期，好多音樂被禁止上演，除咗江青指定既樣板戲不停咁演，包括所謂嘅現代實驗京劇紅燈記、芭蕾舞劇紅色娘子軍等等。


文化大革命過後，新一輩唔滿足於舊派嘅風格，好多出國留學嘅文革後第一代中央音樂學院畢業生好似譚盾、陳其鋼等等，成為著名嘅前衛作曲家，寫咗好多被稱為「中國新浪潮」嘅新音樂。同時間，台灣同香港亦發展出自己嘅中樂團，同埋有好多新嘅中樂作品。


中國古代音樂經常被認為屬於五聲音階體系，五聲音階上嘅五個音稱爲五聲，即宮、商、角、徵、羽，大約相當於西方嘅「do、re、mi、so、la」，並且同五行對應。但其實重可以有變徵、變宮，加起來就係七聲音階。


粵曲同唔少地方音樂用工尺譜，工尺譜嘅七個音係合、士、乙、上、尺、工、反，相當於西方嘅「so、la、ti、do、re、mi、fa」，但乙音比西方嘅 ti 音略低，反音比 fa 音略高。而中國周代嘅編鐘已經有十二律，即係黃鐘、大呂、太簇、夾鐘、姑洗、仲呂、蕤賓、林鐘、夷則、南呂、無射、應鐘十二個音，音同音嘅關係以三分損益法計算出來。


中國古代音樂喺節奏上比較少規範，好多時只係標記板眼，即重拍同輕拍，而拍子同拍子之間嘅音，容許樂手自行決定長短。樂手亦可以自行加上裝飾音，俗稱「加花」。由於每個樂手加嘅花唔一樣，出嚟嘅合奏效果學名叫做「支聲複調」，即同時間樂手加以唔同嘅裝飾音去演繹同一個旋律。


由魏晉南北朝開始，中國透過西域同外國嘅交流，主要由中東國家同印度傳入咗大量樂器，源於其它民族嘅樂器好似筚篥、琵琶、胡琴等等大量爲中樂吸收，逐漸融合而成中樂嘅一部份。而今日中樂團嘅樂器，唔少係參考西方古典音樂樂團發展出嚟，好似加鍵嗩吶、革胡、低音笙等等都係古時冇嘅，雖然方便演奏半音，容易轉調同埋左樂隊嘅低音，同時亦改變咗中樂本來以小型合奏為主嘅傳統。


Hip hop1係一種音樂品種，最先喺1970年代美國紐約嘅非洲裔、加勒比海裔、拉丁美洲裔美國人社群裏面孕育出嚟。屬於後現代藝術，佢集合咗功夫電影、黑人劇場、放克音樂、同好多流行文化元素，再根據唔同藝人個性同社會背景，而發展出唔同時代嘅hip hop文化。


但係由於舊城區逐漸沒落，商業重心同埋市政核心東移，以及大量來自臺灣中南部嘅外來人口聚居喺周圍衛星市鎮，今日稱臺北嘅意義，有時泛指包含臺北市與臺北縣、基隆市在內嘅大臺北地區。不過就行政區劃嚟講，「臺北」通常係指臺北市。


一九七〇年，寶麗金要喺香港開公司，三月十七號，成立寶麗多有限公司，英文名Polydor Limited。一九七一年，買咗香港嘅鑽石唱片。唔少當紅歌手以寶麗多個名出碟，好似許冠傑咁。一九七九年，二月九號，公司轉名寶麗金唱片有限公司，英文名PolyGram Records Limited，三月二號，加埋唐字名，開始用寶麗金名義出碟。


張衞健讀過聖芳濟書院，香港中學會考考到6分。1984年參加無綫電視同埋華星唱片合辦嘅新秀歌唱大賽攞到金獎，幾年之後同拍拖五年嘅女朋友江欣燕因性格不合而分手，令佢下定決心一年之內要有自己嘅屋。1990年，無綫電視安排張衞健夾埋劉錫明、林文龍、陳嘉輝合組成太陽之子力捧，同期重有由黎美嫻、梁佩玲、陳珮珊同埋胡櫻汶合組成嘅海之女。


1991年，張衞健首次擔正演出電視劇《老友鬼鬼》，一砲而紅，華納唱片重推出佢首張個人粵語專輯《真真假假》，唱片大賣又上咗各排行榜冠軍。結果張衞健真係喺一年內有自己嘅屋，而佢亦仿傚日本女子組合CoCo改編遊戲音樂。


1996年張衞健演出無綫電視劇《西遊記》再次人氣急升，其後因為喺無綫電視累積返嚟嘅演出經驗而轉戰臺灣。喺Big Four香港演唱會度，張衞健嘅Talk show都有講過曾經因為《西遊記》續集嘅片酬同無綫電視出現分歧。


有人對張衞健話「唔好以為你做咗馬騮你就叻嗮，如果你塊面冇黐到毛，你唔值錢咖！」好傷人嘅一句話。當張衞健喺內地拍嘅《少年英雄方世玉》同埋《小寶與康熙》令佢喺香港又再爆紅嘅時候，佢返到香港又諗起當年嗰句「你張衞健冇黐到毛嘅話係不值錢咖」，所以就決定以後唔單止唔黐毛，重剃埋頭髮。


2010年10月18號凌晨3點幾，張衞健嘅微博帳號畀黑客盜用，並冒充佢嘅身份發佈患咗末期胃癌同埋同老婆分開嘅假消息，搞到一眾藝人朋友包括蘇永康、許志安等等受騙而紛紛留言安慰。後尾周柱輝喺佢微博發佈訊息，指已經問過張衞健本人證實佢個戶口畀人盜用。


另外，許志安同埋梁漢文亦即時聯絡張衞健，經查證之後再次確認。期間一名自稱Hacker.H嘅黑客利用張衞健嘅微博帳號高調承認佢嘅所為。最後張衞健攞返佢個帳號，並即時喺微博度確認自己帳號被盜。今下所有相關訊息已經刪除咗。


張衞健老頭行船，長時間喺出面做嘢，搞到倆仔爺關係平淡。有兩個細佬。中學時期，張衞健老頭有外遇，同佢老母分開。由於屋企嘅經濟情況，張衞健要放棄學業，由17歲孭起「長兄為父」嘅責任，擔起成頭家嘅經濟費用。


BOY'Z係一隻香港地區嘅樂隊，呢個樂隊係英皇娛樂屬下嘅其中一個男子音樂組合樂隊，呢個樂隊係喺2003年嗰陣攞咗「男版Twins」嘅旗號嚟入咗去娛樂界，喺2005年嗰陣改咗一次名，嗌SUN BOY'Z，之後無耐又多咗2個成員出嚟。


諸侯係中國封建制度時期，對於封地君主嘅一個稱呼。佢哋嘅封地叫做諸侯國，完全由周天子分封。而且所有嘅諸侯王同皇帝一樣，爵位都係採用世襲制度。基本上按照唔同嘅官職，可以細分做公、侯、伯、子、男五種。另外，名義上效忠中央朝廷，但實際上獨立嘅地方官員亦都會被叫做「諸侯」，例如漢末三國就有「挾天子以令諸侯」嘅講法，小說《三國演義》入面亦將聯合討伐董卓嘅地方官員叫做「十八路諸侯」。


馬鞍山曾經發現過新石器時代晚期同埋南宋時期嘅文物。發展新市鎮之前，哩笪地方重係一個細村仔，村民主要從事農業、漁業呢啲傳統鄉村經濟活動。之後近代嘅日本企業嚟到呢度去開採啲磁鐵礦，令到馬鞍山成為工業重鎮，鼎盛嗰陣有幾千個工人喺呢度住。


但去到七十年代，因為石油危機同埋新市鎮嘅發展，導致開礦嘅成本大增，再加上香港政府決定要開發馬鞍山變做新市鎮，礦場卒之喺1976年倒閉。馬鞍山新市鎮嘅發展開始喺1980年，經過幾十年嘅努力，馬鞍山已經變咗做有大把屋邨、商場嘅大型住宅區。


馬鞍山喺沙田區嘅東北面，同沙田本來嗰區就用梅子林路做分界線。同埋，馬鞍山喺馬鞍山雙峰嘅西面，佢起喺吐露港同馬鞍山之間嘅嗰條地帶上。佢北面可以去到烏溪沙嗰邊，南面去到大水坑。仲有，馬鞍山以東同埋西貢北嘅十四鄉相鄰。


喺抗日戰爭期間，西貢地區高低起伏嘅山巒同埋眾多嘅海灣，掩護住港九獨立大隊嘅游擊戰士，襲擊日軍，拯救香港人。呢個游擊隊喺多次突襲同搶救行動中立下功績。西貢斬竹灣有座「抗日英烈紀念碑」，標誌住西貢居民同抗日歷史之間嘅密切關係，而「港九獨立大隊老游擊戰士聯誼會」嘅成立，亦都確定咗西貢抗日老戰士嘅貢獻。


西貢係個都市同郊區共存嘅社區，但都市化對西貢傳統居民就產生咗好大嘅衝擊。隨著1960年代香港漁、農業日漸衰落，好多年青嘅村民搬咗出市區，甚至國外生活，好多村落都只淨低一啲老人家，同一啲由市區搬入嚟嘅租客。


不過移民外國嘅同喺市區搵食嘅村民都同留返喺村入面住嘅親人，保持住緊密嘅聯繫，每逢喜慶、節日同神誕活動都會返嚟參與慶祝活動。因為咁，喺西貢地區傳統嘅地方文化仍然發揮住重要嘅凝聚力量，並且具有連繫城鄉嘅作用。


青衣門好似曲尺咁，北面成東西向，東面呈南北向，中間屈過荃灣。洋面由青衣西北面入，迎向馬灣、雞踏門、急水門、龍鼓水道，洋面北面近大陸汀九處起，過荃灣，過牙鷹洲門仔塘後屈折，再過青衣塘，過青洲，到擸𢶍灣、春花洋出。


到二十世紀六十年代，中國大量難民逃難去香港，香港人口暴增，必要大興土木，開山填海，青衣門日漸收窄，尤其為荃灣新市鎮同葵青貨櫃碼頭。荃灣固然有填海，而葵涌一邊，本為鄉郊擸𢶍灣，率先填平，一直到青洲芒洲，七十年代完成。


到九十年代，貨櫃碼頭要拓展，起公園，船廠等，填平荔枝角灣，美孚新邨對出洋面，填到昂船洲。之後再填埋青衣東南岸，做貨櫃碼頭，春花洋收窄，青衣門伸到去昂船洲對出。貨櫃碼頭，亦改名葵青貨櫃碼頭。此時青衣門上，有好多條橋落成，第一青衣北橋。


中西區係香港十八區之一，地處香港島西北沿岸，背山面海，東起金鐘，西至堅尼地城，北面係維多利亞港，南面係太平山頂，其中青洲門間有大、小青洲，離遠望見汲水門。開埠前香港人多數住喺中西區，早期群帶路得50個人，而石塘咀石礦場得25個人。


中西區有好多舊建築，印證舊英國殖民時代。其中中區有總督府、高等法院、中央裁判司署、域多利監獄、中央警署、維多利亞軍營、三軍司令官邸，而喺西區，有摩星嶺炮台、龍虎山炮台、卑路乍炮台咁。舊時英國佬將雅賓利道以東愛嚟軍用，西便山坡就愛嚟政用，重改名政府山。


域多利城，又叫香港城，亦有寫維多利亞城、維多利亞市，減筆維城，《香港雜記》譯做域多厘城，係香港一城，係香港市區之始。1841年，鴉片戰爭期間，英國人響香港島西北岸時起。開頭叫君士丹，到1893年，先改用英女皇域多利起名。


1963年開始編成嘅法定分區，係香港現時嘅基本分區。而法定分區，就係香港人地址上嘅分區，香港政府部門，好似規劃處、消防局，都係參考法定分區來行政。好似香港立法會，區議會分區都係基於法定分區而編成。好似1995年嘅立法會分區，港島中區，就係而家區議會灣仔區同埋東區西面嘅結合。


而家跟港鐵站名而成嘅通俗分區，好似天后、炮台山同埋彩虹，無經過立法而成，只係口頭上嘅稱呼，唔可以用喺正式文件上面。由1963年起各年的香港年報，以下係1963年嘅法定分區，而法定分區或有變動，但亦會印喺香港年報上。


九龍東北鑽石山同牛池灣都係區，不過因為佢重係半鄉郊，所以歸做地方。鑽石山同黃大仙以沙田坳道為界。而牛池灣西界係五百呎等高綫。重有黃大仙、九龍塘、石硤尾三區以北劃做龍翔道地方。當時九龍灣重填緊海，未成一區。


鐵路方面，港鐵南港島綫依家服務緊呢一區入面嘅海洋公園、黃竹坑同埋鴨脷洲，分別係海洋公園站、黃竹坑站、利東站同海怡半島站，南港島綫喺南區以外嘅唯一一個站喺金鐘站，搭客可以喺度轉港島綫、荃灣綫、東鐵綫抑或係其他交通工具往來各區。


太平山係香港一山，但範圍唔太確切。一說係扯旗山，一說香港島西北各山，包括扯旗山在內。《香港雜記》有云，太平山四約，上環有太平山街。太平山約莫係西營盤、上環到中環對上嘅山，尤其係上環。而家坊間多數用「太平山」去稱呼扯旗山。


因爲山名，來歷不明，所以坊間就有傳說。太平山同扯旗山係有段古。話說香港曾經海賊倡厥，香港島係巢穴。佢哋見有船駛近，就上山頂扯旗爲訊，通知同黨出動打劫。後尾海賊畀朝廷招安，又或被滅，咁就太平返晒，就叫太平山。


涌尾，英文直譯士丹頓灣，係指香港南區香港仔東面同黃竹坑西面之間嘅一笪地方，舊時係香港仔艇家嘅其中一個聚居點，經過1970年代填海，而家變成香港仔警署、香港仔網球及壁球中心同逸港居等建築。2016年，近明渠出口一帶新起嘅寵物公園獲命名做「黃竹坑涌尾寵物公園」，令「涌尾」呢個地名得以重見天日。


依家青洲有屠場、新福利公司總部同維修車廠、青洲自來水廠、澳門工藝有限公司同澳門僅存嘅木屋區青洲坊。青洲山西面喺21世紀初填海成為珠澳跨境工業區，區內有特殊口岸連接珠海，澳門南粵批發市場喺嗰度有批發市場。


新填地係指揼沙石等入水，填成地。填嘅水可以指海、湖、或者江。世界近海各埠各城，多數有填海。古時亦有圍堤造田，尤其喺淺灘，久而久之變成大片新填地。亦有抽乾澤地，雖然無新地，但將爛地變成人用得嘅地，都算係新填地嘅一種。


現今造地係土木工程一範，填地方法首先圍起要填嘅水域，跟住用大石或水泥，加較碎沙石填塞。填地目的多數為咗經濟，擴展海邊地。亦有為清垃圾而填地，尤其係裝修、舊樓重建、工業廢料。工程亦要注意防漏，以免沙泥等污染水域。


喺1963年、1986年、2002年同2011年嘅羊城八景入面分別攞咗「白雲松濤」、「雲山錦繡」同「雲山疊翠」嘅名，其中「雲山疊翠」係攞過2次。呢間公園嘅正門喺廣園中路同廣園東路嘅交界，附近冇幾遠就係麓湖公園同雲臺花園。


而家嘅白雲山有8個景區，分別係明珠樓、摩星嶺、三臺嶺、鳴春谷、飛鵝嶺、雲臺花園、麓湖公園、天南第一峰、能仁寺、碑林、九龍泉、蒲谷、柯子嶺、濂泉。喺正門附近重有白雲索道嘅纜車站喺度，遊客可以坐纜車去到山頂。


桃花澗係白雲山北邊，梅花園門崗附近嘅一個景區。喺1960年起好，佢按咗東晉時期，陶淵明嘅《桃花源記》嘅諗法而搞出嚟。呢個園區重係雲山八景入面，有「桃園報春」嘅名。其中，明珠樓就喺呢嗰景區入面。附近重有條路可以去到孖髻嶺同元下田、握山村同永泰嗰邊。


天南第一峰係山頂公園嘅其中一個景區，嗰度嘅原名係「鄭先岩」。相傳喺秦朝尾，鄭安期方士喺呢度住咗之後。有一次上山搵菖蒲結果唔小心跣咗落山，咁啱山崖邊有堆白鶴即刻救咗佢，兜均成個白雲山之後就向東飛走咗。後嚟啲人為咗記得佢，先至喺而家嘅雲岩嗰度整咗間「鄭先祠」，重將每年七月廿四定咗係「鄭先誕」。


摩雲上山路仔係白雲山西邊嘅一條風景路，從鳴泉居度假村同雲溪生態公園之間嘅路開始，一直去到山頂嘅摩星嶺嗰度。全長2889m，條路超多彎兼多梯級。半佬可以見到好多樹同野花、雀仔叫同溪流啲水聲響度。據估計，嗰度有6500負離子/m³嘅空氣響度，真正係「山幽水靚，林綠氣清」嘅感覺。


其實呢條南北走向嘅馬路係以前起緊麓湖公園嗰時順便搞出嚟嘅，喺麓湖公園開園嗰時就開通咗。而東西走向嗰橛喺1995年之前，曾經係從麓景路去到恆安路嗰頭。但到咗1995年春，廣州市政府為咗解決城區馬路嘅斷頭路同下塘地區馬路塞車嘅問題，先至將馬路延長到而家嘅下塘西路嗰頭，而工程重將下塘西路入面嘅一個巴士總站取消咗，最後東西走向嘅道路延長工程喺1997年搞好。


2011年11月7號，廣州市政府為咗打造廣州嘅傳統文化名城，結果喺東濠涌一期完工之後嘅第二年，率先喺呢條馬路嘅登峰地區附近揭蓋復涌嘅工程。受到工程嘅影響，呢條馬路甚至重變咗北向南嘅單行線成3年咁耐，同時部分巴士總站都搬走埋。


雖然呢條馬路大多數都喺內環路嘅橋底，得返麓湖路嘅東邊嗰橛冇內環路經過。而呢條馬路南邊黐住邊嘅係條火車軌。而麓景路嘅西邊就係一個大嘅貨運場，加上童心路嗰頭唔可以好直接噉去到呢條路入面，所以交通方面都比較冷清。


其實呢間學校喺1929年嗰時由私立大中中學同埋嘉應中學合併而成，喺啱啱成立無耐，由於校舍分得比較散，加上校本部同高中部都喺仰忠街，而初中部就喺聚賢坊同榨粉街嗰邊，嗰時由於學校冇乜錢搞到幾乎冇乜嘢嚟辦學，但係由於佢哋有幾慳就用得幾慳，結果俾社會人士讚，而有好多人入嚟嗰度讀書。


喺抗戰嗰時，由於學校分佈得比較散，加上校址成日變。喺1937年7月9號俾蘿蔔頭炸嗰陣，當局要求各大中學搬出廣州嚟避開啲蘿蔔頭，而私立大中中學喺南海縣九江鎮嗰度搞分校。嗰時由於喺廣州小北嘅大中中學係一篇鄉下嘅地區，所以就繼續開課，但由於俾日本仔猛咁搞搞震，時開時停，搞到佢哋有時去九江嘅分校嗰度上課避難。


香港大中中學重派咗校長嚟赤坎度搞校務，後嚟日軍霸咗香港之後先至將香港大中中學停辦咗。而開平嗰邊嘅赤坎大中中學雖差唔多淪陷，但佢哋重係繼續上課。喺1942年3月3號日軍殺到開平赤坎之後，赤坎大中中學就搬到陽春縣嘅河朗墟入邊。


呢間酒樓喺1928年，由嗰時嘅商會會長鄒殿邦同官僚太太一齊夾手搞。由於嗰時小北路係廣州嘅北邊鄉下地區，加上啲人去白雲山成日經過嗰度，於是上山啲人好自然噉去北園酒家度食飯，人稱「山前食肆、水尾茶寮」。雖然1938年因廣州淪陷而執笠，但1947年由楊仁輔同原北園營業部長陳兆棠、廚師劉蘇、黃珠庭一齊集股開合德公司，請返之前北園嘅原班人馬嚟重頭開檔。


1956年，由於中國內地公私合營，結果嗰時嘅市長朱光話整大間北園，重寫埋「北園」嘅招牌，變成廣州第一間園林酒家，喺1993年同1998年分別評爲中華老字號同國家特級酒家。到咗2006年底就轉畀東悅酒家集團，之後喺2007年2月3號結業裝修，行高檔路線，2008年9月28號重新開放。


大明洪武年間，由於廣州城擴建，將之前喺芳草街一帶嘅東城街搬到而家越秀北、中路一帶，重喺豪賢路整咗北城墻。而東城墻重喺而家越秀路一帶，重喺越秀中路同中山四、三路交界位整咗大東門。嗰時為咗加強城市嘅防禦能力而開多咗三個門。


大清尾時，由於嗰時民眾反映話行一段路撞到成10幾米高嘅城墻，加上開放時間只限每日朝早六點到晚黑九點，入廣州城啲人好多時都排長龍，從而加劇咗要推冧城墻嘅講法。廣東諮議局聽到民眾反映熱烈之後，民國2年2月開咗大會議通過咗拆除城墻嘅決議，但嗰時冇乜錢而嗌咗好多坐緊監啲疑犯去拆而導致工期太慢。


由於廣州拆城墻時俾市政公所時期班友搞咗好多蘇州屎同手尾，程天固先搵咗拆城墻啲承建商一齊傾過，重訂埋合同，要喺限期內清嗮啲手尾。而空出嚟啲地等城建班人馬規劃好新路之後，將路基兩邊啲地變賣或由拆城啲商人承包做之後嘅清手尾啲收入。


東華東、西路兩邊有好多舊樓同騎樓，亦有唔少嘅細型餐廳，好似拉腸鋪、甜品鋪、麪檔噉。而東華南、北路爾兩條路喺2000年嗰陣先至整闊咗，條馬路嘅上面主要係有條內環路響度，附近重有內環路嘅上落出口。喺未起好江灣大橋同內環路之前，東華北路係屬於東湖路嘅一部分。


番禺區政府響2006年起撤銷魚窩頭鎮，將佢個行政區拼埋入東涌鎮。之後，今日東涌鎮除咗管原本嘅石基、大穩、東涌、南涌、東導、官坦、石排、慶盛、三沙、沙公堡之外，就管埋魚窩頭鎮嘅魚窩頭村民委員會同社區居民委員會。


因為地球自轉軸唔係同公轉平面垂直，所以赤道平面同黃道平面唔係平行，佢哋之間嘅夾角有成23°27' ，因為咁就叫做地軸傾斜。兩塊面做成嘅相交綫連住春分同秋分。地球望上去，太陽響南變響北，就叫做春分，響牡羊座上面。


十六進制係逢16進位嘅進位制，主要係電腦用，用喺電腦嗰陣會用到 0 到 9 十個數字同埋 A 到 F 六個字母記數，A 至 F 分別代表 10 至 15，唔分大細楷。電腦用係因為兩個十六進制數字啱啱就係一個位元組，啲數寫出來亦唔會太長。


中國政府，同埋部分中國人，認為中國執法機關不過係審查網絡中有害信息，同限制違反中國「法律」嘅內容。但有好多人質疑佢哋嘅目的同標準，認為佢唔係為保護兒童同社會安全，而係為咗封鎖新聞言論，侵犯咗言論自由同基本人權，犯咗國家法律同埋國際法。


截至2004年底，中國互聯網用戶有9400萬。中國網民喺屋企上網嘅人數喺世界上嘅排名喺美國之後，排世界第二。中國人上網主要係閱讀信息、玩網上遊戲、網絡交流同交往、收寄電子郵件，利用網絡做生意嘅人數亦穩步增加緊。


中國嘅互聯網用戶正以每月5%至6%嘅速度增長，大陸網民人數好快將達到人口嘅四分之一，或者微微超過2億5千萬人左右。有部分專家認為「對於個人通訊同特別係來自海外嘅信息，從建立互聯網嘅第一日起，中國大陸政府就開始咗網絡審查。


各級人民政府及有關部門要採取積極措施，在促進互聯網的應用和網絡技術的普及過程中，重視和支持對網絡安全技術的研究和開發，增強網絡的安全防護能力。有關主管部門要加強對互聯網的運行安全和信息安全的宣傳教育，依法實施有效的監督管理，防范和制止利用互聯網進行的各種違法活動，為互聯網的健康發展創造良好的社會環境。


從事互聯網業務的單位要依法開展活動，發現互聯網上出現違法犯罪行為和有害信息時，要採取措施，停止傳輸有害信息，並及時向有關機關報告。任何單位和個人在利用互聯網時，都要遵紀守法，抵制各種違法犯罪行為和有害信息。


人民法院、人民檢察院、公安機關、國家安全機關要各司其職，密切配合，依法嚴厲打擊利用互聯網實施的各種犯罪活動。要動員全社會的力量，依靠全社會的共同努力，保障互聯網的運行安全與信息安全，促進社會主義精神文明和物質文明建設。


1995年以來，中國大陸已經頒布咗60多項法規嚟規範互聯網活動。喺2000年代初政治狀況比較敏感嘅時期，政府要求網管對法輪功同六四等題材嘅政治網站進行嚴格封鎖，對國內日益泛濫嘅色情信息反而重未顯示出足夠嘅關心同重視。


各國都對違反網絡相關法律進行處罰同追究，但中國相對更嚴厲，唔單只係發表、制作政府認為不良信息嘅人會面臨處罰，甚至閱覽相關信息者亦可能會被行政處罰，並引發中國國內嘅爭議。同時，由於發表或傳播網絡言論、信息而入獄者亦係世界最多。


早喺1997年12月11號國務院批准1997年12月30號公安部發布嘅《計算機信息網絡國際聯網安全保護管理辦法》中，第十一條明確規定「用戶在接入單位辦理入網手續時，應當填寫用戶備案表。備案表由公安部監制。


喺2006年7月，重慶市公安局出台咗《關於加強國際聯網備案管理的通告》，要求喺屋企上網須向公安機關備案，如果唔係輕則將被警方警告，重則將被停機半年。雖然早有相關規章依據，但喺新一波嘅網絡言論收縮嘅背景下，呢個規定引發極大嘅關注以及爭議。


對網絡接入、網吧、信息發布網站、電子郵件甚至游戲等要求實名備案。特別係2005年2月份以來，信息產業部要求境內所有網站主辦者必須通過為網站提供接入、托管、虛擬主機等服務嘅IDC、ISP來備案登記，或者登錄信息產業部備案網站自行備案。


但係截至2006年4月24號，公安部嘅舉報網站上面只能看到寥寥可數嘅幾條消息，呢個一方面可能係由於網站缺乏適當維護，另一方面可能係當局唔願意公開有關消息。而中國互聯網協會嘅網站則有較多關於已關閉網站嘅消息。


中國嘅網絡審查技術已發展到咗一個非常成熟嘅地位，通過多手段、多途徑、多層次、分布式嘅處理，實現咗國家級網關嘅IP封鎖、主幹路由嘅內容監測、域名劫持、內容發布過濾、訪問過濾等功能，將大多數網民能接觸到嘅信息控制喺一個較嚴格嘅水平上。


微軟喺中國嘅MSN博客空間設置咗過濾器，Google喺其新聞頻道嘅中國大陸版上拿掉咗被中國政府封閉網站內容嘅存檔，Google喺2006年1月推出咗 Google.cn ，任何有違背中國政府嘅內容都被過濾。


喺2021年3月，BBC中文網亦訪問咗一個曾經喺微博做過內容審查工作嘅人，佢話自己感覺其實唔係咁好，但入面好多人都只係搵飯食冇乜感覺。呢啲人做審查唔需要乜嘢培訓或者指導手冊，因為喺中國長大嘅人都會明白乜嘢為之中國版政治正確，有時上層亦會指明一啲關鍵字要刪除或者唔可以出街。


其他國家進行嘅網絡審查，多數通過法律方式進行，即指控信息提供者違反某一法律，然後依法加以關閉。這樣，對於不受管轄嘅其他國家嘅網站，網絡審查基本上無能為力。同大多數國家不同，中國嘅網絡審查意喺防止違規信息流入用戶終端，噉雖然不能強制其他國家網站關閉，但依然可以起到作用。


亦好難預測某一個網站會唔會喺某一天被列入封鎖范圍。如果被列入咗，亦好難知道確實嘅原因。除咗少數特殊嘅例子，似乎很少有被封鎖網站解封嘅例子。當然，這種模糊性亦係相對嘅，對於若干敏感話題，幾乎可以肯定，只要網站涉及咗這方面嘅內容並達到咗一定嘅人氣，就會好快被封。


中國嘅相當多嘅網站由於受網絡審查被關閉或刪除內容，其中部分網站所有者有异議，但難以尋求複議同訴訟嘅途徑。由於監管喺程序上缺少明確嘅界定，邊個實施處罰、被處罰違反乜嘢法律、依據乜嘢進行處罰都難以明確指認。


對於涉及到有關批評中國共產黨一黨執政嘅弊端，其他意識形態嘅宣傳，中共高層領導人犯錯誤嘅內容會予以一尐限制，呢種限制體現喺推行敏感詞匯過濾系統同由中共各級黨委宣傳部具體監督及執行嘅涉及政治內容嘅審核制度。


根據美國哈佛大學法學院《2004－2005年中國互聯網過濾報告》，喺大陸，無法登錄嘅色情網站只係佔10%左右，亦即係話，90%嘅色情網站可以登錄，但係要登錄寫上疆獨、藏獨、六四等政治性網站就難過登天。


哈佛大學教授蓋瑞金等人嘅研究表明，喺中國內地，實際上網民可以好刻薄噉鬧政府、政策同領導人而唔被審查，但係如果有關言論明顯有可能引起真實世界嘅群體事件，或者同經已發生嘅真實世界群體事件有關，噉無論事件本身性質係點，通常都會被清除。


」通常噉樣嘅網站都會涉及六四事件、法輪功、色情、暴力等，以及台灣獨立問題同埋西藏、新疆獨立問題等等。對於各界人士嘅諸多指責，政府辯解話由於中國人口眾多，喺統一管制方面有一定嘅困難，只可以用一啲被指矯枉過正嘅方法來對付網絡犯罪。


2006年10月25號，前當時新聞辦公室主任蔡武喺美國華盛頓發表「中國係自由、民主、法治國家，亦係全世界互聯網最自由嘅國家」等爭議性言論，相對佢嘅官員身分，引起多年來各界人士、諸多官員、媒體同民眾嘅熱議同埋批評到而家都未平息。


喺中國國內外，好多人認為呢啲措施太嚴厲，阻礙咗信息嘅自由流動，侵犯咗公民嘅言論、通信、知情權利，限制咗因特網本應具有嘅言論自由同民主精神，噉嘅做法會影響中國嘅互聯網發展，不利嗰啲發表獨立見解同思想嘅網站，同時呢啲做法亦迫使一些打「擦邊球」嘅網站只能通過外逃嘅方式來獲得生存空間。


不少法規招致批評與反對，公安部33號令第五條認為「通過互聯網……閱讀……不法……內容」為非法，由此導致兩名瀏覽黃色網站嘅人員被公安部門抓捕同處罰，這一事件引起激烈爭論，不少人認為其遠甚於清朝文字獄，建議對此規定進行違憲審查。


針對網吧嘅嚴格管理，許多人認為阻礙咗這一行業嘅發展同國人利用網絡嘅機會，特別係對於12點以后夜間停止營業同上網吧者必須出示身份證嘅規定，受到激烈爭議，認為噉同保護未成年人無必然因果。有言論認為一些部門為咗增加一些官方產品，例如軟件同防火用具嘅銷量而提高許可標准。


大多數中國公民認為，網絡審查係妨害個人自由嘅，係對個人人權嘅極大侵犯，但由於大陸學生習慣咗政府嘅高壓政策，喺普遍嘅、大量嘅大陸學生人群中對政治漠不關心，生活中極少有人談起政治，甚至大多數人連自己所在地嘅領導人都並唔係好清楚。


所以好少有人能注意到呢種網絡審查。至於色情網站，目前測試結果係國外大多數嘅情色網站都係可以訪問嘅，被封查嘅只係政治站點。而且國內情色內容嘅主要傳播途徑係各類P2P軟件，你幾乎可以喺上面搜索到所有國外黃色網站需要付費下載嘅內容，而且呢度並唔禁止未成年人下載。


一些人認為由於各類破網軟件嘅流行，中國大陸政府一貫嘅官僚低效嘅作風亦喺一定程度上使所謂嘅網絡審查失去意義。有人認為，連網警自己都可能唔會相信呢啲審查真係有用，呢啲只係一個程序嗟。但亦有相當多嘅人認為中國政府喺嚴厲執行網絡審查，呢類審查嘅目的在於阻止大多數網民接觸當局認定唔合適嘅信息。


值得注意嘅係，一些批評者一方面批評中國執法機關嘅網絡審查，另一方面又責怪中國未對批評者反對嘅內容進行審查。例如，美國前駐華大使批評話，中國應該對網絡簽名反對日本加入安理會常任理事國嘅行為進行審查，佢甚至要求封鎖嗰啲網站。


中國政府對網絡內容進行審查係基於中國社會制度嘅特殊性，部分民眾對此持支持態度，同時亦有持相反意見嘅人士。喺執政黨觀點同部分民眾看來，基於維護社會政治穩定及政治不被外國各方唔同勢力影響嘅考慮，中國實行呢套制度係有一定必要性嘅，但係亦產生咗一定消極影響。


北京制定咗一套要求網絡出版商自我審查嘅規定，違反規定嘅懲罰可能係關閉網站。與此同時，一些跨國公司、政府部門、大學同其它組織簽署咗由中國互聯網協會起草嘅《中國互聯網行業自律公約》。簽署者同意禁止「制作、發布或傳播危害國家安全同危害社會穩定嘅有害信息」。


多人因喺網上發表傳播反對批判政府嘅文章、信息而被控煽動顛覆國家政權罪並逮捕。但相當多人認為煽動顛覆罪范圍過大、無煽動對象亦能入罪、相關行為如顛覆批評標准模糊、缺少司法解釋、給予政府空間過大。2001年有多人發表網絡言論因這一罪名而被逮捕，就此多位學者同律師上書人大要求限制或取消這一罪名，喺2003年，多名學者同法律人士簽名要求人大就這一罪名進行司法解釋。


關鍵字過濾，為國內嘅相當多嘅科研人員，大學師生嘅正常科研工作帶來咗好大嘅影響，正常嘅關鍵詞搜索可能被重置，並喺隨後嘅幾分鐘內相關網站被封之後冇辦法再次瀏覽到。呢啲影響被認為給經常需要到國外技術網站、搜索引擎網站、數據庫網站搜索信息嘅國內科技人員帶來咗相當大嘅困擾。


由於中國大陸當局封鎖連往香港嘅網站連線，對不少往返深港兩地嘅學童影響好大。佢哋喺使用深圳屋企度嘅網絡連線時，唔單只有好多網站都被屏障咗，就連學校嘅內聯網站亦喺屏障之列。由於現時香港大多數學校都要求學生登入各個網上學習平台去完成課業，呢啲屏障措施對學生嘅學習造成打擊。


此外，中央方面過去曾多次為咗防止內地網民前往香港BBS或網站，從而獲得香港實況或海外事件非官方版本，曾經多次喺有爭議事件發生時期。以香港著名嘅BBS香港網站為例，有多方消息確稱於多次不同時期，由中國官方或所屬機構發出而對其伺服器及 DNS Server 進行攻擊，使內地、香港或海外嘅用戶都無法通過正常途徑連往該站。


所有境外嘅民運及法輪功網站、台灣嘅大多數政府網站論壇同埋部分境外宗教網站被封鎖。對產生重大影響嘅國外內容發布網站，亦成日被封鎖，或者限制同中國網絡審查有衝突嘅部份功能。例如搜索引擎 Google 喺2002年曾經一度被封鎖長達 10 日，至今部分功能如網頁快照被限制。


貝斯剛尼喺意大利米蘭出世，入過大學讀法律。佢後生嗰陣成立咗建築工程公司同埋投資公司，專門搞投機生意。1980年貝盧斯科尼成立咗第一間意大利全國性私人電視台Canale 5，後尾重收購歐洲好多電視台，一時間佢成為咗傳媒大亨。


佢因為越嚟越有米，1994年佢開始投身政壇，成立咗意大利力量黨，同一啲右翼政黨結盟，贏咗1994年3月嘅選舉，當選總理。但喺1995年1月17號因為同盟成員內訌而解散。到2001年5月13號貝盧斯科尼又當選總理。


佢喺任內好多古靈精怪嘢搞，成日發表啲怪言論，一般人都將佢當做小丑看待。而且因為靠投機生意發達，貝盧斯科尼嘅背景一直係外界焦點。佢同佢嘅政府成日都被指貪污，好似2006年3月10號貝盧斯科尼就受到米蘭檢控當局有關貪污嘅起訴。


每個站理論上都應該可以上落到人同貨，不過家下就少好多呢啲站，通常貨都係留響大站度上落。火車站會起響鐵路側邊，又或者鐵路頭尾，即係火車總站。如果有客上落，通常唔少得有月臺，個臺起得高到等客行得方便啲、安全啲。


某啲站會夾埋車廠，可以用收起火車，亦都可以幫火車加補充一下，同埋簡單咁整下火車。有時重會有幾條唔同鐵路夾埋一個站，等客可以轉火車去第二度。有時唔單火車，重會同電車、巴士、地下鐵、輕軌鐵路、渡輪、飛機等等夾埋。


比爾·蓋茨響美國西岸華盛頓州出世，阿爸係老威廉蓋茨，阿媽係瑪麗蓋茲。佢讀湖濱中學嗰陣已經好巴閉，唔單止讀書勁，重好有大志，話自己廿五歲嘅時候會係個億萬富翁。後來佢入咗哈佛大學讀法律，但係未讀完學士就開咗間叫做微軟嘅電腦軟件公司。


白鱀豚係一種淡水鯨類喙豚科動物，只係得中國長江流域先有，群種數量極小，估計唔夠50隻，係世界上五種僅存嘅淡水豚類入面數量最少嘅一種，又叫做「水中大熊貓」，已經係中國國家一級野生保護動物。喺2006年12月嘅野外調查失敗之後，呢個物種被認為已經絕種，就算有任何個體仍然生存，數量亦維持唔到延續族群。


歷史上，白鰭豚曾廣泛存在喺長江流域嘅洞庭湖同鄱陽湖湖區，喺長江入面嘅分佈最遠去到三峽地區葛洲壩上游35千米度，就算去到上海附近嘅長江入海口都曾有發現。但係，到咗20世紀90年代，白鰭豚喺洞庭湖同鄱陽湖湖區已經絕跡，喺長江嘅分佈區上限都移到去葛洲壩下游170千米處嘅荊州附近，下限縮減更嚴重，到南京附近就連影都無，喺1997年到1999年嘅觀測入面，喺南京下游臨近江陰以下就再搵唔返。


白鰭豚身體呈流線型，身軀呈紡錘形，體態矯健優美，成年白鰭豚一般體長約2.5米，體重100至200千克，雌豚比雄豚細小。到2006年為止，已經發現最大隻嘅雌豚長253厘米，體重237千克，而已發現最大隻嘅雄豚體長216厘米，體重125千克。


白鰭豚皮膚光滑細膩，有一種特殊嘅彈性，原理同競賽式游泳衣著入面好有彈性嘅尼龍織料好似，可以減少喺水入面快速游動時身軀周圍產生嘅湍流。佢嘅尾鰭扁平地分為兩叉，兩邊嘅胸鰭呈扁平嘅手掌狀，背鰭呈三角形。呢四鰭令白鰭豚喺水入面游動嘅方向同控制平衡力特別耍家。


初生白鰭豚個身嘅顏色比較深，成年白鰭豚多數背面呈淺青灰色，腹面呈潔白色，如果有太陽照住會變得好光亮。水平伸展嘅鰭肢同尾鰭上下兩面都同背、腹同色，啱啱同環境顏色好似，如果你喺水面睇落去，佢背脊嘅青灰色同江水混撈埋一齊好難見到，而由水底睇返上去嘅話呢，白色嘅腹部同水面反射嘅強光顏色撈埋亦一樣好難睇到。


因為白鰭豚長期生存喺長江嘅濁水入面，所以佢嘅視覺同聽覺都退化嗮。喺水入面唯有靠發射聲納接收信號嚟識別物體。如果用特製嘅水聽器，就可以聽到白鰭豚發出嘅「的答」「嘎嘎」咁十幾種唔同嘅聲。呢啲聲通常兩聲一對，出咗聲之後就會好靜咁等回音返嚟，然後靠回音嘅距離同音量大細去判斷環境情況。


佢地通常都鐘意群居，不過呢種群居特性就無同屬鯨目嘅海豚咁明顯，通常都係3、4隻群埋一齊，最多都係9到16隻，不過亦成日有啲白鰭豚鐘意單獨行動。白鰭豚最鐘意喺河流交匯處活動，尤其是河流沖積嘅淺灘區，成日都可以見到佢地同江豚一齊玩。


同其他江豚一樣，白鰭豚多數喺日頭活動，尤其清晨同午後最活躍，隔10秒至30秒就見到幾隻白鰭豚排成一條線咁游出水面換氣。不過多數時間都係喺深水入面慢慢游。而喺夜晚，白鰭豚多數棲息喺深水嘅漩渦入面休息，有時會留喺同一地點5至6個鐘咁耐。


由於圍湖造田減少湖泊面積，修壩隔住咗魚類喺江同湖之間洄游，長江入面好多具有半洄游性，喺江入面產卵，喺湖入面長大嘅魚類，好似草魚、青魚、鳙魚、白鰱咁嘅魚類都受到好嚴重嘅影響，亦係直接導致白鰭豚嘅食物資源減少，搞到生命面臨嚴重威脅。


呢幾年嚟，長江上面過度繁忙嘅水上運輸、河水嚴重污染同埋大量水利工程建設，都威脅住白鰭豚嘅生存環境，尤其係好多人類活動造成嘅噪音污染，對依靠聲納系統進行辨別定位嘅白鰭豚真係好大影響，好多白鰭豚都係葬身喺輪船嘅螺旋槳度。


重有就係人類捕捉亦係令白鱀豚瀕臨滅絕嘅主要原因。中國喺大躍進時期曾經設立過生產皮包嘅工廠，而佢地用嘅原料就係白鱀豚嘅皮。就算1980年代之後嘅保護措施不斷加強，但係偷獵或誤獵嘅情況仍然成日發生，好多白鰭豚鬥唔過人類先進嘅捕撈設備，就咁死一隻就無一隻。


2006年9月6號上晝8點27分，悠仁響東京都港區南麻布愛育醫院以剖腹產嘅形式出世。出生嗰陣身高48.8厘米，體重2558克。悠仁係第一位唔響宮內廳醫院或皇宮出世嘅皇室成員，第一位以剖腹產嘅形式出世嘅皇族，亦係明仁天皇唯一一個男孫。


2019年4月，升讀御茶水女子大學附屬中學。同月26號，發生咗佢嘅座位畀人放咗把水果刀嘅事件。疑犯響同月29號喺神奈川縣平塚市一間酒店畀警察拉咗，犯案動機係反對天皇繼承制度，2020年疑犯畀人判坐監。


2021年，參加北九州市立文學館主辦嘅文學獎，題目係「訪問小笠原諸島」，悠仁嘅作品成為中學部佳作。2022年2月，佢嘅作品畀人指出內容引用唔合理，加上陷入抄襲風波，惹嚟唔少批評。2022年4月8號，宮內廳話悠仁並冇抄襲，並且響原先嘅作品上追加返引用同註釋，將修改版本畀返北九州市立文學館。


根據1947年起修訂並且實施嘅《皇室典範》，天皇皇位只可以由皇族男性同埋佢嘅男性後人繼承。但係平成時代前期，天皇明仁嘅兩個仔長期淨係得女，皇室已經有四十一年冇其他可以繼承皇位嘅男性後人出世，所以當時有人提出修改《皇室典範》，一係畀女性後人做天皇，一係恢復嗰班響1947年脫離皇籍嘅舊宮家嘅皇族身份。


納吉布·馬哈福茲係埃及小說家，被睇做係最重要嘅埃及作家同阿拉伯世界最重要嘅知識份子之一。1988年佢被授予諾貝爾文學獎，佢係第一名攞諾貝爾文學獎嘅阿拉伯語作家。除咗寫小說外馬哈富茲重寫電影劇本。馬哈富茲都係國際科學院嘅成員。


，簡稱全國人大，係中華人民共和國嘅國會、最高國家權力機關。由《中華人民共和國憲法》同《中華人民共和國立法法》、中國法律體制、中國共產黨「一黨專政」組成，有中國八大民主黨派同其他人大代表、黨代表、解放軍代表。


中國人大政協雖然係兩個橡皮圖章，但當中雲集大量中國超級富豪。2018年，追蹤中國富豪財富嘅研究機構胡潤百富指出，人大代表、政協委員中，有152人財富超過20億元人民幣，淨資產總額高達4萬幾億元人民幣，比前一年3.


中國國家統計局數據顯示，2017年中國居民人均可支配收入僅為25974元。然而，中國前十名頂尖富豪個人總資產甚至已相當於一個發達國家GDP，堪比世界第五大經濟體。胡潤2017年百富榜顯示，中國最富有前十個人財富總額達到奇蹟般1萬6千700億人民幣，即大概2500幾億美元。


另一方面，批評人士話，所謂榜上有名嘅富豪實際上僅僅係真正富豪群中一小部分，侵吞大筆國家財產嘅貪官同佢哋家族財產極難被發現，好多盜國富豪幾乎從未被公眾所知。胡潤本人亦都話，佢間公司無從統計精心隱藏自己財富嘅隱形富豪。


異見者認為政府同埋有關體制成日用好多地面、地下手段迫害新疆、西藏、香港等地之人權。而中國各種問題如犯罪、性病、貪污、黑心食品、自由，政治上引起聯合國同埋國際社會關注。中國大陸政府對有關批評，多次表示嚴重不滿，而政府成日強調係「外國介入」。


有次，美國眾議院通過《香港人權與民主法案》後，全國人大外事委員連同其他中國國家部門都表明強烈譴責堅決反對，中方聲稱法案「介入」香港事務、中國內政。由於近年香港人權問題、《中英聯合聲明》令兩國矛盾增加，又有香港人向倫敦請願最後英國政府介入。


秘密警察或叫做政治警察，中共叫特工，台灣叫特務。人員常以秘密方式執勤，針對國內威脅，用「自己嘅方式」去保障獨裁者或者用國家安全做藉口嘅警察。秘密警察嘅最終目標並非維持法律，而係以特殊目的維持某種政治秩序或者社會潛規則。


古惑仔係一本香港公仔書，由牛佬監制、邱瑞新主编。前身係鄺氏出版社出版嘅《江湖大佬》，後來由於作者牛佬自立門戶，再推出《古惑仔》，喺1992年創刊，2020年4月出最後一期，有二千三百幾期，係香港其中一本好受歡迎兼且係最多期數嘅公仔書。


呢場運動由悼念前中共中央總書記胡耀邦引發，最後中國共產黨派中國人民解放軍去天安門廣場，開實彈屠殺清場而結束，是為六四事件。此後政府大大收緊言論自由，不停追捕異見人士，唔少人逃亡海外。呢次運動，無論對中國國內定係中國同世界嘅關係，乃至成個世界政治發展，都影響深遠。


4月17號，大學生齊集喺天安門廣場，人越來越多。嗰日晏晝，中國政法大學法律系學生約莫五百人，組成第一支遊行隊伍，喺人民大會堂東門舉行悼念活動，啲公安驅散唔到羣眾，嗰晚，廣場上有成千人，除咗政法大學學生之外，重有其他高等學校嘅學生，同埋普通市民增援。


隨住越來越多嘅絕食學生暈倒，社會上各階層嘅群眾對於政府嘅不滿愈發激烈。5月16號至5月19號，北京市數百萬人走上街頭參與示威，其中包括官方傳播機構、國家科研單位同國家中央機關人員。北京市多間醫院嘅醫生同護士身著白衫參與遊行並救助絕食學生，眾多工人搭住重型汽車甚至挖掘機前往長安街遊行，多個民主黨派嘅黨員亦上街，而中央電視台嘅職員就拉起要求時任廣播電視部長辭職嘅橫額遊街。


當時嘅學生運動起源於北京，通過新聞媒體嘅傳播，隨後迅速發展到中國各地。喺中國各地都有學生同其他行業嘅人民上街遊行示威，支持喺北京嘅學生。因為中共中央無一致嘅睇法，各地方政府同單位喺當時對民運嘅態度都唔同。


當時嘅中國新聞媒體都得到咗一次少有嘅開放同自由，佢哋嘅報道非常熱烈。好多報紙雜誌對於學生運動嘅報道都係非常積極，支持佢哋嘅運動。好多新聞媒體嘅工作人員甚至加入咗遊行隊伍。但係後來隨著事件嘅惡化，新聞媒體嘅報道從支持，逐漸轉向同中國共產黨嘅口徑一致。


上海嘅《世界經濟導報》創辦人同主編係70幾歲嘅欽本立。呢份報紙倡導民主思想。胡耀邦死後嘅第四日，《導報》嘅一班編輯舉辦咗一個研討會。欽本立認為研討會內容應該帶有實質性嘅嘢而唔係一般既哀悼之詞。呢下得到與會者認同。


4月20號，上海市委宣傳部得知，《世界經濟導報》將開闢專欄悼念胡耀邦。宣傳部長陳至立隨即上報市委書記江澤民。由於內容敏感，曾慶紅同欽本立討論第439期《導報》問題時，要欽本立刪節五百字，主要係嚴家祺、戴晴等人嘅發言。


當江澤民同汪道涵硬壓軟勸要欽本立同意刪節時，卻發現十幾萬份報紙都已印好咗，兼且四百份已批發畀個體報攤。此外，重有相同數量報紙直接送咗去北京，最後至追回兩萬份，但已經造成影響。4月26號《人民日報》發表社論《必須旗幟鮮明地反對動亂》後，江澤民召開嘅市委書記緊急會議。


同日喺有一萬四千名黨員參加嘅大型集會上江澤民宣佈停止欽本立嘅領導職務，重決定整頓《導報》。4月27號，江澤民派劉吉、陳至立負責既「上海市委整頓領導小組」進駐《導報》。撤除具有獨立意識嘅欽本立《世界經濟導報》總編職務嘅活動。


南京好多高校學生都到南京市中心鼓樓廣場，新街口廣場進行遊行。喺鼓樓廣場嘅旗桿上，掛上咗一面白旗，上書一個祭。南京師範大學附屬中學嘅校長喺六月二號，於全校大會上發表咗畀北京嘅公開信，支持學生嘅民主運動。


五月四號下晝，中山大學學子計劃嘅學潮開始，使廣州幾乎所有高校學生都行動，十幾萬人上街遊行、集會、靜坐、絕食、退黨、退團。夜晚七點半，以中山大學、華南理工大學、暨南大學、華南師範大學為主嘅人群向市中心遊行，遊行人數達5000人，演講、呼口號、向政府提交請願書。


到5號半夜2點幾因落大雨，遊行示威結束，公安調動廿幾架巴士送學生返學校。而廣東省各大小城市都有唔同規模嘅學運同民運。學運後廣東省主要黨政領導人被「明升暗降」或「因工作需要」被調職，葉選平被調任虛職嘅全國政協副主席。


香港有好多市民走上街頭，部份人進行遊行。並且喺維多利亞公園舉行咗燭光晚會。當時嘅香港總督都支持民運。1989年5月27號，香港歌星、電視同電影界嘅明星喺跑馬地召開咗聲援學生嘅《民主歌聲獻中華》集會，有30萬人參加。


六月五號清晨，中銀集團所屬嘅十三間分行門口排起咗長龍，發生咗中銀集團成立以來最大嘅一次客戶擠提，當天提出款項五十億港元，創歷史最高紀錄。呢次擠提令中銀集團元氣大傷，而呢次擠提亦係自1965年廣東信託銀行倒閉及恆生銀行擠提事件之後最嚴重嘅擠提事件。


「香港特別行政區應自行立法禁止任何叛國、分裂國家、煽動叛亂、顛覆中央人民政府及竊取國家機密的行為，禁止外國的政治性組織或團體在香港特別行政區進行政治活動，禁止香港特別行政區的政治性組織或團體與外國的政治性組織或團體建立聯繫。


梁振英、林鄭月娥做香港特首任內，中國中央政府不時向香港政界施壓，要爲廿三條立法。到咗2020年，經過反修例運動之後，全國人大決定直接用《基本法》附件三嘅中央政府預留權力，兜過香港立法會，用「全國性法律」機制頒佈《中華人民共和國香港特別行政區維護國家安全法》。


隨住《香港國安法》將香港嘅泛民主派反對聲音壓制住，時任行政長官李家超認為係合適時機重啟廿三條立法，喺2024年1月啟動相關工作，又透露會設立「反駁隊」去反駁被當局認為係「抹黑」或者「惡意攻擊」嘅資訊。


2003年，《基本法》23條立法嘅爭議改變咗原定嘅計劃。政府想趕及喺2003年7月9號將《國家安全條例》草案提交立法會通過。當時由多個反對立法嘅民間團體組成嘅民間人權陣線舉辦咗7月1號嘅遊行，號召市民上街表達反對立法嘅意願。


七一遊行，除咗係因為二十三條立法將會損害香港嘅民主自由之外，部份市民對行政長官董建華同埋佢帶領嘅特區政府施政嘅不滿亦都係主要唔少市民上街嘅原因之一，呢次遊行將自1997年主權移交後政府嘅各種施政失誤、市民對經濟不景、失業率偏高、同埋其他民生問題所帶嚟嘅戾氣引發出嚟。


2003年7月1號，「民陣」舉辦「七一」遊行。之前，有人喺網上呼籲參加者着黑色衫，以示抗議立法，所以當日大部份人士都著咗黑衫遊行。遊行隊伍原定喺當地時間下晝兩點半，由銅鑼灣維多利亞公園足球場出發，經怡和街、軒尼詩道、金鐘道、皇后大道中，最後抵達喺炮台里嘅政府總部。


而當時親北京嘅香港工會聯合會租用咗維多利亞公園一共八個之中嘅六個足球場，舉辦慶祝香港主權移交中國 6 週年紀念嘅嘉年華。工聯會聲稱有五萬幾人參加嗰項活動，而事後報導話不足五千人。超過二十萬名參與大遊行嘅市民就喺淨番嗰兩個足球場度集合。


出席遊行嘅人數，以至遊行嘅路線，都遠遠超乎主辦團體嘅意料。當時大批著黑衫嘅市民由銅鑼灣同天后地鐵站湧入指定集合地點。有鑑於以往遊行進行期間，警方指大多數遊行人士乃中途插隊，部份亦會中途離開，所以將遊行人數嘅估計大幅減少，所以，為咗俾警方點算正確遊行人數，唔少市民堅持要進入維多利亞公園範圍，令人龍擠在維多利亞公園周邊道路，一直東延至炮台山站附近。


遊行隊伍喺2時半出發，龍尾到咗晚上接近10時先至抵達政府總部。由於人數太多，大部分嘅遊行人士改喺中環雪廠街附近做終點。主辦團體估計遊行人數超過50萬，而警方就只係公佈當日下午六時嘅參與遊行人數為35萬人。


事後警方承認低估咗遊行人數。遊行雖以反對23條立法為主題，遊行人士同時提出咗不同嘅訴求，例如要求董建華落台、官員梁錦松、葉劉淑儀辭職、加快民主步伐等。另外，部份遊行人士不滿特區政府處理非典型肺炎嘅手法，導致 300 多人染病死亡嘅悲劇，因而要求追究責任。


事後，由於參與遊行嘅人數多過政府預期好多，為咗減少民怨，政府就23條立法作出咗 3 項讓步。7月5日，董建華宣佈修改原草案條文，又認為修訂已釋除公眾嘅疑慮，決定如期將23條立法交俾立法會恢復二讀同三讀。


7月7號，行政會議成員自由黨主席田北俊突然辭去咗行政會議成員一職，自由黨知道如繼續支持政府立法，會有破壞性嘅後果，所以宣佈唔再支持政府嘅草案。政府明白草案冇辦法喺立法會通過，宣佈撤回草案。不過，7月9號仍然有5萬幾人喺立法會門外舉行「七九燭光晚會」，以示對成個運動嘅支持。


親中共政黨民建聯貫徹支持盡快立法，喺成個立法過程裏面，不斷總動員支持立法。違背「七一」遊行反對立法嘅訴求，令到部分市民對民建聯產生負面評價，導致民建聯喺2003年11月23號嘅區議會選舉慘敗，議席減少咗差唔多三份之一，就算係立法會議員劉江華同埋葉國謙都因為呢次事件深受影響而落選。


2004年7月1號，「七一」遊行延續，主題改為「爭取07、08普選」，大會呼籲市民著白色衫參與遊行，以表達對普選嘅期望。另一方面，有親政府團體呼籲市民著紅色衫，參加另外一個要求民主嘅靜坐集會。雖然當日香港天氣炎熱，但2004年嘅「七一」遊行人數依然高企，主辦單位指人數高達53萬，仲多過2003年嘅50萬人，但係警方就話得20萬人。


2005年7月1號，「七一遊行」第三年舉行，主題為「反對官商勾結，爭取全面普選」，大會再次呼籲市民著白色衫參與遊行，以表達對普選嘅期望。此外，民間人權陣線公投小組計劃喺2005年「七一」遊行時喺維園進行「七一」模擬公投，公投議題係「○七、○八年普選行政長官及立法會」。


但係同以往不同嘅係，呢次遊行有唔少爭取其他訴求為主嘅人士加入，例如爭取原工資水平嘅海外傭工，反對香港大學醫學院冠上富商李嘉誠個名嘅教學人員同校友，爭取平等權益嘅同性戀者、爭取居港權人士同埋一啲法輪功嘅修練者等。


根據香港警方喺維園出發點嘅統計數據，大約有11 000幾名市民參與遊行，而民間人權陣線起初表示有45 000人參加，之後修正遊行人數為21 000人。然而，有遊行人士懷疑警方將人數大減，比起當日上晝嘅慶祝回歸巡遊仲要少。


天安門母親運動係一個要求中國共產黨平反八九民運嘅組織。佢係由前中國人民大學哲學系副教授、六四事件死難者家屬丁子霖等人發起、聯同一班喺六四天安門事件入面遇害者嘅媽媽組成，佢哋呼籲徹查同公布「六四」事件同向死傷者家人同公開道歉。


丁子霖、張先玲同黃金平喺2004年3月畀人拉咗。當局最初死口唔認，但之後話佢哋「參與外國勢力支持嘅非法活动」。佢哋喺禮拜尾獲釋放，但直到六四事件15周年前夕都畀當局監視。佢哋嘅支持者話佢哋畀當局軟禁咗。


2007年8月，緬甸爆發反軍政府示威。9月29號，天安門母親嘅丁子霖、張先玲等127人，發表聲明，「佢哋作為1989年北京六四慘案死难者嘅親屬，一直關注缅甸嘅事態發展，非常之同情死難者同佢哋嘅親屬，憤怒譴責軍政府暴行，警告佢哋要即刻停手。


2010年12月16號，「天安門母親」發表聲明，家下喺鄉下無錫住緊嘅丁子霖兩公婆同外界失去聯絡。自從10月份諾貝爾和平獎公佈，佢哋嘅電話、手機和互聯網通訊畀人cut嗮。聲明要求政府當局，撤銷軟禁，恢復佢哋嘅公民權利，畀佢哋返北京醫病。


本土主義係個政治立場。主張對待本地人優先，本地人嘅待遇要同移民或其他外人有啲差別。本土主義通常指啲反對新移民，同埋支持降低啲俾人視為係敵對、同本地文化差距好大、覺得係同化唔到嘅民族嘅政治同法律地位嘅思想。


喺1989年6月4號，中國共產黨派中國人民解放軍武力鎮壓北京天安門學生運動，造成無數傷亡同埋好多國家嘅譴責。不過由事件發生到而家，有唔少親中共人士都曾經發表對六四屠殺否認嘅言論，支持中共當時屠殺嘅決定，甚至騷擾和平悼念嘅人士。


但張煒指，以經濟同國家穩定做理由呢種論調缺乏事實同邏輯基礎，中國嘅經濟增長，喺1979年就已經開始。此外，亦無人證明到無六四嘅鎮壓，中國經濟就一定會停滯發展。另外，好多其他發展中國家，喺呢段時間都有好快速嘅經濟增長，但佢哋都無依靠坦克同機關槍。


旺旺中時集團董事長蔡衍明喺2012年初接受《華盛頓郵報》採訪嘅時候表示，六四事件入面有人隻身阻擋坦克嘅畫面入面，嗰個人仍然生存，說明「大屠殺」嘅講法唔啱。蔡衍明嘅言論，當時就被兩名民運人士，包括張健同王丹駁斥同譴責。


香港民主派人士一般都會對呢啲說法有所批評。例如，時事評論員黃世澤喺2019年6月就批評黃均瑜同張家敏喺香港電台節目《城市論壇》否認屠殺嘅說法，話佢哋應該被視為犯罪組織同路人，要用紐倫堡原則對付。另外，喺香港紀念六四標誌被強行移除事件入面，佢亦用「學賊」、「學棍」嚟形容當時中大校長段崇智。


由於好多人都唔接受中共否認六四屠殺嘅言論，所以喺處理中共公佈官方消息嘅時候，有啲人都會攞中共否認六四屠殺嘅言論嚟揶揄。例如，周星馳喺1991年電影《整蠱專家》入面就有一段劇情講周星馳食咗「謊言豆沙包」之後，講咗一句「葉子楣亦都好賢良淑德，陳百祥係世界上最叻嘅人，袁木好誠實，李鵬係我哋最偉大嘅領袖」，被視為諷刺中共政權喺呢件事上面嘅謊言。


世界各地有唔同形式嘅反共，面臨赤化嘅地方更明顯。中國國民黨同部份反共人士曾以「共匪」、「赤匪」、「毛匪」貶稱中共，蔣介石時代較常見。而對香港政界人士立場親中親共，或遭指控無考慮港人利益可言嘅政客，都會被貶稱為「港共」、「土共」。


各個共產背景國家，都會有相關法律同白色恐怖事件對待「反共」。中國共產黨為穩固政權，宣稱「反共」等同「反對中國共產黨管治中國嘅唯一合法性」嘅說法，因此一面對外宣傳「黨國同構」嘅奉天承運觀念，一邊迫害或捉拿中國大陸異見人士，打壓維權運動。


香港自1997年7月1號開始質疑特區政府高度自治地位，同中聯辦左右香港政局問題上，常以「西環治港」、「港共政權」稱呼「保皇黨」同政府人士，原因係西環有「中聯辦」嘅辦公室，有建制派議員、官員走入中聯辦。


不過，《香港特別行政區基本法》同政府程序並無要求議員同港府官員要接受中國政府問責呢個要求。喺今日中國共產黨勢力範圍內，親共派會將任何「反共」同批評中共言行，都講成唔同概念嘅「反中」或「反華」，即反中國，代替以往反共、反動等批評字眼。


泛民主派同香港本土派成日被形象抹黑成「反對派」同「反中亂港」。親建制報章同親中機關報成日用到有關貶稱，而大陸同香港互聯網上面有好多被指五毛黨人士都會用「犯民」貶稱泛民。中共異見人士部份被扣上漢奸，賣港賊等「帽子」。